
NOU, abonamentul ClickNet Express 512 Light la numai 10 Euro*. | 


Taxa de activare şi modemul ADSL gratuite. 

Pentru a afla oferta completă, vino în reţeaua magazinelor Romtelecom 
şi a partenerilor: ALTEX, Best in Diverta, Carrefour, CORA, 

DEPOZITUL DE CALCULATOARE, MEDIA GALAXY, FLAMINGO Computers 
şi Ultra PRO Computers sau sună gratuit la 930. 

Ofertă valabilă până la 31 decembrie 2006. 


download 

filme 

jocuri 


*preţ promoţional cu reducere inclusă şi fără TVA 


Internet,The ClickNet way. 

www.clicknet.ro 

O dată cu linia sportivă 

oferită de EA din această 
toamnă, am primit 
„cadou", după instalarea primului 
joc, un progrămel care s-a aşezat 
cuminte în„tray", pe care dacă eu 
nu-l deranjez, el mă lasă în pace. 
Se numeşte EA Downloader şi din 
momentul în care i-am văzut 
numele, viitorul lui mi s-a şi 
deschis în faţa ochilor. Este 
adevărat că Electronic Arts a făcut 
subiectul multor teorii 
conspirative şi sunt sigur că nu 
puţini sunt cei care cred că Elec¬ 
tronic Arts vrea să cucerească 
universul şi eventual mai e 
responsabil şi de 9/11. Dar în 
cazul de faţă vorbim doar de 
mulţi bani, pe care, după 
exemplul celor de la Valve, ar dori 
să-i strângă şi EA. Dacă iniţial pe 
EA Downloader se găseau doar 
patch-uri, filme sau variante 
demo, iată că „testarea" a luat 
sfârşit şi a început afacerea. 
Botezul a fost făcut cu Battlefield 
2142, primul joc distribuit prin EA 
Downloader. Probabil că în 
curând vom avea toată gama EA, 
plus alte „colaborări". Avantajele 
distribuţiei digitale sunt că jocul 
poate fi procurat şi din zonele în 
care acesta nu este distribuit, iar 
perioada dintre lansare şi prima 


rulare a jocului este mult mai scurtă, cel puţin 
în ţările obişnuite cu „ignore". în contra 
balanţă avem: folosirea unui cârd pe net, 
necesitatea unei conexiuni decente la 
internet pentru download-area kit-ului şi 
acces la internet în timpul fiecărei lansări, 
lipsa pachetului cu jocul şi imposibilitatea de 
a-l instala pe sisteme diferite fără să fim 
nevoiţi să descărcăm jocul din nou. Diferenţa 
ar fi putut fi făcută de preţ, dar din păcate 
costurile de distribuţie (transport, comision, 
adaos, taxe) şi cele de producţie pentru DVD- 
uri, carcase sau cutii se reflectă în continuare 
în suma pe care trebuie să o plătim pentru 
distribuirea digitală a produsului. Sunt şi 
unele cheltuieli cu întreţinerea serverelor, 
adevărat, însă nu se pot compara cu sumele 
din metoda „tradiţională". Diferenţa apare în 
cazul jocurilor recent lansate, dar este 
adevărat că sunt şi„super-oferte" pentru 
jocuri mai vechi. 

Platforma STEAM o duce din ce în ce mai 
bine, numărul utilizatorilor, al copiilor 
vândute şi al jocurilor din ofertă crescând de 
la zi la zi. Probabil acelaşi lucru se va întâmpla 
şi cu EA Downloader peste nu foarte mult 
timp, iar încet-încet şi alte nume mari vor 
folosi, momentan ca alternativă, distribuţia 
digitală. Este posibil ca, în curând, să avem şi 
distribuitori locali care ne vor ademeni cu 
servere metrou şi în schimbul unui comision 
vor mai micşora traficul de pe serverele 
principale. Practic, toată infrastructura de azi 
se va muta pe net şi eu sunt curios cum ar 
arăta oferta care să-ţi provoace aceeaşi 
plăcere ca un Collector's Edition. 

■ Rzarectha 

3. Joint Task Force 

Caii of Duty 3 

Broken Sword 4 
Guild Wars: Nightfall 

Drivere 

ATI Catalyst 6.9 cu Control Cente 
NVIDIA ForceWare 91.47 (DVD) 

Patch 

Age of Pirates: Carribean Tales vi .42 (DVD) 
Caesar IV vi .1 


Company of Heroes vi.20 
LEGO Star Wars 2 vi.01 
The Battle for Midle-earth II vi .06 
Prey vi.2 (DVD) 

Antivirus 

Kasperski Antivirus Personal 6.0.1.401 
RemovelT Pro XT SE 

Freeware 

ATITray Tools 1.2.6.940 
aTuner 1.9.57.9145 
BSplayer 2.11 
HDDlife 2.9.105 

OpenOffice.org 2.0.4 Final (DVD) 

Winamp 5 Full 5.3 
ZipGenius 6.0.3.1126 

Shareware 

Deamon Tools 4.06 Home Edition 
DVDFab Platinum 3.0.1.3 
PcBoost 3.10.9.2006 
SpyRemover 2.63 
UltralSO Premium UISOP 8.5.1 

EXTRÂ 

The Blob (versiune completa) (DVD) 

The Spirit Engine (versiune completa) 

(DVD) 

Operation Marş (versiune completa) 

LEVEL CD/DVD Finder 

NOTĂ 

Interfaţa CD/DVD-ului LEVEL este concepută să ruleze 
optim pe o placă grafică ce suportă minim o rezoluţie de 
800x600 şi o adâncime a culorii de 16 biţi. De aceea, nu este 
recomandată folosirea acesteia într-un mediu ce nu oferă 
minimul necesar! Interfaţa poate fi rulată atât sub Windows 
95/98/Me, cât şi sub Windows NT/2000/XP. 

Din cauza multitudinii de configuraţii, redacţia LEVEL nu 
îşi poate asuma nici o responsabilitate în eventualitatea în 
care apar probleme la funcţionarea interfeţei şi a aplicaţiilor. 
Programele care au intrat în componenţa LEVEL CD/DVD au 
fost testate şi selectate cu grijă în redacţia LEVEL. Totuşi, 
redacţia nu îşi poate asuma nici o responsabilitate pentru 
funcţionarea anormală a software-ului şi nici nu poate fi 
făcută responsabilă pentru eventualele daune produse. 

CD/DVD-ul LEVEL a fost verificat împotriva viruşilor cu 
următoarele programe antivirus: Kaspersky Labs Anti-Virus 
3.5 (furnizat de Kaspersky Lab - Rusia) şi BitDefender Profes- 
sional 6.3 (furnizat de Softwin). 

Pentru orice întrebări legate de aplicaţiile de pe CD/DVD, 
vă rugăm să contactaţi telefonic, prin fax sau prin e-mail, 
autorii programelor respective. 

Este interzisă folosirea în scopuri comerciale (închiriere, 
vânzare) a jocului furnizat de LEVEL în variantă completă. 

ATENŢIE! Pentru rularea corectă a interfeţei CD/DVD-ului 
vă recomandăm setarea unei rezoluţii minime de 800x600, o 
adâncime a culorii de 16 biţi şi folosirea opţiunii Small Fonts! 
CD/DVD-urile incluse pot fi utilizate în conformi¬ 
tate cu parametrii definiţi în standardul Philips - 
Yellow Book. Editura nu-şi asumă responsabilitatea 
asupra eventualelor pagube provocate de 
utilizarea CD/DVD-ului în alţi parametri decât cei 
stabiliţi în standardul menţionat anterior. 


4 LEVEL 1112006 




cuprins cd/dvd 








CUPRINS 



Guild 


Europa 1400 


O lume fascinantă care vă invită în Evul 
Mediu de după 1400, perioadă 
dominată de prezenţa în prim-plan a 
depravaţilor care se lăfăiau în lux, a 
conspiraţiilor şi a intrigilor ce aveau ca 
ţintă acapararea unor averi din ce în ce 
mai mari. The Guild a fost ridicat la rang 

de cult în Germania, nemţii fiind topiţi O i 

după serie, datorită gameplay-ului com¬ 
plex, cu un model economic aproape perfect şi o atmosferă unică ce creează dependenţă, 
Jucaţi şi procreaţi... ăăă... îmbogăţiţi-vă. 


NOIEMBRIE 2006 


Editorial 

18 Test comparativ: Control din zbor 

BlackBerry Pearl 8100 
24 

World Cyber Games 2006 Romania 
Magic: The Gathering 


Alone in the Dark: 

Near Death Investigation 

BioShock 

World of Warcraft Journal 
Eve Online Journal 


1112006 LE VEL 


5 








NEWS 


L.A. NOIR DE LA ROCKSTAR 


TARA TUTUROR POSIBILITĂŢILOR 

9 9 


Dacă sunteţi fani 
înrăiţi ai filmului noir şi 
dormiţi cu poza lui Bogart 
sub pernă, vă veţi bucura 
să aflaţi că Rockstar North 
şi Team Bondi lucrează de 
zor la L.A. Noir, o poveste 
interactivă cu detectivi 
nihilişti, crime sălbatice, 
jazz şi droguri, în cel mai 
pur stil noir. 

Când mă fac mare, vreau să fiu Humphrey Bogart! 





vedere suma pe care statul o 
încasa de pe urma acestor „afa¬ 
ceri". Concluzia, apropo de urmă¬ 
toarea problemă care se va pune 
în Congres, o las pe seama voastră, 
însă ţineţi minte că jocurile online 
reprezintă o ameninţare la adresa 
sănătăţii americanului de rând... 


în Statele Unite, problema 
libertăţilor începe să ia deja 
proporţii catastrofice. Astfel, 
SUA este categoric ţara tuturor 
posibilităţilor, una dintre ele 
putând fi şi dictatura. După 
ultimele informaţii, jocurile de 
noroc online sunt în pericol. 
Legea privind scoaterea în afara 
legii americane a jocurilor de 
noroc online a trecut de Con¬ 
gres, ceea ce înseamnă că nu 
mai depinde decât de preşe¬ 


dinte, care ştim cu toţii cine este... Dacă el 
semnează, la revedere Poker Online. E intere¬ 
sant cum s-a putut întâmpla aşa ceva, având în 


i 




JOCURILE PENTRU PS3, MAI 
IEFTINE DECÂT AM FI CREZUT 

Gata, ajunge cu presupunerile pe marginea preţurilor 
pe care le vor avea jocurile destinate consolei Playstation 3. 
Dacă până acum se zvonea că un astfel de joc ar costa chiar 
şi 100$, iată că oamenii cu ochii „oblici" de la Famitsu au 
spart gheaţa anunţând „scorurile" pentru câteva dintre 
titlurile ce vor fi disponibile la lansare în Japonia. Surprin¬ 
zător, atât Genji: Days of the Blade, cât şi Resistance: Fall of 
Man se vor vinde la incredibilul preţ de doar 50$, în vreme ce 
Ridge Racer 7 va scoate din buzunarele japonezilor 60$. Cu 
titluri first-party atât de ieftine, oare cât vor costa restul? 

AGE OF PIRATES: 
CAPTAIN BLOOD, 
AMÂNAT 


Spre dezamăgirea 
noastră, Akella ne-a dat de 
veste că mai avem de 
aşteptat mult şi bine până să 
jucăm Age of Pirates: Captain 


Blood. Isteţii care ne-au adus 
Sea Dogs şi Pirates of the Car- 
ibbean în case au anunţat că 
i-au amânat lansarea, 
programată iniţial pentru 
toamna 2006, până hăăăăăt 
departe, în vara lui 2007. Asta 
da amânare! 

ARRRGH!!!, e tot ce pot să 
zbier. 


LEVEL TOP 10 


1. The Elder Scrolls IV: Oblivion 368 

2. World of Warcraft 147 

3. Half-Life 2: Episode One 129 

4. Heroes of Might and Magic V 115 

5. Hitman: Blood Money 92 

6. Dreamfall: The Longest Journey 50 

7. 2006 FIFA World Cup 42 

8. Rise of Nations: Rise of Legends 20 

9. Dungeons & Dragons: Stormreach 9 

10. Sensible Soccer 2006 6 


Top preluat de pe www.level.ro 

BF2142 NU CONŢINE 
SPYWARE! PREA MULT. 

Dacă iniţial toată lumea s-a simţit 
ofensată de presupusa încălcare a intimităţii, 
EA s-a grăbit să clarifice situaţia şi să ne 
asigure că nu prin intermediul său vor afla 
toţi pe ce site-uri deocheate navigăm. Pe 
hârtiuţa din pachetul de Battlefield 2142 
naivul cumpărător era înştiinţat că jocul 
conţine software ce monitorizează adresa IP 
a jucătorului, modul în care foloseşte 
internetul şi alte „activităţi" ale PC-ului 
proprietate personală, iar informaţiile 
„anonime" sunt ulterior trimise către diverse 
companii şi servere care vor genera „reclame" 
in-game în funcţie de locurile vizitate. Totuşi, 
adevărul este că vor fi accesate doar fişierele 
care sunt direct conectate cu jocul, iar adresa 
IP este folosită doar pentru localizarea 


regiunii jucătorului. Astfel, reclamele din 
BF2142 pot fi adresate celor care ar putea fi 
interesaţi de respectivele produse. în 
concluzie, toată lumea se poate întoarce la 
porn-ul de zi cu zi fără stresul de a-şi vedea 
dosarul, de ce nu, pe un panou publicitar din 
BF2142. 







ACŢIUNILE LUI SONY 
SCAD 

... şi PS3-ul pare a fi principalul vinovat. 
După ce la TGS, cu aproape două luni înainte de 
lansare, consolele PS3 s-au comportat nu toc¬ 
mai corespunzător (crash-uri repetate şi mi se 
pare că o gaşcă de PS3-uri au fost prinse um¬ 
blând bete criţă, înjurând şi ciupind domnişoa¬ 
rele japoneze de fund), valoarea acţiunilor com¬ 
paniei Sony a scăzut cu 2,75%. Purtătorul de 


cuvânt al companiei Sony, Nanako Kato, a dat 
vina pe căldură (două sute de unităţi PS3 care 
trag la jug într-un spaţiu închis şi slab ventilat, 
încing binişor atmosfera), dar asta nu i-a 
liniştit pe cei care au de gând să se joace 
vara şi au dat aerul condiţionat din mână 
pe PS3-ul de pe gard. 


LOGITECH PREZINTĂ 
NOUA GENERAŢIE DE 
CĂŞTI WIRELESS 
PENTRU IPOD Şl MP3 
PLAYERE 

Logitech a lansat noile căşti wire- 
less Logitech FreePulse™, cea de-a 
doua generaţie de căşti cordless 
pentru iPod® şi MP3 playere, oferind 
libertate deplină în experimentarea 
muzicii digitale fără fir. 

Căştile wireless FreePulse au 
jumătate din greutatea (doar 60 de 
grame) şi dimensiunile primei 
generaţii de produse Logitech de 
acest gen, fiind mai durabile şi 
flexibile, mulţumită lamei de fixare 
carbonată, din oţel de înaltă calitate. 
Noua versiune furnizează de două ori 
mai multă performanţă, precum şi un 
bas mai puternic. Are de asemenea o 
performanţă wireless îmbunătăţită 
prin intermediul tehnologiei wireless 
Bluetooth 2.0 Enhanced Data Rate 


(EDR). Utilizatorii trebuie doar să conecteze adaptorul 
la orice player care are o mufă jack de 3,5 mm, iar apoi 
se pot bucura de muzică wireless. Fără alte 
constrângeri impuse de fire. 

„Căştile wireless pentru music playere portabile 
vor dicta standardele - iar căştile noastre wireless 
FreePulse subţiri, din cea de-a doua generaţie, 
reprezintă un progres în materie de stil, confort, 
durabilitate şi performanţă," declară Jef Holove, 
vicepreşedinte Logitech pentru soluţii de marketing 
Audio. „De acum oamenii nu se vor mai confrunta cu 
problemele pricinuite de firele încâlcite. Tehnologia 
wireless le permite utilizatorilor să asculte muzica 
preferată în timp ce iPod-ul sau MP3 playerul lor se 
află în siguranţă într-un buzunar, în geantă sau 
poşetă." 

Căştile wireless FreePulse sunt disponibile în SUA 
şi în Europa începând cu luna octombrie. Preţul de 
vânzare recomandat este de 99,99 euro, în Europa. 


SETTLERS VI, ANUNTAT 

9 

Ubisoft a anunţat că al şaselea titlu din seria Set- 
tlers se lăfăie în atelierele Blue Byte şi ar trebui să 
scoată nasul la lumină anul viitor. Nu au fost oferite 
mai multe detalii, însă ne-am afes cu promisiunile 
cele de toate zilele. Settlers VI va fi cel mai bun, cel 
mai arătos, cel mai hardcore Settlers de până acum... 
şi aşa mai departe. Vânătorii vor mişuna prin păduri 
mai veseli ca oricând, căsuţele cu şindrila bălaie vor 
râde la soare, geologii vor umbla haihui prin Piatra 
Craiului în căutarea Fetei Munţilor şi a metalului 
preţios... circul de pe lume şi mai multe nu. 


Mie să-mi spuneţi dacă are berării. 

Restul nu mai contează... 

SE UMPLE BLURAY 

Dacă cineva îşi făcea probleme că, din cei 
25 GB ai unui disc BluRay, un procent impor¬ 
tant va rămâne nefolosit, iată că Phil Harrison, 
preşedinte Sony Computer Entertainment 
Worldwide Studios (SCEWW), ne asigură că 
producătorii de jocuri sunt aproape de 
acoperirea întregului spaţiu de stocare şi în 
curând vor dori mai mult. Nesătuilor! Şi vor 
primi mai mult, potrivit aceluiaşi Phil 
Harrison, mai exact 50 GB, însă doar din 2008. 
După cum ne asigură Phil, şi această limită va 


fi atinsă rapid de viitoarele jocuri. întrebat 
dacă hoardele de GB vor fi mâncate doar de 
filmele hi-res, preşedintele SCEWW a răspuns: 
„Nu este vorba numai de grafică, vorbim de 
sunet 7.1, de voice acting, de filme de până la 
1080p introduse în joc; sunt texturile high res, 
animaţia, este vorba despre toate elementele 
necesare producerii unui joc next gen foarte 
bogat şi variat. Pe de o parte sunt grafica şi 
sunetul, pe de altă parte va beneficia şi 
gameplay-ul - mai multe niveluri, mai multe 
detalii, o experienţă mai bogată." 

Eu propun să le dea direct câte un 
YottaByte şi cine nu-l umple să nu mai 
primească decât dischete. 

BULLY SABOTAT ÎN 
REGATUL UNIT 

Principalii distribuitori de jocuri din UK, 
impresionaţi probabil de controversa stârnită 




de noul joc al celor de la Rockstar, refuză să 
intermedieze intrarea pe piaţă a lui Bully, 
botezat pentru Europa Caniş Canem Edit. 
Aceştia şi-au justificat decizia prin faptul că 
nu vor să-şi strice imaginea de „familişti" » 
convinşi şi au declarat că sunt conştienţi de 
faptul că gamerii vor procura jocul din alte 
surse. Interesant este faptul că alte produse 
catalogate 18+ sunt prezente în ofertele lor. 
Ce aveţi, măi, cu Rockstar? 


r “ 


CÂŞTIGĂTORII TOMBOLEI 
„MERITĂ SĂ JOCI ORIGINALE" - SEPTEMBRIE 2006 
ORGANIZATĂ DE BEST DISTRIBUTION Şl LEVEL 




O nouă tragere la sorţi a desemnat câştigătorii 
tombolei lunare „Merită să joci ORIGINALE", 
organizată la sfârşitul lunii septembrie 2006 de Best 
Distribution / www.gameshop.ro şi LEVEL / 
www.level.ro. Vă reamintim că tot ceea ce trebuie 
să faceţi pentru a participa la acest concurs este să 
achiziţionaţi jocurile originale, consolele şi 
accesoriile pentru console distribuite în România 
prin Best Distribution şi să completaţi taloanele de 
concurs incluse în cutia produsului. 

lată lista celor care vor primi următoarele SUPER 
PREMII: 

Jocul FIFA 07 a fost câştigat de Alin Tudor Mutu 
din Bucureşti. 

Un abonament pe 12 luni la revista LEVEL a 

fost câştigat de Mihail Sorin Dobre din Brătuleşti, 
Ilfov. 

Banii necesari achiziţionării jocului The Sims 2 
pentru Playstation 2 îi vor fi returnaţi lui Danei 
Chenic din Bucureşti. 

Un tricou cu Hitman: Blood Money a fost 

câştigat de Marian Matei din Calafat, Dolj. 

I_ 


Câte două postere cu jocurile El Matador şi The 
Da Vinci Code au fost câştigate de Daniel Nicula din 
Sibiu şi de Diana Elena Crăciun din Băicoi. 

Ca de obicei, câştigătorii vor fi anunţaţi şi pe site-ul 
www.gameshop.ro, la rubrica „Rezultate concurs". 

Din nou, FELICITĂRI tuturor câştigătorilor, 
precum şi celor care au trimis taloane completate 
corect. Nu uitaţi că toate taloanele trimise pe 
parcursul anului intră la marea tragere la sorţi 
anuală, care va avea ca mare premiu O CONSOLĂ 
PLAYSTATION 2 CU 10 JOCURI ORIGINALE PS2. 

Pentru detalii suplimentare în legătură cu 
organizarea concursului, vă stăm la dispoziţie la 
numărul de telefon 021-408.30.90. 

Nu uitaţi: „Merită să joci originale!" şi să citeşti 
LEVEL, revista care ia jocurile în serios. 

Câştigătorii sunt rugaţi să trimită o copie după actul 
de identitate pe fax (0268-418728), e-mail 
(diana_calin@vogelburda.ro) sau prin poştă (Vogel Burda 
Communications, OP 2 CP 4,500530 Braşov). Premiul va fi 
expediat prin poştă. Persoana de contact: Diana Călin 
(0268-415158). 

_J 


UWE BOLL NU SE LASĂ 

După ce i-a caftit pe toţi „inculţii" care au 
îndrăznit să-i critice operele de artă, dar au 
avut şi demnitatea de a se prezenta în ringul 
de box, Uwe Boli este lovit din nou de 
inspiraţia divină şi atacă Oscarurile. Probabil 
stimulat de succesul răsunător avut de filmul 
BloodRayne, clasat pe locul 42 în topul celor 
mai proaste filme (spre deosebire de Alone in 
the Dark pe 38 sau House of the Dead pe 32), 
regizorul/pugilist s-a gândit că o continuare 
ar putea sări peste bariera psihologică a 
locului 50. Dacă Michelle Rodriguez, Ben 
Kingsley şi Michael Madsen s-au dat morţi din 
prima parte (au simţit ei un miros de sequel), 
şanse de revedere avem doar pentru 
Kristanna Loken şi nu cred că o să-l refuze pe 
Uwe. Poate după BloodRayne 2 va încerca 



ceva şi cu Big Brain Academy, un thriller 
psihologic, sau FIFA 08, povestea unui aut 
care a schimbat soarta planetei. 

ACTIVISION SE DĂ PE STEAM 



Alte patru titluri se alătură familiei Steam, fiind astfel mai aproape 
de gamerii din întreaga lume. în urma unui acord între Activision şi 

Valve Software, Caii 
of Duty, COD 2, COD 
United Offensive şi 
Gun mai sunt 
despărţite de noi 
doar de un cârd de 
credit şi de o 
conexiune bună la 
internet. Pasul către 
Steam a mai fost 
făcut în ultima vreme 
şi de Defcon, Advent 
Rising şi Psychonauts, 
toate trei fiind disponibile în schimbul a 20 de dolari. 



SE VOR LANSA 

SE DANSEAZĂ LA GRĂMADĂ 


1. Need For Speed: Carbon 

2. Neverwinter Nights 2 

3. Medieval 2: Total War 

4. RACE - The Official WTCC Game 

5. Sam & Max: Season 1 - Culture Shock 

6. Warhammer: Mark of Chaos 

7. Eragon 

8. Tom Clancy's Rainbow Six: Vegas 

9. Phantasy Star Universe 


Electronic Arts 
Atari 

Sega Of Europe 
Eidos 
GameTap 
Deep Silver 
Vivendi Universal Games 
Ubisoft 
Sega Of Europe 


10. SpongeBob SquarePants: Creature from the Krusty Krab 


THQ 


THE SWORD OF A THOUSAND TRUTHS 



Cei care au văzut primul 
episod din South Park lansat în 
această toamnă, „Make Love, Not 
Warcraft", ştiu deja despre ce este 
vorba. Este sabia fără de care viaţa 
nu ar mai fi existat...în World of 
Warcraft. Ei bine, se pare că 
jucătorii de WoW vor putea să 


pună şi ei mâna pe Sabia celor o 
mie de adevăruri, pentru că de acum acest item va fi prezent şi în joc 
odată cu lansarea Burning Crusade. Detalii în imaginea alăturată. 



Literele MMO sunt continuate în tot mai multe variante. Acclaim a 
decis să pună la sfârşit literele DG şi să ne ofere un Dancing Game care 
se va numi simplu Dance!. Level Up-ul din acest MMO va aduce 
personajelor mai multă dezinvoltură şi tot mai multe mişcări noi care 
vor putea fi folosite în PvP-urile disputate sub forma unor„battle"-uri. 
Coloana sonoră va fi chiar muzica difuzată în viaţa de zi cu zi (REALĂ, 
să fiu mai bine înţeles) pe posturile radio şi TV. Jocul va fi gratuit, 
finanţarea fiind asigurată de publicitatea in-game şi de 
comercializarea diferitelor item-uri. Sunt curios ce o să facă adminii 
când o să găsească tot mai multe personaje(cu IP-uri de RO) strânse în 
cercuri şi care bat din palme sau pocnesc din degete, puţin aplecate în 
faţă, respectiv pe spate, în timp ce PvP-uri izbucnesc la fiecare trei 
secunde. 


WINDOWS VISTA DE UNICĂ FOLOSINŢĂ 

9 

Microsoft a făcut nişte modificări mici în Eula, care se pare că vor 
afecta modul în care userii vor putea folosi acest sistem de operare. 
Cea mai „incomodă" dintre acestea spune cam aşa: 

"The first user of the software may reassign the license to another 
device one time. If you reassign the license, that other device be- 
comes the 'licensed device." 

Cu alte cuvinte, dacă schimbaţi în mod major configuraţia hard¬ 
ware a sistemului, adică placa de bază în principiu, veţi fi puşi în 
situaţia de a cumpăra o nouă licenţă. Practic, a fi în posesia unei 
licenţe de Windows Vista nu va mai însemna că o aveţi pe viaţă... ci 
doar până la următorul upgrade. 


SE LUCREAZĂ LA URMĂTORUL XBOX 

Oameni mai harnici decât cei de la Microsft mai rar găseşti. în 
timp ce se bucură de succesul Xbox 360, lucrează la convertirea 
Japoniei şi se pregătesc de lupta cu Wii şi PS3, mai au timp să se 
gândească şi la urmaşul lui 360. Nu sunt vorbe în vânt, ci 
destăinuirile lui Chris Lewis, vicepreşedinte Microsoft Europa, care 
şi-a deschis sufletul într-un interviu acordat site-ului Kikizo.com. 
Aşadar, următoarea cutie X se află deja în stadiul de documentare/ 
proiectare şi probabil intenţia este de a fi din nou prima pe piaţă. 
Pun pariu că şi Sony lucrează la PS4 şi PS5, de aici şi amânările. 

AGENŢIA REUTERS 
ARE SUCURSALĂ ÎN 
SECOND LIFE 

Pentru necunoscători, Sec- 
ond Life este o lume 3D creată 
pentru a-i găzdui pe toţi cei care 
nu găsesc motive să-şi mai con¬ 
tinue viaţa în cea reală sau pentru 
cei care pur şi simplu îşi mai 
doresc o viaţă. Această lume 
permite toate genurile de 
activităţi din lumea reală, 
plecând de la casă, familie, copii 
şi până la a merge zilnic la 
serviciu şi a câştiga bani. Există 


deja o comunitate destul de mare 
care şi-a „schimbat" viaţa, lucru 
care a început să atragă atenţia 
lumii. Astfel, celebra agenţie de 
presă Reuters şi-a deschis de 
curând un birou virtual în acest 
„joc" unde lumea va putea să 
citească ştiri şi reportaje atât din 
lumea reală, cât şi din joc, pe un 
imens ecran cu funcţie de web- 
browser. Sunt sigur că în viitor şi 
alte companii cu profiluri similare 
vor intra în această lume virtuală, 
lucru care va atrage probabil şi 
mai mulţi useri. Sunt curios 
acum, care este mai nociv, World 
of Warcraft sau Second Life?! 



SECOMD UH «WS 

Virtual economy tax ‘would be a 
mistake’ - US Rep 

W*<! Oct ie. 2000 2 10«m POT 

The head of a U S congresslonal commfflee thinks ItNvouId be a mistake’tf the 
Internai Revenue Service introduc ed regulattons to tax virtual economies such as 
Second Life and World of Warcralt 


Teleport direcţi/ to the 

Reuters Atrium n 

NOUL E3 

Entertainment Software As- 
sociation a făcut în fine anunţul 
privind modalitatea în care se va 
desfăşura E3-ul anul viitor. E3 Me¬ 
dia and Business Summit 2007 va 
avea loc în perioada 11-13 iulie 



2007 în Santa Monica, CA, şi va fi 
alcătuit mai ales din întâlniri şi 
conferinţe care se vor desfăşura 
într-un cadru restrâns, ca de 
exemplu sălile de meeting ale 
hotelurilor sau chiar în birouri. Cu 
alte cuvine, la revedere standuri şi 
demo-uri pentru toată lumea. E3-ul 
va fi răspândit pe o distanţă destul 
de mare, în diferite locaţii care vor 
fi legate între ele prin curse perio¬ 
dice de microbuze. De asemenea, 
câteva săli de expoziţie vor găzdui 
de exemplu Into the Pixel, 
expoziţia de artwork-uri specifică 
E3-ului. Scopul E3 va fi de fapt 
stabilirea de relaţii atât cu presa, 
cât şi între producători, cu alte 
cuvinte aproape un eveniment 
exclusiv bussines-to-bussines. 


COLOANA SONORĂ 
TONY HAWK'S PROJECT 8 


Activision a dezvăluit sound- 
track-ul jocului Tony Hawk's 
Project 8, iar motivul pentru care 
transmitem mai departe 
informaţia este că lista cu cele 56 
de piese este cu adevărat 
impresionantă, lată mai jos 10 
exemple din selecţia care ne va 
plimba prin hip-hop, rock şi 
punk: 

► Bad Religion - 
„Social Suicide" 

► Damian Marley-„Move" 

► Gnarls Barkley- 
„Gone Daddy Gone" 

► Hieroglyphics - 
„At the Helm" 

► Nine Inch Nails- 
„Getting Smaller" 

► The Ramones - 
„I Wanna Live" 

► Slayer - „Angel of Death" 

► Sonic Youth -„Nic Fit" 



► Kool and the Gang - 
„Summer Madness" 

► The Cure - 
„Plastic Passion" 

Tony Hawk's Project 8 va fi 
lansat în data de 7 noiembrie şi 
este disponibil pe Xbox 360, 
Xbox, Playstation 2, PSP şi la un 
moment dat şi pe PS3. 

ADIO DICE CANADA, BUNĂ REDJADE 

în timp ce EA închide studiouri în stânga şi în dreapta, 
„amărâţii" lăsaţi pe drumuri îşi văd în continuare de viaţă şi pun 
bazele unor companii noi. Exemplul de faţă ne prezintă noua 
casă de producţie RedJade înfiinţată de demişii de la DICE 
Canada, parte a Digital lllusions CE (seria Battlefield), căreia 
moşierul EA i-a închis porţile şi PC-urile. Este totuşi greu de 
înţeles această strategie prin care cineva cumpără o companie 



DIGITAL ILLUSIONS CREATIVE ENTERTAINMENT 


AN EA COM PAN Y 


şi o închide, în timp ce 
bunul cel mai de preţ, 
resursele umane, sunt 
libere să o ia de la capăt 
sub alt nume. La cât de 
repede circulă vorba prin 
fibra optică, toată lumea 
află că de fapt DICE 
Canada nu s-a închis, ci 
doar se numeşte 
RedJade de acum 
înainte. Momentan, 
intenţiile acestora sunt 
de a oferi servicii de„art 
creation" pentru PC şi 
consolele next gen. Noi 
le urăm multă baftă şi aşteptăm 
motive de laudă. Trebuie spus că şi 
anul trecut s-a mai pierdut o 


• • 


RED 


# 



R D E 


bucăţică din DICE, un studio din 
New York, care s-a refăcut rapid 
sub aripa THQ. 



mediadot.ro 


























SPECIAL 


I 



5000 € 




După nouă luni de zile de la anunţarea con¬ 
cursului, prima ediţie „Tu Faci Jocurile" a luat 
sfârşit. La finele lunii septembrie a avut loc 
prezentarea proiectelor şi a fost desemnat 
câştigătorul celor 5000 de euro puşi la bătaie. 
Prin regulamentul concursului, la secţiunea 
„Alte detalii" v-am promis că vă vom ţine la 
curent cu progresul fiecărui proiect. Din 
păcate, echipele şi-au ţinut proiectele de¬ 
parte de ochii noştri şi prin urmare nici noi nu 
am putut să vă povestim prea multe despre 
evoluţia concursului. Majoritatea jocurilor au 
ajuns la noi cu puţin timp înainte de închi¬ 
derea înscrierilor, ba chiar am primit un e-mail 
în care eram rugat să specific o oră exactă. 
Fiind prima ediţie, am avut şi noi oarece 


Dire Deşire 

Gimpy Snail Games 

Star Ventures 

Randombyte 

Planetary War Chronicles : Ressurection NeoGraphics 

RIFT 

GOSU TEAM 

Cars Underground 

Racks 

Rhea Project 

Tractor Media 

Under Siege 

Under Siege 

Minesweeper 3D 

N/A 

Lost Heroes of Khalazar 

Capitol Games 

Supremacy Errands 

Evil Works 

Phoenix Rising 

Esotheria 

ETERNAL - The Legacy 

7thFACTOR Entertainment 

Români în spaţiu 

2 Bad Design (demo pe CD/DVD) 

Chata: Journey to the Unknown 

VD-Games 

ENRAGED 

Drakera software 

Twin Death 

The gogz 

Galactic Dream - Rage of War 

Evolution Vault 


emoţii pentru că în spatele numelor înscrise 
în concurs putea fi orice. Sincer, aşteptările 
ne-au fost depăşite, iar câştigătorul acestei 
ediţii merită pe deplin premiul câştigat. Asta 
nu înseamnă că nu am avut o decizie grea de 


luat, fapt ce spune multe despre 
valoarea proiectelor. 

Ce am vrut noi să facem 

Scopul acestui concurs a fost 
să oferim un premiu destul de ten¬ 
tant încât să vă punem la muncă şi 
să faceţi pasul cel mare de la vorbe 
la fapte. De asemenea, am dorit să 
luăm pulsul pieţei autohtone şi să 
ne facem o imagine despre nivelul 
la care se află game development- 
ul românesc. Nu în ultimul rând, 
am avut ca scop să punem faţă în 
faţă producătorii independenţi din România, 

care astfel au 
avut ocazia să 
facă schimb de 
idei şi expe¬ 
rienţă şi, de ce 
nu, să pună ba¬ 
zele unor cola¬ 
borări. Chiar ne 
gândeam în 
timpul prezen¬ 
tărilor de la 
Romexpo că, din 
cele 18 echipe 
în primul an, o 
concentrare de 
forţe ar putea 
avea ca rezultat 
trei, patru 
echipe foarte 
bune. 

Finala de la Romexpo a avut loc în spiritul 
fair-play-ului, cum era de aşteptat, şi fiecare 
prezentare a fost răsplătită cu aplauze. 
Jocurile au fost prezentate chiar de 
producătorii lor, mulţi dintre ei pregătind 



variante îmbunătăţite faţă de cele care au fost 
folosite la momentul jurizării. 

Câştigătorul primei ediţii „Tu Faci Jo¬ 
curile" a fost desemnat jocul Heresy War 
(demo pe CD/DVD), produs de echipa 
Dreambuilders Studios, iar două menţiuni au 
primit jocurile Galactic Dream - Rage of War, 
producător Evolution Vault şi RIFT, producător 
Gosu Team. în procesul de jurizare am folosit 
toate criteriile aplicate şi jocurilor care fac 
subiectul review-urilor din paginile revistei şi 
am disecat mărunt fiecare detaliu. După cum 
am spus, nu a fost o decizie uşoară, însă trebuie 
menţionat că mai multe proiecte au potenţialul 
de a deveni jocuri bune şi foarte bune, dacă 
echipele din spatele lor vor continua munca la 
ele şi chiar ar fi păcat să nu o facă. 

La final, felicităm toate echipele înscrise 
în acest concurs, apreciem efortul depus şi, 
nu în ultimul rând, vă mulţumim pentru 
prezenţa la evenimentul de la Romexpo. 
Putem de asemenea să vă anunţăm că în luna 
ianuarie va începe a doua ediţie „Tu Faci 
Jocurile" şi în curând vă vom prezenta mai 
multe detalii. This will give you a head start. 

■ Rzarectha 

WCG 

2006 

orld Cyber Games 

^. & Finala Naţională 

... Io final 


în spaţiul care a găzduit prezentarea 
finaliştilor competiţiei Tu Faci Jocurile şi 
creaţiile lor, s-au desfăşurat, de fapt şi de 
drept, finalele naţionale World Cyber Games 
2006, la ora actuală cea mai mare competiţie 
de jocuri electronice din lume, complexul 
expoziţional Romexpo din Bucureşti 
redevenind cu această ocazie locul de 
desfăşurare al ostilităţilor, după ce, anul 
trecut, PGL, organizatorul competiţiei, a ales 
internet cafe-ul Forte Games din Constanţa. 
Câştigătorii naţionalelor urmau, aşadar, să 
reprezinte apoi ţara noastră la finala mondială 
organizată pe circuitul de la Monza, Italia. 
Când citiţi aceste rânduri, aceasta şi-a 
desemnat deja premianţii. 

Odată infiltraţi în pavilionul 2 am fost 
întâmpinaţi de câteva zeci de perechi de 
pupile dilatate, ce zumzăiau în jurul a trei 
pânze de proiecţie mari şi late, fiecare dintre 
ele găzduind partidele importante ale 
competiţiei. Undeva în spate însă, linişte. 
Separaţi de public, participanţii la finalele de 
Counter-Strike 1.6, FIFA 06 şi Need for Speed 
Most Wanted, jocuri oficiale ale WCG, îşi 
vedeau cuminţi de ale lor... Nu de alta, dar la 
cea mai mică scăpare venea câte un nene şi îi 
trăgea de urechi - linişte şi disciplină! Atenţia 
ne-a fost atrasă, la un moment dat, de câteva 
grupuri de fete care-şi administrau gloanţe la 



CS. Cu această ocazie am aflat că PGL a 
organizat special „păruiala" în reţea pentru a 
demonstra că „uite, şi fetele ştiu!" Şi ştiu mai 
bine decât mine, dar la UT pun pariu că le fac, 
mi-am spus în timp ce le făceam cu mâna şi 
mă apropiam de finaliştii care contau pentru 
Monza. Surprinzător, -Eq-, echipa de CS 1.6 pe 
care am văzut-o câştigând la Constanţa cu 
ocazia WGT-ului, a plecat în cele din urmă 
acasă. Şi nu de pe locul doi, majoritatea 
aşteptând o finală disputată între ei şi 
„bătrânii" cantărişti aiTeG-ului, ci taman de pe 
locul trei. Smiorcăielile, urletele de bucurie şi 
ţipetele de deznădejde cu care m-au obişnuit 
meciurile de CS n-au lipsit nici de această 
dată, darîntr-o măsură mai mică, datorită 
organizatorilor, care îi atenţionau imediat, 
ameninţând cu penalizări. într-un final, TeG a 
reuşit să ocupe poziţia întâi, asigurându-şi un 
loc pe circuitul de la Monza. La FIFA 06 
situaţia a stat puţin altfel, schimburile de 
mingi desfăşurându-se într-o linişte aproape 
mormântală, cu scurte înjurături scăpate 
printre dinţi de frica lui „nenea ăla" care stătea 
cu ochii pe jucători. Calificaţi pentru Monza 
au fost ovvy şi yzw42 (cine ştie cunoaşte). La 
NFS Most Wanted, nicio surpriză, 
ROEDxEonVDK reuşind să-şi trimită primul 
bolidul dincolo de linia de sosire, fără prea 
mari emoţii. Au existat voci care susţineau, 




între timp, s-au extras şi grupele în 
care românii noştri se pregăteau să 
activeze la Monza, care sună cam aşa: 


Grupa C, Counter-Strike 1.6: 

1. CuBe_eS (Italia) 

2. Simplex (Macedonia) 

3. Hacker.PK (Coreea) 

4. Meetyourmakers (Norvegia) 

5. DigitalMind (Olanda) 

6. TeG (România) 

Grupele F, respectiv K, 

FIFA 06: 

Grupa F: 

1. [LnXjbbb (Bulgaria) 

2. guayogoLgt (Guatemala) 

3. ovvy (România) 

4. zozzO-UDF (Vietnam) 

Grupa K: 

1. [RvK] (Olanda) 

2. absence_ecuador (Ecuador) 

3. STARYORI (China) 

4. tieulyfifa (Vietnam) 

5. yzw42 (România) 

Grupa A, Need for Speed: 
Most Wanted: 

1. absence_egypt (Egipt) 

2. Arrayate(Spania) 

3. Mistik (Ucraina) 

4. razer (Italia) 

5. ROEDxEonVDK (România) 


sus şi tare, că setul de cauciucuri pe care le-a 
folosit ar fi fost neomologate, dar am preferat 
să-l credem pe cuvânt. ROEDxEonVDK merge 
mai departe. Felicitări tuturor, inclusiv 
organizatorilor care s-au achitat cu brio de 
sarcină, şi succes mai departe. 

■ KiMO 

Anatomia unei cărţi 

_ 9 


m m m După ce am văzut data trecută cam ce este şi 
■" ce îşi propune MTG-ul, luna aceasta vom 

încerca să învăţăm să citim şi să înţelegem tot 
ceea ce este tipărit pe o carte de Magic. Cât 
de multe informaţii putem obţine doar citind 
o carte de MTG? Toată informaţia de care 
avem nevoie ca să câştigăm un joc. Sigur, e 
nevoie să cunoaştem regulile ca să putem 
exploata la maximum fiecare avantaj sau 
slăbiciune a unei cărţi, dar mai întâi trebuie să 
ştim s-o citim. Să luăm un exemplu - 
Bloodfire Colossus. 


cărţi din MTG (land-uri, creat-uri, enchant- 
ment-uri, artefacte, instants şi sorceries). 
Trebuie precizat că în 
cazul unei creaturi va mai 
fi tipărit şi unul sau mai 
multe subtipuri (Goblin, 

Angel, Dragon, Elf 
ş.a.m.d.). Acest aspect este 
important deoarece există cărţi care produc 
efecte asupra unui anumit subtip de creaturi, 
de pildă „toţi Goblinii care atacă nu pot fi 
blocaţi". 



NUMELE 

cărţii e tipărit în 
stânga sus. Numele e 
probabil cea mai 
importantă 
componentă a unei cărţi, fie şi numai pentru 
faptul că are o contribuţie uriaşă la atmosfera 
jocului. Denumirile cu rezonanţe mistice sau 
fantastice fac ca Magic să fie un joc care 
stimulează imaginaţia şi fantezia jucătorilor şi, 
în acelaşi timp, dau originalitate şi unicitate 
fiecărei cărţi. 


COSTUL 

este tipărit în 
dreapta sus şi 
reprezintă cantitatea 
de mana pe care 
jucătorul trebuie să o 
aibă pe masă pentru a 
putea juca respectiva carte. Faptul că pe 
lângă cele două simboluri pentru mana roşie 
(care indică faptul că avem nevoie de două 
mana roşie) apare şi cifra 6 într-un cerculeţ 
gri, înseamnă că acei şase mana pot fi plătiţi 
cu mana de orice culoare. Şi pentru că tot 
suntem aici, să amintim şi noţiunea de cost 
convertit de mana (CMC). CMC-ul este de fapt 
suma tuturor punctelor de mana din costul 
unei cărţi, indiferent de culoarea lor. Bloodfire 
Colossus costă 6 mana generică şi 2 roşie, 
deci CMC-ul acestei cărţi este 8. 

TIPUL 

cărţii apare la mijloc în partea stângă. Vă 
amintiţi de luna trecută cele şase tipuri de 




I Bloodfire Colossus <j> j 

d. Sacrifice Bloodfire Colossus: 
ltloodtire Colossus deals 6 damage 
to each creai urc and each player. 

It took aU iu strength to contain thc fire 
tcithin. 





SIMBOLUL EDIŢIEI 

* 

este tipărit tot la mijloc, 
în dreapta, şi indică din ce 
set face parte cartea 
respectivă, precum şi gradul 
ei de raritate. Un simbol negru semnifică 
faptul că respectiva carte este una comună, 
un simbol argintiu indică faptul că privim o 
carte necomună, iar auriul arată că avem de-a 
face cu o carte rară. 

Sub această linie pe care sunt tipărite 
tipul şi ediţia cărţii avem o casetă cu text. Aici 
sunt tipărite abilităţile cărţii respective (dacă 
are - există şi cărţi care nu au abilităţi, mai 



ales creaturi, în sensul că ele nu produc nici 
un alt efect în afară de acela că jucătorul care 
le controlează poate ataca cu ele) şi aşa-numitul 
flavour text. Flavour textul e tipărit cu litere 
înclinate în caseta cu text şi reprezintă fie 
frânturi din povestea setului respectiv, de 
natură să contribuie la atmosfera jocului, fie 
fragmente umoristice sau jocuri de cuvinte. 

Sub caseta cu text apar şi alte informaţii 
- numele artistului care a realizat artwork-ul, 
numărul cărţii respective în setul din care face 
parte. în cazul creaturilor, în dreapta jos mai 
apare o casetă în care sunt trecute puterea şi 
rezistenţa creaturii respective. Primul număr 
(6, în exemplul nostru) arată cât damage 
poate da creatura respectivă jucătorului 
advers sau unei alte creaturi. Cel de-al doilea 
număr arată cât damage poate lua creatura 
respectivă înainte să fie distrusă. La începutul 
fiecărei ture, creatura se vindecă, deci pentru 
distrugerea ei e necesar, în acest exemplu, să 
primească 6 damage în aceeaşi tură. 

în speranţa că am reuşit să mă fac înţeles, 
reiterez invitaţia adresată bucureştenilor de a 
se alătura comunităţii noastre, dar, de data 
aceasta, locul de întâlnire este clubul Expirat 
(str. Brezoianu nr.4). Pentru mai multe detalii 
asupra celor discutate azi, vizitaţi 
www.magicthegathering.com şi 
www.omniludis.ro. 

■ Alexandru POTLOG 

rds.LiNK 

www.rdslink.ro 


Dezlănţuie internetul 

/ 

la viteza luminii. 


FIBER LINK - NOUA TA CONEXIUNE 
INTERNET PRIN FIBRĂ OPTICĂ: 10 MB/S 
ÎN ORAŞUL TĂU Şl 2 MB/S ÎN INTERNET 


Ce înseamnă pentru tine Fiber Link? 


.RE IN 




o Stabilitate şi fiabilitate garantate de noua 
soluţie tehnică bazată pe fibră optică, 
e Super-viteză de transfer, până la 2 Mb/s în 
internet. 

0 Super-ultra-viteză de transfer cu prietenii 
din oraşul tău, până la 10 Mb/s - viteze 
de 40 de ori mai mari decât cele cu care 
te-ai obişnuit până acum. 

© Abonamente începând cu 9 USD/lună. 

0 Linie telefonică RDS.Tel inclusă în 
abonament - până la 2200 minute 
naţionale lunare gratuite în reţelele de 
telefonie fixă şi 30 de minute gratuite în 
reţelele de telefonie mobilă, 
o Conexiune permanentă, trafic nelimitat, 
e Conectare gratuită (taxă de conectare 0). 

© Acces gratuit la RDS.Link LIVE! - 
transmisii live online. 

0 Acces gratuit la serverele de jocuri şi 

download ale portalului www.linkmania.ro. 

0 Posibilitatea achiziţionării pachetului complet de servicii 
RCS & RDS - televiziune, internet şi telefonie. 


LUNI 


internet cu 
viteza luminii 


INFORMAŢII CLIENŢI 

031 400 4(500 










Focul nu se poate opri cu foc. 


Toată faza e să te tină bateriile. 



A definit frica, acum o reinventează 


0 


INITHE 






* mi, Jj 




Fac parte din cei care consideră jocul Alone in 
the Dark întemeietorul genului survival hor- 
ror, implicit şi din cei încântaţi de planul celor 
de la Atari de a readuce această serie între 
numele de bază ale genului. Puţin 
zdruncinată de eşecul înregistrat în 2001 de 
Alone in the Dark: The New Nightmare şi 
aflată la mulţi ani distanţă de perioada de 
glorie, seria AitD se va întoarce în 2007 cu 
intenţia declarată de a fi un joc reprezentativ 
pentru era next-gen şi intenţia nedeclarată de 
a fi printre primele astfel de titluri. 


N^ister în Central Park 


în Alone in the Dark: Near Death Investi- 
gation ne vom reîntâlni cu detectivul particu¬ 
lar Edward Carnby, de data aceasta fiind pus 
în faţa celui mai important mister din cariera 
lui. Dacă până acum s-a ocupat cu sinucideri 
sau misterioase dispariţii de persoane, acum 
va trebui să dea de cap unei apariţii mai mult 
decât bizare. Mai exact, dorinţa lui va fi să-şi 
explice ce caută în Central Park din New York 
la ora unu noaptea şi mai ales în 2006, la 80 
de ani de la moartea sa. Probabil şi cine este 
acest George Bush, loved by few, hated by 


many. Aceste întrebări îl vor trimite după unul 
dintre cele mai căutate răspunsuri pe net şi în 
ceştile de cafea, ce se întâmplă cu noi după ce 
murim. Alone in the Dark este genul de joc în 
care scenariul are un rol esenţial, iar jucătorul 
trebuie implicat total în desfăşurarea 
evenimentelor. Cheia succesului este ca noi 
să devenim Edward Carnby, iar toate trăirile 
lui să ne fie transmise cât mai exact. O altă 
metodă folosită de producători pentru acest 
gen este de a găsi/prelua şi eventual 
complica teme, pe cât mai mult posibil 
învăluite în mister. Cu siguranţă că vom 



întâlni simboluri care ne vor trimite la alte 
simboluri, care la rândul lor vor fi indicii spre 
teorii şi superstiţii. O parte îşi vor găsi 
„explicaţia" în deznodământul jocului, restul 
vor fi doar unelte pentru imaginaţia noastră, 
care va dezvolta şi mai mult scenariul. Să laşi 
unele părţi la imaginaţia jucătorului este o 
găselniţă formidabilă atâta timp cât finalul îi 
aduce şi concretul de care are nevoie. 
Alegerea locaţiei nu s-a făcut la întâmplare, 
producătorii explicând că New York-ul, prin 
diversitatea lui etnică şi culturală, le oferă 
posibilitatea unor abordări mai complexe ale 
noţiunii de moarte. 







publice, producătorii rezumându-se la a mai 
oferi câte o informaţie izolată. Astfel am mai 
aflat că inventarul va fi la purtător, mai precis 
chiar în pelerina lui Carnby, atât tehnic,*cât şi 
vizual. 


Alone in the Dark - The Movie 


Alone in the Dark nu a scăpat de o ecranizare 
pusă la cale în 2005 de Uwe Boli, care a „reuşit" 
să recupereze 3 milioane de dolari, din totalul de 
20 prevăzute în bugetul filmului. Cu Christian 
Slater în rolul lui Edward Carnby, filmul a primit 
şi două premii Zmeura de Aur pentru „Cel mai 
slab rol feminin" - Tara Reid şi „Cel mai slab 
regizor" - al nostru Uwe Boli. Mai există un film 
cu acelaşi nume, apărut în 1982, care nu este 
atât de „neînţeles" ca cel de anul trecut, dar cu 
care jocurile din seria „Alone in the Dark" nu au 
legătură. 


Tu Faci Filmele 


Nu!, nu întrerup acest preview pentru a \ 
anunţa un nou concurs, ci doar pentru a vă 
prezenta felul în care Atari şi Eden Studios au 
gândit structura jocului. Da, dragii mei, 
vorbim de încă o aderare la sistemul 
episoadelor pe care eu nu îl agreez de niciun 
fel. Este clar că un calcul a fost făcut de cei de 
la Atari şi cifrele frumos le-au zâmbit, însă 
după cum explica şi Mitza în încheierea re- 
view-ului de Half-Life 2: Episode One, ăştia ne 
cam abureşte. Despre Alone in the Dark ştim 
că fiecare episod va avea aproximativ 40 de 
minute şi că pachetul iniţial ne va oferi primul 
sezon. Nici nu iau în considerare zvonul cu 
trei episoade în pachetul iniţial (aş fi pj>mul la 
spart geamuri la Atari) şi tot nu-mi sună bine . 
faza cu sezoane şi episoade. Mai lipsesc 
momentele publicitare şi tendinţele 
telenovelistice. Parcă şi văd finalul unui 
episod care aruncă în aer toate teofiile din 
primele şase: No era el monstruo, el era su pa- 
dre!!! Pe lângă ameninţarea unui preţ peste 
medie pentru toată povestea, alte 
inconveniente umbresc viitorul jocului în 
ochii gamerilor. Există riscul ca odată ieşit din 
pielea lui Edward Carnby să nu mai simţi un 
interes prea mare faţă de cauza omului. Vor 
mai fi şi alte jocuri ce îţi intră sub piele şi pe 
hard şi mai ai şi cel puţin un personaj de 
păstorit printr-un MMO. La urma urmei, nu 
afli nimic nici despre piatra filozofală (ce să 
nu-ţi fi spus Potter Harry) şi nici despre 
nemurirea sufletului (aici e discutabil). Totuşi, 
dacă atmosfera acestui joc va ieşi după cum 
se anticipează, probabil vom trece şi peste 
aceste neplăceri. 


Producător: Eden Studios 

Distribuitor: Atari 

ON-LINE: www.atari.com/aloneinthedark/ 

Data lansării: 1 martie 2007 


în trecut, jocul a oscilat între abordări 
mai mult sau mai puţin orientate spre action, 
cazul de faţă fiind unul în care se va pune 
accentul pe partea de action oarecum în 
defavoarea perioadelor de explorare şi a puz- 
zle-urilor. Această decizie vine şi ca urmare a 
faptului că cei de la Eden au fost foarte 
impresionaţi de Resident Evil 4, după cum 
chiar ei au declarat. Eu unul aş fi preferat o 
pondere cât mai mică a action-ului în acest 
joc, însă sunt convins că şi reţeta aceasta va fi 
una reuşită. Prea multe detalii nu s-au făcut 


Ultimele ingrediente 

Alone in the Dark este trecut prin toate 
efectele de ultimă generaţie şi acest 
i\ lucru are ca rezultat atât o grafică 

superbă, cât şi, mai departe, o 
atmosferă care contribuie şi ea la 
identificarea jucătorului cu 
lL VS personajul principal. Frânturi de 
lumină care scapă printre frunzele 
Wr . % copacilor în mijlocul unui parc 

întunecat sau prin crăpăturile unor 
'• ! camere pline de igrasie, susţinute 
de sunete sinistre şi umbre care 
** apar şi dispar inexplicabil. Singurul 
lucru de care mai avem nevoie este 
/j să fim Alone in the Dark. 

■ Rzarectha 


Viză de flotant are 
careva? 





GDI-ul corporatist contra NOD-ului gordian 


Command & Conquer... Command & Con- 
quer... Command & Conquer... COMMAND & 
CONQUER! Nu mă pot sătura de aceste trei 
cuvinte. Pentru mine au ajuns să aibă aceeaşi 
valoare ca lacta alea est! pentru un istoric care 
şi-a dedicat viaţa studiului Romei Antice. De 
prea mult timp mă delectez cu titlurile care s-au 
perindat sub acest nume şi de fiecare dată nu 
m-am putut abţine să nu spun: Ăsta parcă a 
fost cel mai bun! Degeaba au mai apărut 
altele care m-au pus un moment pe gânduri, 
tot seria C&C este cea mai bună. Ca de obicei, 
sunt şi cei care sunt împotrivă, susţinând un 
alt joc, ca Medieval, Shogun sau chiar 
Warcraft. Sunt perfect de acord cu ei. Pentru 
ei acele strategii sunt cele mai bune, pentru 
mine sunt cele care încep cu Command & 
Conquer. De ce oare a fost să fie aşa nu pot 
spune, căci deşi eu sunt un fel de RPGist 
declarat, căruia un univers fantastic cu magie 
şi gnomi şi trolli i s-ar potrivi mult mai bine, 
mă simt atras de această lume mecanizată. 

Ceea ce stă în spatele acestui joc este de-a 
dreptul fantastic. Modul în care povestea se 
conturează este fenomenal şi pot spune cu 
mâna pe inimă că cei care vor juca jocul fără a 
citi înainte cele spuse de producători despre 
cum decurge totul nu vor înţelege farmecul 
acestuia. 

Despre ei şi ei 

în paragraful de mai sus vă spuneam ce 
înseamnă povestea din spatele jocului. Aici 
voi încerca să detaliez pentru a putea să 
înţelegeţi ceea ce se întâmplă. Evoluţia logică 
a jocului şi a facţiunilor implicate în conflict ar 
fi ca fiecare dintre ele să devină din ce în ce 
mai tehnologizate, cu arme şi strategii noi. 

Dar nu este aşa. Ba dimpotrivă. Involuează. 
Farmecul jocurilor anterioare a fost dat în 
mare parte de prezenţa mech-urilor de luptă. 
Acei gigantici roboţi de luptă aveau un 
cuvânt puternic de spus pentru a hotărî sorţii 

de izbândă într-un conflict. Ei bine, de data 
aceasta ei vor dispărea aproape complet. La 
prima vedere, acest lucru vă indispune şi vă 
întrebaţi de ce. Răspunsul la această întrebare 
vine de la producători sub formă de poveste, 
pe care nu o veţi afla în joc, ci doar de pe site- 
ul oficial, sub formă de comunicate de presă 
venite de la oficialităţi in-game. GDI crede că 
ameninţarea venită din partea NOD-ului este 
complet depăşită şi nimic nu-l mai poate 


atinge. De aceea, fabricile de producţie sunt 
închise, oamenii daţi afară şi personalităţi 
marcante ale războiului de abia terminat sunt 
lăsate la vatră fără niciun motiv. Lumea se 
răscoală, dar nu pune la cale mineriade 
deoarece sunt oameni civilizaţi cărora praful 
de cărbune nu li s-a depus în straturi pe 
creier. Toate resursele se îndreaptă asupra 
spaţiului, baze aflate pe orbită împânzesc 
bolta cerească, încercând să controleze 
furtunile ionice şi să oprească invazia 
tiberiumului prin operaţii fine cu lasere 
puternice de mare precizie. 

Dar iată că din deşert apare din nou 
ameninţător Kane, care într-o noapte 
detonează o bombă gigantică în mijlocul unei 
zone puternic populate de GDI. Războiul se 
dezlănţuie. Tehnologia GDI-ului, furată şi 
adusă la perfecţiune de NOD, este folosită 
împotriva lor. Mech-urile despre care s-a 
crezut că sunt dispărute apar de partea 


Producător: Electronic Arts 
Distribuitor: Electronic Arts 
ON-LINE: www.ea.com/commandandconquer 

Data lansării: 2007 





PREVIEW 


cealaltă a baricadei, mai puternice ca 
niciodată. Armatele GDI, destabilizate şi cu 
arme demodate, sunt nevoite să se apere 
cum pot. In final, o minte luminată vine cu 
ideea strălucită de a folosi acel sofisticat 
sistem de sateliţi chirurgicali împotriva 
cotropitorilor şi balanţa se echilibrează. 
Primitivii primesc ajutorul zeilor din ceruri. 
Valuri de lumină ucigătoare se varsă asupra 
armatelor sofisticate şi furtuni ionice mătură 
în câteva secunde mii de tone de metal ce se 
aruncau asupra celor care se apărau cu 
echivalentul unor scuturi din piele. Vechile 
mech-uri sunt scoase la lumină şi eroi uitaţi la 
naftalină intră în scenă şi mobilizează oamenii 
să ia parte la lupta împotriva oamenilor 
neoameni prin purtare. Haos... Anarhie... 

Welcome back, Commander 

Pe parcursul a treizeci de misiuni, totul se 
desfăşoară într-un ritm rapid, intercalat de 
cutscene-uri fulminante. Filmele pe care cei 
de la EA le lasă să le curgă printre degete te 



aruncă într-o atmosferă din care nu ieşi decât 



cu greu. Totul pare atât de real încât nu îţi 
vine să crezi că totul este un joc şi nu se 
întâmplă aievea. EA nu a făcut nici de data 
aceasta limitări de buget şi a angajat actori 
mari care să îşi împrumute feţele şi vocile 
pentru a putea crea o lume credibilă. Un 
singur nume voi pomeni: Michael Ironside. 

Despre modul în care jocul arată nu se 
poate spune mare lucru. Imaginile alăturate 1 
acestui articol vor vorbi de la sine. Stau acum 
şi recitesc ceea ce am scris şi îmi dau seama 
că totul sună ca un review şi nu ca un preview 
amărât făcut din bucăţi de informaţii strânse 
de pe ici pe colo. Din ceea ce am citit despre 
el, parcă nici nu este nevoie să îl joci ca să îţi 
dai seama că C&C 3 va fi un adevărat block- 
buster. Cred că dacă acest joc mă va 
dezamăgi în momentul în care va apărea, nu 
voi mai scrie în viaţa mea un preview despre 
niciun joc. 


■ Koniec 

Am zis să nu 
te-atingi de 
ţeava mea! 

«AC 


♦ 

x- * 


#> WSIt* ^ 


întorcându-mă de la Leipzig, oraşul în care s-a 
desfăşurat expoziţia Games Conference 2006, 
n-am încetat să mă gândesc la cât de 
impresionat am rămas de BioShock şi de felul 
în care urmaşul spiritual al lui Sistem Shock 2, 
cum îl numesc băieţii de la Irrational, promite 
să ducă FPS-ul horror către noi culmi. 
Reprezentantul celor de la Irrational Games a 

Trădătorii, iar mi-au înfundat buda 


wl 


Ruptură 


Taţi, Taţi! Eu 

de ce nu pot 

să mă dau în ^ 

leagăn? 


fi 


Iu 


Anii '30 au 


marcat naşterea 

oraşului subacvatic Rapture, o lume utopică 
creată de savanţi visători, care au încercat 
astfel să scape minţile sclipitoare ale 
Pământului de mizeriile şi viciile unei societăţi 








încercat să-mi explice atunci, în timp ce 
stăteam cu ochii căscaţi cât cepele în faţa 
demonstraţiei la care am avut ocazia să iau 
parte în spatele uşilor închise, că ceea ce 

umane aflate în declin. Savanţi de renume, 
arhitecţi şi artişti vizionari deopotrivă s-au 
retras, aşadar, în propria lor grădiniţă a raiului, 


unde nimeni nu le putea dicta cum să-şi 
trăiască viaţa şi departe de bombele atomice 
care ameninţau viitorul omenirii la suprafaţă, 
însă Rapture, asemenea oricărei grădini, n-a 
dus lipsa „buruienilor", care în cele din urmă 
au sufocat-o, reuşind s-o distrugă. împreună 
cu ea a dispărut un vis imposibil. 

Declinul a început, pare-se, odată cu 
descoperirea unei creaturi de dimensiuni 
celulare capabile să se regenereze, botezată 
Adam, care nu peste mult timp a dat naştere 
unei lupte crâncene pentru putere. 
Adevăratele motive din spatele idealurilor 
omului aflat la conducere aveau să iasă astfel 
încet la iveală, iar Rapture a fost aruncat, în 
cele din urmă, în braţele haosului. Mulţi ani 
aveau să treacă de la cataclismul care s-a 
abătut asupra oraşului, fără ca omenirea de la 
suprafaţă să afle de existenţa lui, şi numai un 
eveniment neprevăzut i-a dat de gol 
prezenţa. A fost nevoie de un accident aviatic 
şi de un supravieţuitor care şi-a căutat 
scăparea îndreptându-se spre ceea ce a 
crezut că este un fel de far situat în mijlocul 
oceanului, dar care s-a dovedit a fi intrarea în 
marele oraş subacvatic. 


încearcă ei să realizeze de fapt cu BioShock 
este să ne ofere posibilitatea alegerii modului 
în care se vor desfăşura evenimentele, 
evitând să ne închidă într-o lume statică. în 
schimb, vor crea iluzia unei lumi 
convingătoare, ce funcţionează independent 
de jucător şi în care orice obiect are un rol. Iar 
pentru că BioShock este, mai presus de orice, 
un joc horror, Irrational a ales să ne facă părul 
măciucă „sugrumându-ne" cu sentimentul izo¬ 
lării, al singurătăţii şi al neprevăzutului, convin- 
gându-ne să reflectăm pe îndelete asupra 
unei întrebări care ne-a măcinat cel puţin o 
dată minţile. Putem, oare, coexista în pace, 
fără a apela la violenţă, ură şi prejudecăţi, dar 
mai ales, poate exista o astfel de lume? Băieţii 
de la Irrational sunt siguri că undeva, un om a 
crezut că da... şi a ales imposibilul. 






i O fi reuşit el să scape cumva de înec, însă 
nu îi ia prea mult timp să constate cu groază 
că n-a făcut altceva decât să schimbe un rău 
cu altul şi mai rău. De cum pătrunde în Rap- 
ture, este lovit de realitatea bolnavă ce 
domină o lume populată cu fiinţe umane 
deranjate la mansardă, transformate parţial în 
mutanţi de modificările genetice la care au 
fost supuse, oameni, care acum sunt orice 
altceva numai oameni nu, şi un trecut 
înfricoşător, ce-şi face simţită prezenţa prin 
intermediul înregistrărilor şi ţipetelor celor 
care au pierit sau au supravieţuit 
transformându-se în monştri. Atmosfera 
apăsătoare şi iminenţa prăbuşirii totale sunt 
accentuate şi de degradarea care a cuprins 
întregul oraş inundat din toate direcţiile, apa 
fiind de fapt elementul esenţial al jocului. în 
BioShock apa înseamnă izolare, să te trezeşti 
pe fundul oceanului şi să realizezi îngrozit că 
şansele tale de supravieţuire s-au redus la un 
mare zero. Efectele produse de apă sunt atât 
de convingătoare, încât jucătorului nu-i va fi 

deloc greu să se identifice cu eroul jocului. Un 
alt aspect ce face din Rapture un oraş unic 
este originalitatea arhitecturii, care îmbină art 
deco-ul cu teme vizuale SF ale vremii pentru 
a-i crea jucătorului senzaţia unei interacţiuni 
reale cu mediul înconjurător, Irrational 
şocând prin contrastul creat între culorile cam 
vesele pentru un joc de groază şi ororile care 
au pus stăpânire pe el. 

Adam 

Pentru a supravieţui, oamenii se folosesc 
de Adam, preţiosul material genetic necesar 
întreţinerii bio-modificărilor ce-i menţin în 
viaţă. O mare parte dintre creaturile pe care le 
vom întâlni vor putea fi admirate văzându-şi 
nestingherite de treabă, fără a ataca în vreun 
fel, decât în clipa în care se simt ameninţate. 
Acţiunile Al-ului par extrem de naturale, un 
bun exemplu în acest sens reprezentându-l 
aşa-zişii Tătici, protectori modificaţi genetic ai 
Surioarelor, care părăsesc ascunzătorile 
numai pentru a căuta Adam. La cel mai mic 
semn de ameninţare la adresa unei Surioare, 
Tăticul se va auto-sesiza şi va acţiona în 


consecinţă, reacţionând violent la adresa 
intrusului. Este interesant să urmăreşti cum o 
fetiţă se apropie de un cadavru, iar după o 
scurtă examinare a acestuia se întoarce spre 
protectorul ei exclamând fericită că a găsit 
Adam, pentru ca 
apoi să asişti la 
procesul de recoltare 
if a materialului ge¬ 

netic. Fetiţa îşi înfige 
unealta 

asemănătoare unei 

1 - 

seringi uriaşe in 

ţ ' - Pp ( cadavru şi extrage 

J) Adam, care în cazul 

de faţă se află într-o 
r_ stare inertă, iar 

pentru a fi readus la 
viaţă trebuie reciclat 
în propriul ei corp. Cum? înghiţind sângele cu 
sete, cu care ocazional se îneacă, scuipând 
inevitabil o parte din lichidul roşiatic pe 
podea. Depinde numai de jucător dacă se va 
folosi de Surioare pentru a pune mâna pe 
Adam sau va alege cu totul alte metode. Mai 
târziu în joc, i se va oferi posibilitatea să 
devină el însuşi protector al acestora, apelând 




la modificări genetice, sau să-i facă pe Tătici 
să creadă că este una dintre Surioare pentru a 
beneficia de protecţia lor. 

Irrational a botezat legăturile emoţionale 
dintre NPC-uri şi relaţiile pe care acestea le 
stabilesc cu jucătorul Ecologie Al. în traducere 
liberă, asta înseamnă că fiecare personaj 
controlat de inteligenţa artificială a jocului are 
propriul lui scop, majoritatea acţiunilor pe 
care acesta le întreprinde nefiind scriptate. 
Prima clasă de Al din BioShock este 
reprezentată de Agresori, care se comportă 
asemenea unor bestii ce atacă tot ce mişcă, 
celelalte două fiind reprezentate de 
Protectori şi Culegători, care alcătuiesc o 
echipă pe cinste. Producătorii s-au străduit 
din greu să creeze această relaţie de 
simbioză, asemănătoare cu cea dintre un 
frate şi o soră, pentru a da senzaţia că cei doi 
au o existenţă reală în BioShock. Protectorii, 
mai ales, obişnuiesc să care cu ei o mulţime 
de resurse ce-i transformă adesea în ţinte ale 
atacatorilor, conflictele dintre ei şi Agresori 
fiind destul de dese. Jucătorul, la rândul lui, 
este şi mai interesat de ele, deoarece va putea 
folosi bio-implanturi pe propria piele pentru a 
se adapta mai bine la mediu, dezvoltându-şi 

diverse abilităţi cum ar fi viteză mai mare de 
deplasare şi altele. 

Ah, cât pe ce să uit de sistemul de 
securitate, din care nu lipsesc turele auto¬ 
mate, drone şi camere de luat vederi. Irra- 
tional îi oferă jucătorului uneltele necesare 
interacţiunii cu paznicii mecanizaţi din Rap- 
ture, ce vor putea fi anihilaţi fie cu ajutorul 
armelor de foc, fie întorcându-i pe unii 
împotriva celorlalţi. înainte de toate însă, ar fi 
bine să observăm cu atenţie relaţiile din 
BioShock, pentru ca abia apoi să acţionăm în 
consecinţă şi să profităm de pe urma lor, 
declară producătorul. în BioShock, Adam este 
viaţă şi monedă de schimb deopotrivă. 

Revoluţie 

9 



Până acum, BioShock a reuşit să 
surprindă şi să smulgă, cu fiecare nouă 
apariţie a sa în prim plan, noi murmure de 
admiraţie. E prea devreme să-mi fac o idee 
concretă despre gameplay, însă demonstraţia 
la care am avut ocazia să asist şi pasiunea pe 
care Irrational o arată pentru ceea ce face m- 
au făcut să primesc cu încredere promisiunile 
celor care ne-au oferit Sistem Shock 2. Şi cum 
celor de la EA, proprietarii licenţei Sistem 
Shock, li se cam rupe de un eventual Sistem 
Shock 3, aşteptaţi-vă să regăsiţi în BioShock o 
mulţime de concepte ce-şi au originea în 
Sistem Shock 2. Prin 2007. 

■ KiMO 





Producător Irrational Games 
Distribuitor 2K Games 
ON-LINE www.2kgames.com/bioshock/ 

Au trecut opt ani de la lansarea lui Caesar III şi, 
între timp, s-au întâmplat foarte multe lucruri 
în gaming. Deşi nostalgicii se opun, totuşi se 
poate spune că nu numai engine-urile grafice 
au evoluat, ci şi conceptele de joc. Unul dintre 
lucrurile cele mai interesante este faptul că 
dacă în trecut majoritatea builder-elor erau 
gândite în jurul umanităţii în general, acum 
ele se construiesc în jurul claselor sociale în 
particular. Toate buildere-ele lansate anul 
acesta au în gând, aşa cum este şi normal, 
faptul că nu toţi oamenii sunt la fel şi au 
aceleaşi nevoi, ci se diferenţiază în funcţie de 
avere. Este o mare descoperire într-adevăr... 

La aceasta se mai adaugă simplificarea, 
pentru a prinde, din punct de vedere 
comercial, o clasă cât mai mare de gameri. 
însă apar probleme foarte mari deoarece 


jocurile de genul acesta sunt complexe, 
plecând încă de la idee. A avea grijă de 
nevoile populaţiei într-un mod decent 
necesită nu numai un engine economic şi so¬ 
cial de background strălucit, ci şi extrem de 
mult micro-management. Din acest punct de 
vedere, exceptând poate CityLife, genul 
acesta de jocuri involuează pentru a se 
adapta nivelului scăzut de cultură şi 
inteligenţă al populaţiei din ţările dezvoltate. 
Altfel nu-mi pot explica... 

Noi nu gândim 

Faptul că industria jocurilor video a atins 
cote atât de comerciale duce invariabil la 
deturnarea atenţiei de la ceea ce înseamnă 
într-adevăr ideea de joc video. în opinia mea, 


un joc video şi mai ales un joc pentru PC este 
un software menit să te destindă, să-ţi 
satisfacă atât nevoile legate de distracţie, cât 
şi pe cele legate de inteligenţă. Astfel, atunci 
când mă pun în faţa calculatorului pentru a 
JUCA ceva, vreau să mă simt bine, să-mi iau 
gândul de la problemele zilnice, dar în acelaşi 
timp să-mi fie stimulat IQ-ul, care se 
odihneşte în timpul monotoniei zilnice. Pe 
lângă asta, consider că jocurile trebuie să aibă 
şi o funcţie educativă, să îmi transmită 
informaţie într-o formă plăcută, pentru a-mi 
lărgi orizonturile. Deşi pare surprinzător, chiar 
şi un shooter poate face toate aceste lucruri, 
fără să ajungi să te oboseşti gândind. însă în 
ultima vreme, cele mai multe jocuri sunt ori¬ 
entate spre obsesiile noastre, spre defectele 
noastre de caracter, care sunt exploatate în 
mod violent pentru a crea o nouă obsesie, cea 
a jucatului pe calculator. Acest lucru duce 
invariabil la dependenţă şi, evident, la 
câştiguri mai mari. Prin noile abordări, indus¬ 
tria jocurilor a devenit un element nociv în 
dezvoltarea societăţii umane. Caesar IV este 
un model caracteristic pentru ceea ce am 
spus mai sus. Practic, dacă ar fi după mine, 
nici nu aş mai intra în amănunte. Aş defini 
Caesar IV din start ca un joc, pe care nu îl 
recomand nimănui. 

Damage Over Time 

în primul rând, Caesar IV, care este un 
builder istoric, transformă istoria în nimic. 
Parcă întregul Imperiu Roman se grupa în 
jurul întreţinerii oraşelor, fără să aibă alte 
treburi. Parcă Roma era mai preocupată să 
trimită legiunile să concedieze un guvernator 
decât să le distribuie acolo unde erau 
necesare, la marginile Imperiului. Scoaterea 
din funcţie se făcea mult mai uşor prin 
asasinat decât prin armatele care băteau la 
porţile oraşului. Caesar IV pleacă în oricare 
dintre misiuni cu o ameninţare, şi anume că 
dacă nu conduci oraşul cum trebuie, legiunile 
romane vor veni să te elimine. Cu alte cuvinte, 
este introdus din start elementul stres, încă 
din tutorial. Pot spune că primul lucru care m-a 
şocat a fost reprezentat din nou de 
dimensiunile foarte restrânse ale hărţilor, la 
fel ca în CivCity Rome. Probabil este o limitare 
dictată de engine-ul grafic, care ar pune pe 
brânci orice calculator dacă oraşele ar fi prea 
mari. Aşadar, apare problema spaţiului. Mai 
departe, numai anumite zone pot fi cultivate, 
loc care trebuie lăsat gol pentru posibilele 
ferme din viitor. însă nu ştii exact cum se vor 
încadra, aşa că e dificil să construieşti în jurul 
lor. Dacă încerci să faci un drum, constaţi cu 
surprindere că toate sunt autostrăzi, mult 
prea late faţă de cum ar trebui. Din momentul 
în care aşezi prima clădire, realizezi că sunt 
supradimensionate în raport cu dimensiunile 
hărţii. în continuare, ceea ce din punctul meu 
de vedere este deja mult prea mult, zonele 
rezidenţiale nu trebuie să conţină mai mult 
de trei case, ceea ce înseamnă că 80% din 
spaţiul hărţii este ocupat de partea 
comercială şi de producţie. Cu alte cuvinte, e 
ca şi cum toţi am locui în centrul 
Bucureştiului, în 10 blocuri, iar restul oraşului 
ar fi numai magazine, fabrici, teatre, 
cinematografe şi alte clădiri din această 
categorie. Adică, Caesar IV, ca organizare 
primară, este din start ceea ce nu ar trebui să 
fie. 

Economico-sodal 

Uite aşa am ajuns la engine-ul economic. 
Aici lucrurile stau mai bine. în general, scopul 
este de a satisface nevoile celor trei clase 
sociale. Fiecare are nevoile de bază, plus cele 
specifice legate de altitudinea la care se află 
în relieful de clasă. Patricienii sunt aproape 
imposibil de mulţumit. Pe lângă asta, va 
trebui să ţineţi mulţumită Roma prin cadouri 
şi prin realizarea obiectivelor stabilite de 
aceasta şi să-i gâdilaţi pe zei cu temple şi 
ofrande. Totul e foarte simplu. însă, aici apar 
cele mai mari probleme. în primul rând, nu 
faceţi greşeala să construiţi, ca în vechime, 
zone rezidenţiale. Nu are sens. Două case 


pentru plebe sunt suficiente. Mai departe, nu 
încercaţi să controlaţi distribuţia bunurilor 
pentru că este imposibil. Producătorii au 
renunţat complet la acest lucru, motiv pentru 
care este un haos total. Una din două case va 
avea tot ce-i trebuie, iar a doua, pentru că e 
cinci metri mai încolo, nu. De asemenea, cele 
6-8 clădiri rezidenţiale pe care le va avea 
oraşul vor trebui construite exact în jurul 
pieţelor, pentru că toţi locuitorii sunt nişte 
putori şi îşi vor asigura strictul necesar dintr-o 
piaţă aflată la 100 de metri. Dacă apeductele 
nu ocupă prea mult loc, atunci bazinele sunt 
foarte mari şi asigură apă potabilă pe 
suprafaţă foarte redusă. Nici nu vreau să mai 
continui, pentru că nu are sens. Poate multă 



Comerţ cu Sardinia 


lume se întreabă cum este combat-ul. Ei bine, 
e practic doar o funcţie de număr. Dacă ai mai 
mulţi oşteni, câştigi. Simplu şi la obiect. 
Practic, nimic nu merge cum ar trebui să 
meargă, exceptând poate partea de rapoarte, 
care este într-adevăr bine făcută. Puteţi afla 
orice doriţi să aflaţi. Sfătuitorii vă spun chiar 
vocal care sunt problemele. însă nu faceţi 
greşeala să gândiţi complicat pentru a le 
rezolva, pentru că nu e cazul. 

Finalul 

Per ansamblu, exceptând engine-ul 
grafic, jocul este doar o schiţă a ceea ce a fost 
Caesar III. Putem vorbi aici şi despre interfaţă, 
care acoperă jumătate de ecran şi nu puteţi 
construi din cauza ei, însă nu cred că mai are 
sens. Caesar IV este un mare eşec, în opinia 
mea de gamer profesionist. Simplificarea sa s-a 
produs într-un mod complet greşit, iar 
abordarea, deşi este modernă, are o aură 
arhaică, de joc făcut de oameni fără 
experienţă. Speram să fie altfel după eşecul 
CivCity Rome. 

■ Locke 

► Gen Builder ► Producător Tiited Mill Entertainment 

► Distribuitor Sierra ► Ofertant Best Distribution, Tel. 
02T408.30.90 ► Procesor PIV 1,6 GHz ► Memorie 512 
MB RAM ► Accelerare 3D 64 MB VRAM ► ON-LINE 


Grafică 

Sunet 

Gameplay 

Multiplayer 

Storyline 

Impresie 



11|2006 LEVEL 25 





























... sau cum să 
ameţeşti 
gamerul de cap 

După cum probabil aţi constatat deja citind 
titlul jocului full din acest număr, The Guild 2 
este cel de-al doilea joc pe aceeaşi temă, fapt 
pentru care putem deja să vorbim despre 
„seria"The Guild. Acum, un redactor la o 
revistă care are două scopuri de bază, unul de 
a aduce bani editurii care o publică, iar al 
doilea de a informa în mod corect şi obiectiv 
cititorul, este pus în dificultate. Care dintre 
scopuri va prima în acest review? Din 
nefericire pentru viitorul meu, nu sunt foarte 

interesat de aspectul comercial, ci mai mult 
de etica jurnalistică, motiv pentru care voi 
încerca să fiu cât mai obiectiv. Aşa măcar voi fi 
împăcat cu mine însumi... 

Intenţii 

Sunt foarte sincer când spun că nu am 
stat prea mult cu ochii pe jocul acesta din 
motivele pe care le voi enumera mai jos. 
Totuşi, când am auzit de joc, am fost extrem 
de interesat. Un RPG combinat cu elemente 
de management economic este exact genul 
de joc care mă atrage. Şi pot spune că 
intenţiile producătorilor au fost unele cât se 
poate de nobile. Sistemul de gândire din 
spatele jocului este unul chiar strălucit, însă la 
fel ca şi comunismul, prost sau chiar imposibil 
de implementat. In teorie cel puţin, conceptul 
de RPG economic este unul atrăgător şi 
simplu la prima vedere. însă cu tree-ul de 

elemente de introdus şi exploatat, un 
producător fără experienţă şi-ar prinde 
urechile atât de rău încât ar lansa pe piaţă un 
joc în genul Guild 2. Greşeala cea mai mare a 
producătorilor, 4Head Studios, a fost că s-au 
orientat prea mult spre a crea diversitate, iar 
când au avut-o, nu au ştiut cum să facă să o 
controleze. De aici şi multitudinea de 
paradoxuri administrative ce vor fi analizate 
mai jos. 

Problema căruţei 

Conceptul de joc este foarte simplu. Ai 
un personaj cu o serie de skill-uri şi abilităţi, 
pe care îl poţi orienta spre patru domenii de 
activitate specifice Evului Mediu: Rogue, 
Craftsman, Patron şi Scholar. Fiecare va avea 
nevoie de anumite abilităţi, pe care le poţi de¬ 
duce sau pur şi simplu citi în descrierile skill- 
urilor. Comportamentul şi modul de 
activitate ale fiecăruia sunt specifice, ceea ce 
ar trebui să asigure un nivel ridicat de 


rejucabilitate. Scopul jocului este să ajungi să 
ai o afacere care-ţi merge foarte bine $i în 
acelaşi timp să avansezi pe scara socială cât 
mai mult posibil. Evident, asta presupune să-ţi 
creezi o dinastie, adică să-ţi iei nevastă sau 
soţ, să faci copii etc. Interesant este faptul că 
în acest joc copiii se fac în modul următor: se 
ia bărbatul şi se pune în casă cu femeia, se 
selectează bărbatul, se apasă pe butonul „fă 
un copil" şi se selectează femeia. Cei doi vor 
merge în dormitor şi după câteva ore vei 
constata că femeia a rămas gravidă. Aşadar, 
un pic prea complicat. Acesta a fost doar un 
mic exemplu, care de fapt caracterizează 
întregul sistem de joc. Ţine cont că există şi 
alte dinastii în zonă care vor face tot posibilul 
să îţi bage beţe în roate prin orice metodă, 
inclusiv asasinatul. Ştiu, este foarte interesant, 
însă nu ştiu cine are răbdarea necesară să 
ajungă până acolo. Motivul pentru care nu vei 
ajunge acolo este micro-managementul, care 
este atât de chiţibuşar şi de voluminos, încât 
nu te poţi organiza. Un alt exemplu: în timp 

ce dai de lucru oamenilor din atelier sau 
trimiţi hoţii la lucru, va trebui să trimiţi căruţa 
la piaţă, de unde vei fi nevoit să cumperi 
manual totul. Va trebui să stai cu ochii pe 
fonduri, să vinzi ce produci, să faci upgrade- 
uri la atelier, să-ţi cauţi un soţ etc. Practic, o 
tonă de lucruri mărunte. Nu înţeleg ce caută 
căruţa aia. în mod normal, ar trebui să am un 
buton de market, de unde să cumpăr ce am 
nevoie, iar transportul să se facă automat. Pe 
de altă parte, o serie de elemente sunt foarte 
interesante, ca de exemplu faptul că dacă 
observi din greşeală o crimă în sat, ai mai 
multe opţiuni. Una ar fi să mergi şi să-l 
reclami pe asasin 
autorităţilor, care 
îţi vor cere şi o 
dovadă a 
activităţilor 
ilicite are 
respectivului sau 
pur şi simplu îl 
poţi şantaja, mai 
ales dacă e sus- 
pus. Baiul e că nu 
ai timp să te mai 
ocupi şi de asta, 
pe lângă 
celelalte două 
sute de lucruri 
pe care le ai de 
făcut. Practic, tot jocul este alcătuit dintr-o 
serie de activităţi redundante ca funcţie şi 
care transformă un joc relativ simplu, dar 
divers, într-un coşmar din punct de vedere al 
gameplay-ului. Cu puţină optimizare de 
specialitate, acest produs ar fi putut atinge 
vânzări record. în situaţia de faţă, este doar o 
idee excelentă care o să moară foarte repede. 


Alte micro-lucruri 


Jocul mai are o componentă socială care 
din păcate este mult prea simplist lucrată. La 
un morhent dat, vei vrea un partener de viaţă, 
care trebuie cucerit. Asta se face foarte 
repede şi uşor, chiar şi în ceea ce priveşte 
oamenii deja căsătoriţi. Opţiunile sunt foarte 
reduse şi uşor cretine. Prin urmare, este 
plictisitor şi lipsit de sens. Se putea mult mai 
bine. Ceea ce e într-adevăr negativ este că 
acest monstru de joc din punct de vedere al 
gameplay-ului este aşezat pe un engine 3D 
absolut superb, care şi cere sistem. Land- 
scape-urile te lasă cu gura căscată şi sunt 
foarte bine create. Jocul oferă mai multe 
locaţii pentru acţiune, amplasate fie în 
frumoase orăşele medievale germane, în 
jurul Nothingam Forest sau în pitoreştile zone 
din sudul Franţei. Omul din spatele level- 
designului este cu siguranţă un mare 
priceput. Coloana sonoră, la fel, este bine 
pusă la punct şi are feeling. Evident, mă refer 


la muzică, pentru că 
ceea ce se vorbeşte 
nu merită apreciat... 
Voice acting-ul este 
prost realizat. Cred că 
după detaliile 
acestea tehnice, este 
un moment bun să 
mai slab ca primul. 

■ Locke 


► Gen SIM-RPG ► 

Distribuitor Atari ► 
MB RAM ► Accelei 
LINE www.diegilde2. 

Grafică 

Sunet 

Gameplay 

Multiplayer 

Storyline 

Impresie 


Producător 4Head Studios ► 

Procesor 1,8 GHz ► Memorie 512 


, DirectX 9 


0,'j 


trag concluzia: Of, Of... 











Nu ia nici taurul de coarne, nici pe Max Payne de mână 


Există momente în viaţa asta în care cineva 
^ inventează ceva, iar cei care folosesc şi 

dezvoltă alte proiecte bazate pe aceeaşi idee 
se lovesc inevitabil de comparaţia cu 
produsul original. în mai mult de 90% din 
cazuri, din nefericire, cel care le calcă pe urme 
nu prea reuşeşte să smulgă laurii de pe 
fruntea originalului. La fel cum Tăcerea 
Mieilor 2 nu se compară cu partea întâi şi cum 
niciodată Pierce Brosnan nu va putea să fie un 
007 la fel de plin de şarm ca Sean Connery. De 
ce? Pentru că un produs care se foloseşte de 
succesul altuia pentru a se promova nu va 
primi niciodată aceeaşi reacţie ca la început. 
Este deja fumat, scrumat şi stins de mult. 
Degeaba se împachetează într-o folie de aur, 
căci ştim cu toţii că un gram de aur poate 
polei un cal cu tot cu călăreţ, dar dedesubt 
este tot bălegar. 

Poate începutul acestui articol este un 
pic cam dur, dar, din nefericire, nimic din 
acest joc nu m-a făcut să exclam de bucurie, 
aşa cum a făcut Max Payne. Nu vorbesc numai 
de mult apreciatul şi foarte specialul bullet 
time, ci despre atmosfera din Max Payne, la 
care El Matador nu se aliniază de nicio 
culoare. Mai ţii minte nivelurile psihedelice 
prin care se plimba Max, de parcă ar fi fumat 
toată iarba de la Woodstock? Mai ţii minte 
cum nu ştiai ce se întâmplă în următoarele 
cinci minute? Ei bine, aici nu este cazul. 


Cine eşti şi ce doreşti? 

Un poliţist dur prea puţin convingător, 
un fel de Kevin Costner care ar încerca să 
joace un rol făcut pentru Clint Eastwood, este 
aruncat în mijlocul uraganului numit mafia 
columbiană, pentru a face un pic de ordine. 
Nefiind susţinut de o poveste bine pusă la 
punct, mai ales că personajele care te 
înconjoară, inamici sau prieteni, sunt vag 
familiare, deşi nu ştii de unde să le iei (m-am 
interesat şi cică ar semăna cu un joc numit 
Max Payne), punctul forte al jocului este 
acţiunea. Cred că cea mai bună comparaţie 
care se poate face în acest punct este cu un 
film pentru adulţi. Actorii spun trei cuvinte, 
după care trec direct la acţiune. La sfârşit nu 


ştii nici măcar numele personajelor, dar te-ai 
uitat pentru că eşti un pervers sau te gândeşti 
că mai înveţi ceva nou. Acţiunea nebună de 
care ai parte în joc te ţine totuşi în faţa 
monitorului, mai ales că este greu. Da, este 
greu. Deşi în Max Payne puteai termina un 
nivel întreg fără ca cineva să te atingă măcar, 
aici trebuie să te gândeşti un pic înainte să 
sari ca un bezmetic într-o cameră plină cu 
latino transpiraţi. Este şi acesta un mod de a 
face jocul atrăgător în lipsa substanţei. 


Revenind la poveste, căci nu pot crede că 
un joc care a fost atât de aşteptat se poate 
prezenta cu o intrigă atât de subţire, lipsa 
unei drame a personajului principal face totul 
cam searbăd. Misiuni în care trebuie să salvezi 
fata primarului sau a guvernatorului (nici nu 
mai ştiu, fiind o prezenţă atât de fugitivă) sau 
să împiedici vaca vecinului să intre la tine în 
ogradă nu sunt cele care te ţin în faţa 
monitorului. Dacă însă fata primarului/ 
guvernatorului/preşedintelui îţi cădea cu 

tronc şi era apoi răpită, sodomizată cu 
bestialitate şi aruncată într-un tomberon de 
lângă vreun McDonalds, poate te motiva un 
pic mai mult să te răzvrăteşti împotriva 
sistemului şi să iei problema în mâinile tale. 

Totuşi, ceea ce îi lipseşte jocului la 
capitolul originalitate şi poveste este 
compensat prin acţiune furibundă şi grafică, 
ce arată foarte frumos. Locaţiile prin care 
jocul te plimbă, deşi sunt în marea majoritate 
indoors, au farmecul lor, reuşind să transpună 
un pic din atmosfera toridă din America de 
Sud. Iar faptul că gloanţele ricoşează făcând 
ca adăpostul pe care îl cauţi să nu fie chiar 
atât de sigur pe cât te aştepţi dă din nou un 


Grafica pretenţioasă pe care jocul o oferă 
aduce şi ea nişte probleme în gameplay. Deşi 
per total este optimizat foarte bine, în unele 
momente şi calculatoarele de top sunt puse 
în dificultate şi sacadarea ce apare din 
pământ, din iarbă verde poate da cu tine de 
pereţi de nu te vezi. Este chiar urât ca, în 



mijlocul uneia dintre bătăliile la scară largă 
care se poartă în joc, framerate-ul să scadă 
drastic, nemaiputând astfel ţinti cum trebuie 
deoarece mouse-ul face salturi pe ecran. Cu 
atât mai mult cu cât, după cum am spus, jocul 
este destul de greu, iar aceste momente duc 
la o moarte sigură. 


Sancho Panza, autorul de 
nădejde 

Pe parcursul jocului beneficiezi de 
ajutorul mai multor aghiotanţi care apar în 
momentele cheie şi care îţi oferă un ajutor 
mai mult sau mai puţin de nădejde. Deşi 
omoară sau sunt omorâţi de către inamici, 
aceş^prieteni poliţişti mai mult te încurcă 
decât Ik ajută, deoarece Al-ul nu este la 
înălţimi. Aşa că ceea ce poţi face cel mai bine 
este să tfoloseşti de ei pentru a crea o 
diversiuni trimiţându-i la o moarte sigură, 
decât să te increzi în ei pentru a-ţi proteja 
spatele. Oricum i-ai folosi însă, dacă o faci cu 
cap, h te pat ajuta chiar dacă după aceea ei 
nu vor mai trăi pentru a povesti nepoţilor 
cum l-au ajutat pe El Matador să cureţe holul 
unui hotel. 

Pe firijll de articol, tot ce pot să îţi spun 
este că dan eşti un fan al modului bullet 
time, merită să cumperi jocul, iar dacă vrei o 
poveste care să te ţină în priză, mai bine revii 
la Max Payne. 

■ Koniec 

a Anul trecut, tot la ceas de iarnă, pre când 
addon-urile cuminţele se încălţau cu patru 
sau cinci unităţi noi şi o campanie subţirică şi 
săreau până în tăriile pieţei de crăpau gamerii 
jucându-se cu dânsele, Relic le arăta cu 
semeţie dejtu'mijlociu şi arunca în mijlocul 
hoardelor de jucători înfometaţi un expan- 
sion pack care aducea o facţiune nouă, două 
campanii single player de toată frumuseţea şi 
un multiplayer„hardcore" unde se înfruntau 
sălbatic nu mai puţin de cinci „rase". Cu trei 
luni înaintea sfintelor sărbători de solstiţiu, 
Relic s-a erijat într-un lisus mititel al 
gamingului şi a săvârşit o minusculă minune 
de sezon, transformând cele cinci rase din 
Down ofWarîn şapte. Minunea se numeşte 
Dark Crusade şi, de când a parcat cuminţică 
pe HDD-ul meu, nu mai sunt om. Nu că aş fi 
fost vreodată, dar acum mă simt mai străin de 
plăcerile lumeşti mai mult ca niciodată. 

Avem o planetă, cum 
procedăm? 

Perfect conştienţi de greşelile trecutului, 
oamenii de la Relic au încercat din răsputeri 
să nu le repete. Bunăoară, cunoscând reacţiile 
fanilor la campania single mult prea scurtă 
din Dawn of War, Relic a încercat să dreagă 


busuiocul în Winter Assault şi a reuşit să 
livreze o campanie net superioară 
predecesoarei sale. Deşi am o bănuială că 
Dark Crusade ar fi cunoscut un succes nebun, 
chiar dacă venea însoţit de un grupuleţ mo¬ 
dest de misiuni scriptate, legate între ele de 
un storyline subţirel, sau, cum îmi place mie 
să-l numesc, o scuză frumoasă pentru 
multiplayer, truditorii Relic-ului au fost 
cuprinşi de un avânt muncitoresc inexplicabil 
în condiţiile în care compania mai avea pe 
cap şi un Company of Heroes şi au regândit 
complet campania single. S-a renunţat la 
sistemul clasic „misiune - cutscene - misiune 
- ai câştigat, unicule şi adevăratule, scoate-ţi 
prietena în oraş sau mută la nevoia pe Hard!" 
în favoarea unei hărţi globale „a la Total War" 
(sau Risk, dacă vă place mai mult), împărţită în 
25 de provincii care trebuie smulse din 
ghearele celor şase obsedaţi care au 
ghinionul să vă stea în cale. învingător va fi 
declarat cel care va reuşi să cureţe întreaga 
hartă de orice suflet „strein", amin. 

După cum probabil aţi ghicit, campania 
single din Dark Crusade se îndepărtează 
discret de ideea de nuvelă clasică, cu 
introducere, cuprins şi încheiere, şi este 
gândită mai degrabă ca un curs 
postuniversitar de istorie a planetei Kronus, 


locul de desfăşurare a ostilităţilor. Urgia 
dezlănţuită de Necrons, o clică sinistră de 
scheleţi metalici animaţi doar de dorinţa de a 
livra cât mai multe suflete entităţilor C'tan, şi 
încăpăţânarea patologică a celorlalte şase 
rase de a ţine cu dinţii de mica lor bucăţică de 
pământ şi de a muşca cu poftă din felia 
vecinului vor schimba faţa planetei pentru 
totdeauna sau, cel puţin, până când ne vom 
hotărî să o schimbăm alături de altă rasă. S-o 
schimbăm în rău, normal, pentru că până şi 
personajele pozitive ale istorioarei noastre nu 
sunt altceva decât o adunătură de xenofobi 
autosuficienţi, iar în universul Warhammer 
puteţi fi siguri că lucrurile vor merge 
întotdeauna mai prost. 

Pentru cei care tânjesc după storyline şi 
îşi închipuie că toată campania single este de 
fapt o înşiruire de skimish-uri repetitive, am o 
veste bună. Chiar dacă majoritatea misiunilor 
degenerează în skirmish-uri sălbatice, 
atacurile asupra „capitalelor" facţiunilor 
inamice „trag" după ele o serie de misiuni 
bine gândite, cu obiective din cele mai 
variate, care fac concurenţă (fiecare în parte) 
cu succes „testelor finale" din campaniile 
clasice. Mai mult, provinciile degrabă 
vărsătoare de bonus nevinovat - căci în Dark 
Crusade mărimea provinciei nu contează, 

importante fiind doar bonusurile oferite - 
sunt blagoslovite în mare parte cu misiuni în 
care anihilarea totală a Al-ului este absolut 
opţională. Le poţi nimici cartierul general sau 
poţi îndeplini obiectivele indicate în briefing. 

Revenind la bonusuri, ca să vă faceţi idee 
ce vă aşteaptă şi să observaţi cum actele de 
proprietate asupra unei provincii pot 
influenţa toată campania, o să dau doar un 
mic exemplu. Dacă abordarea „pas-cu-pas" vă 
stresează la culme (nu poţi ataca decât 
teritoriile adiacente), puteţi pune mâna pe 
Pavonis (o provincie micuţă cu un spaceport 
şi mai micuţ), care, odată aflată în posesia 
voastră, vă permite să atacaţi (şi să mutaţi 
trupele în) aproape orice „feudă" de pe hartă. 
Excepţie fac „fortăreţele", dar şi aici intervine o 
şmecherie: dacă deţineţi provincia care vă 
permite să mutaţi de două ori pe tură, nu vă 
împiedică nimeni să vă paraşutaţi hoardele 
lângă capitală şi să-i atacaţi liniştiţi pe 
nefericiţi. 

Fii căpitanul nostru! 

O campanie „a la Total War" n-ar fi avut 
farmec fără un „căpitan" potent, charismatic, 
apărat din toate părţile de o armată pe cât de 
fioroasă, pe atât de permanentă. Eroul este 
însoţit în luptă de o gardă de onoare, care din 
nefericire nu capătă experienţă (ar fi fost de 
vis), dar creşte în număr văzând cu ochii, în 
funcţie de teritoriile cucerite şi de mărimea 
vistieriei planetare. Mai mult, fiecare teritoriu 
cucerit poate fi „binecuvântat" cu o 
garnizoană, iar baza clădită cu sudoarea 
frunţii şi cu mare cheltuială într-o provincie 
nu dispare, ci rămâne acolo unde am pus-o 
prima dată, gata să fete unităţi în capul 
nesăbuiţilor care ne atacă proprietăţile. 

Pentru că nu e de ici de colo să începi un skir- 
mish cu o cireadă de unităţi de elită, armata 
permanentă (aka garda de onoare) şi 
garnizoanele ne uşurează considerabil 
munca. 

Dar să revenim la „căpitan". Omul de bază 
al facţiunii, tartorul şef şi personajul cheie al 
invaziei, commander-ul, alături de clica lui de 
nelegiuiţi, este singurul care poate ataca (şi 
cuceri, dacă vă ţin oole) un teritoriu inamic. 

Ca răsplată pentru faptele de vitejie (un 
număr impresionant de victime, mai mult de 
„X" provincii cucerite etc.), commander-ul va 
căpăta acces la un întreg „magazin de 
fierărie", denumit în limbaj de specialitate 
„wargear". Rolul wargear-ului este mai mult 
decât pur estetic, fiecare bucăţică de 
echipament dăruindu-i purtătorului bonusuri 
peste bonusuri, ceva abilităţi speciale şi, nu în 
ultimul rând, un look demenţial, să simţi că 
trimiţi în luptă o maşinărie de ucis şi nu o 
unitate oarecare denumită generic „com- 
mander". într-un final, un commander 


„upgradat" până-n dinţi şi însoţit de 
douăsprezece unităţi de elită (numărul 
maxim), va trece prin duşman ca prin brânză, 
fapt ce-i va deranja probabil pe cei mai 
masochişti dintre voi, care nu se simt bine 
dacă nu sunt umiliţi de măcar câteva ori de 
către Al (caz în care îi rog să joace cu Tau pe 
Hard). Ego-ul meu de Necron a crescut într-o 
zi cât altele într-un an după ce am 
îngenuncheat o planetă întreagă în timpul în 
care un soldat obişnuit şi-ar fi curăţat puşca, 
dar, na, omul e o fiinţă complexă şi poate unii 
se vor simţi deranjaţi. 


We'll be back! 

Cireaşa de pe tortul strategic este, din 
punctul meu de vedere, introducerea 
Necronilor, una dintre cele mai date naibii (la 
propriu şi la figurat) specii de lighioane din 
universul Warhammer 40 000. în preview-ul 
din iunie 2006 aţi aflat ce sunt Necronii, acum 
veţi afla cum sunt şi ce vor ei. într-o singură 
frază, sunt mai lenţi decât un melc paralitic, 
dar mai periculoşi decât un taur în călduri, şi 
ne vor pielea. Nu sunt imposibil de ucis, dar 
mor mai greu decât Bruce Willis, iar singura 
replică a lui Schwartzie din Terminator pare a 

y fi deviza lor. Lipsiţi de cel mai elementar bun 
simţ, unii dintre luptătorii Necroni pur şi 
simplu nu vor să stea morţi şi revin pe câmpul 
de luptă când îi e duşmanului măcelul mai 
drag. Resursa de bază este energia, iar 
punctele strategice capturate măresc viteza 
de producţie a unităţilor (ceea ce este vital 
pentru Necroni şi face absolut necesară 
capturarea câtorva puncte strategice). 

Faptul că sunt mai lenţi decât un bolovan 
îi face susceptibili la „zeama de rush"şi la 
tacticile hit&run, dar odată ce au trecut cu 
succes de primele crenguţe ale arborelui 
tehnologic, necronii se vor dovedi la fel de 
eficienţi pe cât de fioroşi par. Poate chiar mai 
mult. 

Monolith-ul scheleţilor metalişti este 
curat lucru' Satanei şi dacă în Winter Assault 
devenisem fânul numărul unu al Baneblade- 
ului (măgăoaia imperială înţesată cu tunul), 
fabrica de unităţi a Necronilor m-a cucerit 
instantaneu. Să presupunem că aţi pus 
gheara pe o căruţă de energie, aţi înfipt 
bărbăteşte steguleţul într-o relicvă (măgăriile 
ălea galbene şi puţine) şi aţi îndeplinit toate 
condiţiile pentru a construi un Awaken 
Monolith (ultimul upgrade al fortăreţei 
Necronilor), cocioabei îi cresc nişte tunuri în 
,,'coperiş"şi o ia din loc asemenea clădirilor lui 
Nea Mărin Spaţialu'din Starcraft. Spre 
deosebire de barăcile inofensive ale 
omuleţilor din Starcraft, care freacă menta în 


aer atunci când n-o freacă pe pământ, Mono- 
lith-ul scaraoţchian lasă în urmă lacrămi şi 
deznădejde. Serios. Şi se mai şi teleportează. 
Dacă nu sunteţi meseriaşi (sau Necrons) şi vă 
pune Satanailă să vă baricadaţi în bază până 
la Judecata de Apoi şi să aşteptaţi Necronii să 
vină la voi, fiţi avertizaţi că Necronul, 
asemenea melcului cu care l-am tot 
comparat, îşi cară bordeiul (adică Monolith-ul) 
după el. Şi unde-i Monolith-ul nu mai e loc de 
nimic altceva. 

îţi place viaţa? Mişcă-i! 

Cei care iubesc tehnologia, atacurile de la 
distanţă, nu-şi privesc adversarul în ochi 
decât prin lunetă şi sunt fani declaraţi ai 
tacticilor de gherilă se vor simţi atraşi instant 
de către Tau. Aţi avut ocazia să fiţi alături de 
un războinic Tau în Warhammer 40k: Fire War- 
rior şi aţi văzut ce îi poate pielea şi puşcociul. 
După un marş monoton, dar distrugător, 
alături de lăcustele Necrons, mânuirea unei 
armate de Tau este un adevărat test de 
îndemânare, dar odată ce reuşiţi să puneţi 
şaua pe ei, aveţi mari şanse să scoateţi din 
minţi un jucător mai nerăbdător. După Eldari, 
bineînţeles, care sunt tătici la capitolul 
tehnologie, Tau este cea mai avansată rasă 
din universul Warhammer. însă, spre 
deosebire de Eldari, care nu se sfiesc să pună 
mâna pe topor şi să se angajeze într-un melee 

sălbatic atunci când situaţia o cere, orice 
războinic Tau care se respectă nutreşte un 
dispreţ profund pentru lupta corp la corp, 
motiv pentru care singurele unităţi melee 
aflate în solda generalului Tau sunt mercenarii 
Kroot, o mână de animăluţe deloc simpatice, 
a căror misiune e să ţină inamicii ocupaţi în 
timp ce„elitiştii"Tau îi măcelăresc sistematic 
de la distanţă. Altfel spus, micro- 
managementul este cuvântul cheie, iar până 
o să-l stăpâniţi bine de tot, încercaţi să vă 
relaxaţi alături de alte facţiuni. 

în fine, din câte am observat pe pielea 
mea de nOOb într-ale strategiei, ar trebui să 
aveţi ceva experienţă într-ale strategiilor ca să 
vă puteţi bucura cum se cuvine de Tau, 
pentru că, în mâna cui trebuie, fac ravagii. 

Hrăniţi câinii războiului 

9 

Lăsând la o parte cele două rase noi, 
unităţile date cadou (câte una de căciulă) 
facţiunilor deja existente şi campania cea 
proaspătă, au avut loc o mână de schimbări 
mai subtile, dar cu urmări din cele mai 
evidente, care oferă - sau răpesc, pentru cei 
inflexibili şi mult prea obişnuiţi cu mecanicile 
din DoW şi WA - o serie de posibilităţi tactice 
deloc de neglijat. Amintesc în treacăt 
metamorfoza abilităţii infiltrate într-o abilitate 
pasivă (adică nu mai trebuie activată din 
meniul unităţii şi, cel mai important, atacurile 



şi capturarea unui punct strategic nu mai fac 
unitatea vizibilă), imposibilitatea commander- 
ului de a detecta unităţile ascunse („onoare" 
rezervată de acum înainte turelelor şi unor 
unităţi de nivel mic şi,„inconvenient"care mi-a 
lăsat Necron Lordul la mila asasinilor imperiali), 
costuri şi timpi de research reduse considerabil 
ale upgrade-urilor de Tier 3 şi 4. 

O altă chichiţă nou introdusă, care 
probabil îi va obliga pe unii veterani să-şi 
regândească strategiile, este impunerea unei 
limite (hardcap) asupra numărului de unităţi 
de elită care pot fi antrenate într-un „meci" 
single sau mulţi. Ca exemplu, luaţi-vă adio de 
la rush-ul bătrânesc cu terminatori (puteţi 
antrena doar un singur squad pe cap de 
Space Marine) şi daţi bineţe unei ere în care 
măiestria şi capacitatea de a te adapta la orice 
situaţie contează puţin mai mult decât viteza 
de căţărare în arborele tehnologic sau de cât 
de bine ai memorat build order-ul care îţi 
umple ograda de unităţi de nivel mare. 

Warhammer 40k: Dawn of 
Hollywood 

De obicei, când armele vorbesc, muzele 
tac mâlc, iar spiritul ingineresc pune stăpânire 
pe răzbel şi îl transformă într-o statistică aridă 
sau, în cel mai bun caz, într-un concurs sec de 
genul care-i cel mai tare în blaster sau artileria 
cui durează mai mult. Relic n-a acceptat o 

J> asemenea nesupunere din partea muzelor, a 
scos pistolul de la brâu şi le-a pus o întrebare 
simplă: „Vă place viaţa? Cântaţi, putorilor!". Şi 
muzele au ciripit neîntârziat. La capitolul 
„pâine şi circ", pe lângă celălalt copil minune al 
Relic-ului (Company of Heroes), Dawn of War: 
Dark Crusade este unul dintre cele mai elabo¬ 
rate RTS-uri ale prezentului, trecutului şi 
viitoarelor două-trei luni, presupunând că 
Mark of Chaos n-o să dezamăgească. Nenea 
„povestoriul" (vocea care ne pune în temă pe 
cine şi de ce atacăm) trebuie ascultat până la 
capăt, măcar pentru timbrul vocal. Din când în 
când, măcar pentru a admira o animaţie 
magistrală, este necesar un zoom pe com- 
mander-ul care trânteşte la pământ un amărât 
care nu s-a ferit la timp. Sângele curge şuvoi în 
cel mai artistic mod, pocniturile blasterelor şi 


urletele de agonie ale victimelor completează 
cum nu se poate mai bine cacofonia războinică 
şi mai că ne fac să ne simţim din cale-afară de 
norocoşi că n-o să prindem nici măcar mileniul 
2.5, darămite „patruzeciul cel sângeros". 
Animaţiile unităţilor sunt mai delicioase ca 
oricând, este o adevărată plăcere să urmăreşti 
„dansul"unui Harlequin (noua unitatea 
Eldarilor) pe câmpul de luptă sau să priveşti cu 
gura căscată cum un Wraith de-al Necronilor 
toacă un Space Marine ghinionist. Circul de pe 
lume şi mai multe nu... 

And so exits our hero, stage 
left... 

Ar fi fost păcat dacă un add-on de 
asemenea proporţii ar fi fost accesibil doar 


veteranilor, aşa că Dark Crusade a fost gândit 
ca un expansion standalone, pentru a nu-i 
obliga pe cei care au de gând să guste 
puţintel din desertul Warhammer să mănânce 
felul întâi şi felul doi, ca nişte copii cuminţi. 
Dark Crusade poate fi jucat şi fără Dawn of 
War sau Winter Assault, campania single 
poate fi parcursă alături de toate cele şapte 
facţiuni, dar în multiplayer sunt disponibili 
doar Necrons şi Tau. Dacă nu puteţi trăi fără 
ceilalţi scandalagii, aveţi neapărată nevoie de 
Dawn of War şi Winter Assault. 

Lipsuri? Tyranizii (hehehe) şi data de 
lansare mult prea apropiată de Company of 
Heroes. Dacă nu sunteţi pasionaţi ai 
universului Warhammer, vă va fi oarecum 
greu să acceptaţi că mai există şi altceva 
decât Company of Heroes. Arată mai bine, 
„motorul strategic" este mai bine uns (practic 
s-au luat conceptele din Dawn of War, peste 
care s-a clădit... şi s-a clădit... şi...), atinge un 
subiect iubit de toată lumea... v-aţi prins voi. 
Cu toate acestea, Dark Crusade este un must- 
have pentru orice iubitor de RTS-uri şi ar fi 
mare păcat să-l rataţi. Pornind de la ipoteza că 
Dark Crusade este - şi am o mare bănuială că 
următorul Warhammer 40k va purta un 2 în 
coadă - ultimul expansion pentru Dawn of 
War, pot spune cu siguranţă că Relic s-a prins 
cum funcţionează mintea omului şi a lăsat la 
urmă ce era mai bun. Un final genial pentru 
un joc genial. Am zis. 

■ cioLAN 

► GenRTS ► Producător Relic ► Distribuitor THQ 

► Procesor 1,6 GHz ► Memorie 512 MB RAM 

► Accelerare 3D minimum 64 MB, Pixel Shader 1.1 

► ONLINE www.dow-darkcrusade.com 

cu Carmen Ivanov 


Singura emisiune radin 
despre jocuri de PC şi 
console. 


Rscultă despre şi câştigă 
cele mai tari jocuri ale 
momentului la Fanatic vs 
Fanatic. 


Află totul despre flnarchy 
Online şi câştigă o mulţime 
de premii aşa cum vrei. 

REVIEW 


FIFA 07 

Direcţie bună, probleme la viteză 


u * u A venit toamna şi Electronic Arts îşi face încă 
o dată datoria şi ne prezintă linia sportivă care 
ne va ţine în formă, în casă, următoarele 12 
luni. Dintre toate sporturile incluse în ofertă, 
ca în fiecare an, unul se bucură de un interes 
special din partea gamerilor. Fotbalul!... 
american în State şi tradiţional pe restul 
planetei, reuşeşte să eclipseze restul 
sporturilor tomnatice şi să ne pună câteva 
săptămâni pe jar. Este mai bun ca 99? Este 
mai bun ca PES? Cum se bat loviturile libere, 
cum sunt portarii? Acelaşi set de întrebări în 
fiecare an şi acelaşi rezultat. După o lună de 
controverse, toţi devenim mai docili şi ne 
retragem la derby-urile noastre tradiţionale, 
cu speranţa că anul viitor va fi mai bine. 

Noi doar jucăm, nu participăm 

Primul lucru pe care am fost nerăbdător 
să-l verific a fost felul în care rezultatele 
echipelor de club din România din ultimii ani 
i-au impresionat pe cei responsabili cu 
desemnarea echipelor prezente în popularul 
lor joc. Două titluri în competiţia internă, 
două calificări în primăvara europeană (o 
semifinală) şi prezenţa în actuala ediţie de 
Champions League nu au fost suficiente 
pentru ca Steaua să prindă un amărât de loc 
la „Rest of the World". Mai munciţi băieţi şi ne 
mai auzim după ce o'să fiţi mai buni ca AC 
Lugano, Chaux-de-Fonds sau Orlando Pirates. 
Nici în visurile cele mai frumoase nu vedeam 
Liga I la startul sezonului de FIFA, dar după 
numele adversarilor pe care cele trei echipe 
bucureştene le-au pus la respect în ultimul 
timp, nu credeam că vom fi în continuare 
ignoraţi doar pentru că în Danemarca, Suedia 
sau Polonia se vând mai multe copii ale 
jocului. în rest, toată lumea bună este 
prezentă în joc cu naţionale, campionate şi 


ligi secundare, toate acoperite de minunatul 
cuvânt LICENŢĂ, pe care EA îl pronunţă atât 
de bine. Toată lumea, mai puţin Mutu, care 
este în continuare dat dispărut de la naţio¬ 
nală, şi Fiorentina, de la echipa din capitala 
Toscanei dispărând şi Bogdan Lobonţ, care 
măcar este prezent în lotul României. Asta 
este, aşteptăm şi jucăm cu ce avem. 

Promisiuni mari, dar multe 

menţiuni 

» 

"This is the season", am fost avertizaţi de 
cei de la EA. Aproape că m-am emoţionat. 
Cum?! Chiar acesta? Incredibil, deci nu a fost 
unul din trecut şi nici nu trebuie să mai 
aşteptăm ediţiile viitoare. Speranţa şi 
entuziasmul m-au condus spre centrul 
terenului în primul meci care îmi va schimba 
programul pentru următoarele 12 luni. Şi 
primul meci de FIFA 07 a început, urmat de 
multe altele şi de o strălucită carieră de mana¬ 
ger la Lyon. O să încep cu portarii, eterna 
problemă din FIFA şi probabil cei mai înjuraţi 
jucători din teren. Din păcate pentru ei, noi şi 
EA, jocurile de cuvinte cu rude de gradul întâi 
şi sărbători importante vor face parte din joc 
peste nivelul normal. Mingile respinse în 
poartă, ieşirile neinspirate şi aprecierea 
eronată a traiectoriilor ne mâhnesc peste 
putinţă. Bineînţeles, aceste greşeli ne 
dezavantajează, dar ajungem să şi profităm 
de pe urma lor, mai ales în multiplayer. Jocul 
de pase, baza jocului de fotbal, are bune şi 
rele în acest sezon. Pasa simplă intră lejer şi 
precis cu condiţia să priveşti în zona în care se 
află destinatarul. în funcţie de felul în care 
acţionăm butonul de pasă, aceasta se duce 
spre primul, al doilea sau ultimul coechipier 
de pe direcţia aleasă. Mingea pleacă cu bine, 
însă uneori problemele apar la primire, unde 



jucătorul stă pe loc visând probabil la fluierul 
final. Uneori poate fi scos din starea de 
meditaţie şi cu puţin noroc ajungi la minge la 
timp pentru a nu pierde posesia. înţeleg că 
una din legile fotbalului recomandă să fugă 
mingea şi nu jucătorii, dar nici chiar aşa că 
ajungem să vorbim de un simulator pentru 
vechiul joculeţ în care toţi jucătorii aveau 
poziţii fixe şi şutai cu ajutorul arcurilor pe care 
erau montaţi. Dacă totuşi pasa directă poate 
fi utilizată cu succes, mingile trimise pe poziţii 
viitoare nu mai sunt la fel de utile ca în trecut. 
Vina o poartă sincronizarea jucătorilor şi 
culoarele pe care aceştia trimit balonul. 
Jucătorii nu au un comportament ciudat doar 
la recepţia paselor, ci şi în momentul în care 
pierd balonul şi se blochează pur şi simplu, 
sau în alte situaţii, în care deşi acţiunea se 
desfăşoară în zona lor, ei rămân impasibili. în 
ciuda acestor neplăceri, care nu sunt prezente 
pe tot parcursul unui meci, jocul de pase se 
leagă şi de aici putem construi mai departe. 
Clasica secvenţă sprint, centrare, gol 
funcţionează în continuare cu menţiunea că 
avem un nivel mai mare de implicare al 
jucătorului în duelurile aeriene. Practic, cheia 

unei preluări/reluări reuşite este să-i iei faţa 
adversarului, iar în situaţiile din faţa porţii 
acest lucru este echivalent cu un gol în poarta 
adversă, în majoritatea cazurilor. Fazele fixe 
vin şi ele cu un format nou. Se stabileşte 
direcţia şi, în timp ce dăm puterea loviturii, 
putem imprima efect sau înălţime acesteia. 
Fazele fixe sunt singurele 
momente ale jocului care 
pot fi exersate la 
antrenamente. într-un 
meci sec de pregătire 
diferenţele faţă de o 
partidă normală sunt 
tribunele goale şi vestele 
purtate peste tricouri de 
jucători. O metodă 
interesantă de a executa 
loviturile libere este să 
chemi un coechipier care 
îţi poate mişca balonul sau poate să tragă 
chiar el la poartă după ce primul jucător sare 
peste balon. Chiar dacă aparent nu avem un 
control foarte mare asupra fazelor fixe, se 
înscrie un număr considerabil de goluri, 
multe dintre ele, din păcate, fiind „meritul" 



portarilor, care sunt vizibil incomodaţi de 
mingile trimise cu efect. Driblingurile 
contribuie în continuare la spectacolul din 
teren, cu menţiunea că la aceste artificii se 
pricep doar jucătorii care au şi în realitate 
această abilitate. Restul se lasă greu convinşi 
să recurgă la jongleriile cu balonul. 

Principala 
realizare a celor 
de la EA în acest 
an este felul în 
care au reuşit să 
deschidă jocul. 
Dacă în trecut 
un meci era 
compus dintr-un 
număr de faze 
care se tot 
repetau, acum 
totul este mult 
mai dinamic şi practic diversitatea depinde 
doar de jocul nostru. Totul se trage de la 
regândirea părţii fizice care a transformat 
mingea într-un element de sine stătător. 
Mingea este supusă acum legilor fizicii şi este 
influenţată de teren, devieri sau de felul în 
care este lovită. într-adevăr, sunt momente în 
care balonul are unele traiectorii ciudate, însă 
în general se observă un realism mai mare. 

De aici şi diversitatea în evoluţia fazelor care 
ne scapă de senzaţia de repetiţie, cea mai 
mare problemă din seria FIFA. 

E de bine 

Grafica, un capitol la care seria FIFA a stat 
bine mai mereu, a cunoscut unele modificări, 
însă per ansamblu nivelul este tot acelaşi. 

Dacă pentru modelarea jucătorilor 
producătorii nu s-au ostenit prea mult, cut 



scene-urile sunt mai încântătoare, iar dacă nu 
se exagera cu blur-ul probabil noi am fi rămas 
cu o impresie mai bună, iar ei cu mai mult de 
muncă. Aştept cu interes introducerea bullet- 
time-ului. Spectatorii sunt mai conectaţi la 
partide, reacţiile lor „reflectă realitatea din 
teren", iar ideea cu ole-urile la fiecare pasă, 
când ai trei goluri avans şi joci pe teren 
propriu, este chiar drăguţă chiar dacă te 
plictiseşti de ea după câteva meciuri. 
Multiplayer-ul merge online, pe LAN sau Di¬ 
rect IP, jocul se mişcă bine pe o conexiune 
decentă, însă cel mai important lucru este că 
meciurile devin mult mai interesante tocmai 
datorită noii abordări a gameplay-ului. 
Jocurile din seria FIFA au fost mereu sămânţă 
de scandal între pasionaţii simulatoarelor de 
fotbal şi de puţine ori s-a pus lumea de acord, 
poate doar faţă de 99. Totuşi, eu mă declar 
mulţumit de rezultatul din acest an, nu atât 
datorită jocului în sine, cât mai ales datorită 
direcţiei în care a luat-o seria FIFA. într-adevăr, 
ne-am fi aşteptat la un pas mai mare şi poate 
la mai puţine reclamaţii, deoarece în spate stă 
un gigant al industriei. însă decât nimic, tot 
este ceva. 

■ Rzarectha 

► Gen Simulator sportiv ► Producător EA Sports ► 
Distribuitor EA Sports ► Ofertant Best Distribution, Tel. 
021-408.30.90 ► Procesor Pili 1,3 GHz ► Memorie 256 
MB RAM ► Accelerare 3D 64 MB VRAM ► ON LINE 
www.fifa07.ea.com 

Broken Sword: The Angel of Peath 


O aventură nouă de şcoală veche 


u u u Dacă primele două jocuri din serie au fost 
^ primite cu entuziasm, The Sleeping Dragon a 
provocat oareşce dezamăgiri în rândul fanilor 
genului. Trecerea la 3D, care a tras după sine 
dispariţia sistemului point&click, şi 
„infectarea" aventurii cu elemente de 
platformă au fost consideraţi principalii 
vinovaţi pentru răceala de care au dat dovadă 
fanii faţă de cel de-al treilea membru al seriei. 
Charles Cecil şi acoliţii săi au analizat 
problema şi au ajuns la concluzia că o 
reîntoarcere la origini ar putea readuce 
peripeţiile lui George Stobbart în atenţia 
publicului şi, în lipsa concurenţei, ar putea 
transforma cel de-al patrulea joc din serie 
într-un Sfânt Graal al devoratorilor de adven- 
ture. într-un târziu, oamenii de la Revolution 
şi-au luat inima-n dinţi şi au aruncat pe piaţă 
The Angel of Death, un point&click sadea, 
cum se făceau pe vremuri. 


Stobbart. George Stobbart. 

Este la fel cum îl ştim. Ghinionist în 
afaceri şi în dragoste, mereu gata să capteze 
atenţia vreunui cult misterios sau să se 


afunde până în gât într-o conspiraţie 
religioasă dacă la mijloc se află o pereche de 
sâni convingători şi-un creier mai mare decât 
al lui. N-a putut spune„nu!"în The Sleeping 
Dragon, aşa că îngerul Morţii îl găseşte la 
cârma unei mici afaceri (o agenţie de 
cauţiuni) aflate în pragul falimentului. Singura 
lui consolare este o crosă de golf pe care nu 
ezită s-o transforme în subiect de discuţie de 
câte ori găseşte o ureche simpatetică. 
Necazurile nu întârzie să-şi facă apariţia, sub 
forma unei... aţi ghicit, domnişoare blonde, 
aflată într-un conflict de interese cu mafia 
locală, iar taica George, urmărit acum şi de 
ghinion şi de mafie, se va trezi în miezul unei 
conspiraţii ce implică o armă folosită de 
Moise asupra egiptenilor (probabil cea de-a 
zecea plagă) şi o grupare de fanatici religioşi. 
Treburi obişnuite, nimic nou pentru el. 

Broken Sword: 

The Angel of Old Skool 

Point&click, dialoguri cu ghiotura, puzzle- 
uri cât cuprinde, The Angel of Death le are pe 
toate. Ne transportă în timp, într-o perioadă în 
care quest-ul era quest şi puzzle-ul puzzle. Şi 
tocmai aici ar fi o problemă. Recreează chiar 
prea bine trecutul şi nu face niciun efort să 
depăşească problemele seculare ale unui ad- 
venture„old school".„Vânătoarea de pixeli" 
revine în forţă, la fel şi unele puzzle-uri care 
sfidează orice logică. Totuşi, un veteran al 
genului a depăşit aceste obstacole încă din 
deceniul trecut, deci The Angel of Death nu va 
ridica probleme deosebite. Eu însă am o mare 
problemă cu Stobbart. Obişnuit cu aventurierii 
de teapa lui Indiana Jones sau Gabriel Knight, 
doi indivizi tare interesanţi şi mucaliţi, l-am 
găsit puţin cam plictisitor pe nenea Stobbart. 
Poate de-aceea primele două Broken Sword n-au 
fost niciodată în fruntea preferinţelor mele. La 
nivel de storyline şi dialoguri, niciun joc din 


seria Broken Sword (inclusiv The Angel of 
Death) nu se poate lăuda că a reuşit să mă 
convingă, precum a făcut-o la vremea lui 
Gabriel Knight - The Sins of the Fathers, de 
exemplu. Iar la capitolul umor este cu mult sub 
Indiana Jones and the Fate of Atlantis. 
Comparat cu primele două jocuri din serie, The 
Angel of Death nu-şi face familia de râs, însă 
dacă aruncăm o privire în curtea altora 
(„chiaburii" amintiţi mai sus), nenea Stobbart 
clar mai are de lucrat la „social skills", chiar dacă 
i s-a dat o voce de profesionist şi hăinuţe 
trendy 3D. 

Eeeh, bătrâneţe, 
puzzle-uri creţe... 

Cu toate neajunsurile sale, The Angel of 
Death trebuie admirat măcar pentru curajul 
cu care-şi vântură point&click-ul bătrânesc, 
tonele de dialog şi puzzle-urile„old skool", pe 
sub nasul action-urilor tinere, vânjoase şi cu 
gaşca de fani mai mare. The Angel of Death e 
bătrân şi singur şi se mândreşte cu asta. Un 
adevărat lup singuratic. Ca orice pustnic, 
devine morocănos şi uşor duşmănos cu nou- 
veniţii, dar vechii lui prieteni se pot înfrupta 
liniştiţi din înţelepciunea sa. Nu e o revelaţie, 
ci doar o amintire frumoasă şi un mod plăcut 
de a ne petrece timpul până punem mâna pe 
Sam and Max. 

■ cioLAN 

► GenAdventure ► Producător Revolution Software 

► Distribuitor THQ ► Procesor 1,6 GHz ► Memorie 

256 MB RAM ► Accelerare 3D minimum 64 MB, Pixel 
Shaderl.1 ► ON-LINE www.broken-sword.com 

STE 6 MILIOANE DE JUCĂTORI 
O SINGURĂ LUME ONLINE 
VINO ALĂTURI DE NOI... 


2.CON 0CT E AZA-TE 


Creează-ţi propriul erou unic, ales 
dintre cele 8 rase şi 9 clase diferite. 
Apoi personalizează-ţi eroul cu sute 
de combinaţii diferite de tunsoare, 
ton al pielii şi costum. 




3.INTRA1N LUPTA 


jocul nu necesită un super calculator 
pentru a fi jucat**. Instalează-l şi eşti 
la un clic distanţă de reţeaua Blizzard 
dedicată lui World of Warcraft. Ai 
întrebări? Serviciul nostru pentru 
clienţi îţi stă la dispoziţie în limbile 
engleză, franceză şi germană, prin 
e-mail sau telefon. 


Fie că eşti novice sau veteran, o lume plină de aventuri şi 
fapte eroice te aşteaptă. Chiar dacă ai doar câteva 
minute la dispoziţie să te joci, sistemul de quest-uri de la 
Blizzard este gândit pentru ca întotdeauna să te aştepte 
o nouă aventură. 


PC 

MAC 


a 

CD-ROM 



Vizitează www.wow-europe.com pentu informaţii live despre joc 

Dintr-un tufiş, Wehrmacht-ul ne privea pofticios 


La început, cel de-al doilea măcel mondial s-a 
vândut pentru că poporul avea nevoie de 
niţel eroism şi, nu în ultimul rând, pentru că 
moaca lui Bogart şi ciuful blond al lui Redford 
nu puteau fi puse în valoare decât într-un 
tanc, respectiv într-un lagăr hitlerist. Maniacii 
tacticii şi ai strategiei, ai ştiinţei şi tehnicii, 
nepăsători în faţa tragediei umane, l-au 
cumpărat sub formă de cărţi şi machetuţe şi l-au 
vândut mai departe altora ca ei. Mai apoi, 
pacifiştii au pus monopolul asupra lui şi l-au 
vândut pe post de avertisment. Când 
tehnologia le-a permis, în horă s-au prins şi 
producătorii de jocuri, care au exploatat rând 
pe rând sentimentele care te încearcă în faţa 
unor tranşee pline cu măruntaie, dar şi în faţa 
medaliei proaspăt câştigate. într-un final, 
după atâta frecuş, WW2 a devenit o 


obişnuinţă (cam la fel ca documentarele de 
pe Discovery, unde mecla lui Hitler apare mai 
des decât apărea Teo la Pro TV) şi reacţiile 
publicului s-au împărţit din ce în ce mai des 
între „da, whatever" şi „Close Combat era mai 
bun". Tocmai când blazarea bătea insistent 
până şi la uşile gamerilor care rezistaseră, 
totuşi, ani buni în tranşee - Marius Ghinea a 
primit-o în casă încă de când tancurile au dat- 
o-n bară (de sănătate) şi Close Combat s-a 
transformat dintr-o strategie cu hitlerişti într- 
un shooter cu musulmani, dar asta este altă 
poveste - Relic a reuşit să scuture praful de 
pe„franciza"WW2 şi să zguduie din temelii 
lumea din ce în ce mai cenuşie a RTS-urilor 
WW2. Şi a RTS-urilor, în general. Şi mica mea 
lume interioară, deja şubrezită de Dark Cru- 
sade, dar asta e, din nou, altă poveste. 


Ajuns-au nouă în Omaha. 
Beach. 

Prima misiune. Debarcarea din 
Normandia. Omaha Beach. Cutscene frumos 
regizat, puţintel cam colţuros pentru un 
filmuleţ CG, dar per total bine făcut. Aşa cum 
se fac intro-urile de ceva timp încoace. Un 
„sicriu plutitor" intră în cadru. Dă-te, băi, la o 
parte, că nu-mi văd camarazii murind! Se dă. 
Parcă s-a schimbat ceva, dar nu-mi dau 
seama ce. Nu contează. Whatever, e doar un 
intro. Am debarcat de atâtea ori în săraca 
Normandie, încât mai că-mi vine să pun şi eu 
în scenă un desant marin de proporţii 
hollywoodiene. Să înşfac Garand-ul şutit de 
bunicul de la un american (paraşutat din 
greşeală în distilerie) şi să debarc pe plaja 

din Mamaia, unde să-mi croiesc drum spre 
buncărul care vinde bere, printre cetele de 
hitlerişti burtoşi care trag în mine cu 
seminţe de calibru mare. Mai bine nu. 
Singurul motiv pentru care nu dau skip e 
pentru că mă simt în mod inexplicabil atras 
de cadrele trase la „firul ierbii", prim planurile 
şi, în general, de violenţa imaginilor, care 
atestă nimicnicia omului în faţa naturii şi a 
unui MG nemţesc. Heroes pe naiba! 
îngrăşământ! Nu vă învaţă asta la instrucţie, 
eh? Hehehehe. Amărâţilor. 

Deci n-am sărit peste intro şi am 
aşteptat răbdător startul în cursa de 100 de 
metri mine sârmă ghimpată buncăr. Şi am 
aşteptat. Şi am aşteptat până când pifanii 
de pe plajă au început să urle la mine că îi 
seceră „krauţii". Ca să vezi, intro-ul se gătase 
de ceva timp, eu mă prind într-un final că 
„sicriul plutitor" de care vă spuneam mai 
sus a anunţat motoraşul grafic că ar fi cazul 
să-şi înceapă treaba. în faţa unei asemenea 
revelaţii, ca orice om normal, rămân prostit 
cu mâna pe mouse. între timp, neamţul, 
care n-a ţinut seama de măreţia 
momentului, continua să planteze fericit 
gloanţe în soldăţeii mei. Logic că mi-am 
invocat dreptul la o a doua şansă şi am dat 
un restart sănătos, hotărât să nu mă mai las 
luat prin surprindere. Trebuşoara asta s-a 
repetat de aproximativ 15 ori, adică exact 
câte misiuni ne bagă pe gât campania single. 
Din micile mele cunoştinţe de istorie a 
WW2, suntem purtaţi cam prin toată 
operaţiunea Overlord, cu mici popasuri prin 
misiunea Cobra, iar la sfârşit, dacă totul 
merge bine, vom putem povesti liniştiţi 
bunicilor cum am contribuit la eliberarea 
Franţei de sub jugul fascist. CeTatra, 
jupâne? Eheheeei. St. Lo, Carentan... 

După câte un cutscene superb, realizat în 
întregime cu engine-ul jocului, absolut 
fiecare misiune debutează în forţă şi ne 
aruncă în mijlocul unei lupte disperate. Sub 
motivul că războiul e complex şi are multe 
aspecte, surprizele se ţin lanţ, iar obiectivele 
nu se rezumă doar la clasicul „seek and de- 
stroy", cum se întâmplă în majoritatea 
RTS-urilor. O coloană de Panzere care te iau în 
colimator tocmai când credeai că eşti 
stăpânul incontestabil şi absolut al câmpului 
de bătălie, o antiaeriană care trebuie distrusă 
pentru a putea căpăta întăriri pe calea 
aerului, un atac surpriză - unde prin „surpriză" 
înţeleg un mic briefing care te avertizează că 
ai 15 minute la dispoziţie să-ţi organizezi 
defensiva - în fine, avem parte de toate micile 
picanterii care dau sare şi piper oricărui război 
şi au grijă ca soldaţii să nu se plictisească prea 
mult în tranşee. Ar mai fi multe de spus, dar tot 
ce trebuie voi să ştiţi în momentul ăsta este că 
veţi face cam tot ce-au făcut aliaţii în 
Normandia (şi veţi vizita aceleaşi locaţii ca şi ei). 


Lupte în bocage, operaţiuni de blindate, 
misiuni de sabotaj, mici sau mari manevre cu 
trupe aeropurtate, misiuni de escortă, lupte 
urbane... tot. 

Când vă săturaţi de single (garantez că 
veţi termina campania de cel puţin trei ori 
până să vi se acrească), vă recomand cu deose¬ 
bită căldură multiplayer-ul. O delicatesă. Deşi 
campania single aparţine exclusiv Unchiului 
Sam, în multiplayer armia Axei se bucură de 
aceleaşi favoruri ca şi aliaţii. Cu menţiunea că 
nici meciurile„unu la unu" nu sunt de lepădat, 
adevărata chemare a războiului o s-o simţiţi 
de-abia în măcelurile pe echipe. 


Dawn of World War 2 

Company of Heroes construieşte un 
zgârie-nori peste temelia pusă de Dawn of 
War. Aproape fiecare aspect introdus (sau 
reciclat) de Dawn of War este întors pe toate 
părţile şi îmbunătăţit unde este cazul. în 
primul rând avem punctele strategice. 

Generează resurse şi trebuie cucerite. Cu cât 
mai multe, cu atât mai bine, ceea ce ne obligă 
să nu facem prea mulţi pureci în bază şi să 
trecem cât mai curând în ofensivă, să ne 
concentrăm mai mult asupra tacticii şi a 
acţiunii. E un pas gigantic înainte faţă de J- 

minele de aur şi fluxul continuu şi enervant de 
şerbi care extrag metalul preţios gata prelu¬ 
crat, plus că dă naştere unor strategii intere¬ 
sante şi, de ce nu, e mult mai apropiat de rea¬ 
litate. Relic nu s-a mulţumit doar cu atât şi a 
adaptat sistemul de alocare a resurselor la 
realităţile unui răzbel. Practic avem la dispo¬ 
ziţie tot ceea ce este necesar pentru un răzbel 
în toată regula: carne de tun (manpower), 
combustibil (fuel) şi muniţie (ammo). Cum se 
obţine o resursă? Capturând teritorii care o 
generează. Cum se cheltuie? Simplu şi intuitiv. 
Normal că un tanc vă va uşura de ceva com¬ 
bustibil şi manpower, de exemplu. Clădirile, la 
fel, sunt construite cu mare cheltuială de man¬ 
power şi combustibil. Muniţia e un subiect 
puţin mai delicat. Atacurile speciale ale anu¬ 
mitor unităţi - de exemplu grenadele, minele 
magnetice, explozibilii - consumă muniţie. 
Abilităţile companiei, la rândul lor, înghit 
muniţie pe pâine, ceea ce o transformă în cea 
mai importantă resursă din joc. 

Genială este introducerea noţiunii de li¬ 
nie de aprovizionare (supply line). O „parcelă" 


cucerită nu începe să „lucreze" pentru tine 
decât atunci când are linie directă cu cartierul 
general, adică toate teritoriile ce leagă 
respectivul punct strategic de comandament 
îţi aparţin. Odată separată de comandament, 
bucăţica de pământ refuză să mai contribuie 
la efortul de război. Practic dacă vrem să 
ducem la faliment un oponent, trebuie doar 
să-i tăiem linia de aprovizionare cât mai 
aproape de casă. 

De umblat s-a mai umblat şi la influenţa 
moralului asupra capacităţii de luptă a 
infanteriştilor. Dacă în Dawn of War unităţile 
cu moralul la pământ continuau totuşi lupta 
(în fine, eficienţa era discutabilă, dar totuşi 
luptau) în cazul nostru, infanteriştii căzuţi 
pradă deznădejdii (principala cauză fiind în 
general focul încrucişat) refuză orice ordin şi 
stau cu capul la cutie până o încasează sau 
primesc ordin de retragere (un buton mic în 
meniul squad-ului, pe care am o bănuială că o 
să-l folosiţi destul de des), caz în care o rup la 
fugă şi nu se mai opresc decât în faţa 
cartierului general. 


Pe'aid nu se trece! 

La capitolul „tactică", Company of Heroes 
şi-a permis să iasă din tiparele RTS-urilor 
clasice, să împrumute de la fraţii săi mai mari 
şi mai serioşi (aka seria Close Combat, alţii nu 
mai ştiu) şi să îmbunătăţească anumite 
concepte deja introduse în Dawn of War. 
Atacul pe flanc (una dintre cele mai folosite 
tactici), influenţa moralului, şi alte „chiţi¬ 
buşuri" din acestea, care îi dau lui Company of 
Heroes un aer cult, fără a împovăra excesiv 
jucătorul.. Asta nu înseamnă că deciziile sunt 
reduse la minimum. De decizii ne izbim la 
fiecare pas. Să arunc o grenadă în cuibul ăla 
de mitralieră, riscând astfel un squad, sau să 
economisesc muniţie pentru o salvă de 
artilerie grea care ar nenoroci şi squad-ul 
inamic baricadat în clădirea de lângă? 

Tancurile (şi vehiculele, în general) au 
primit infama „bară de sănătate", dar ea există 
mai mult ca reper. N-o să vedeţi niciodată un 
tanc tocat încet-încet de un infanterist. Sigur, 
lucrurile se schimbă când respectivul 


Close Combat 


Seria originală Close Combat este alcătuită din 
cinci jocuri: Close Combat, Close Combat: A Bridge 
Too Far, Close Combat III: The Russian Front, Close 
Combat: Battle of the Bulge, Close Combat: Invasion 
Normandy. După cum se poate vedea, spaţiul şi 
timpul WW2 sunt bine acoperite de titlurile Close 
Combat. Dar, cel mai bine, Close Combat acoperă 
domeniul tacticii militare în timp real. 

Ceea ce caracterizează această serie este 
faptul că porneşte de la un model al soldatului bazat 
pe moralul şi experienţa acestuia (evident, între 
experienţă şi moral există o strânsă legătură...). 
Practic, soldatul nu va executa orbeşte orice i se 
cere, ci va avea reacţii omeneşti în faţa pericolului şi 
a morţii, intre fuga disperată din faţa duşmanului şi 
atacurile la limita isteriei, cu pieptul dezvelit şi 


mâinile goale, în Close Combat orice este posibil - 
mai ales calculul rece al dispunerii în terenul perfect 
modelat. De altfel, cea mai lungă etapă a unei 
misiuni în Close Combat o constituie cea de 
dinaintea începerii efective a acţiunii, cea în care se 
calculează fiecare posibilitate, fiecare unghi, 

fiecare colţ de stradă de după care poate apărea un 
tanc sau un tun, fiecare clădire din care un lunetist 
te poate lăsa fără ofiţeri. Care ofiţeri sunt foarte 
importanţi, pentru că în Close Combat este excelent 
implementată capacitatea de comandă a acestora, 
atât în raport cu experienţa lor, cât şi cu distanţa 
până la subordonaţi. 

Foarte importantă în Close Combat este 
muniţia, limitată realist, ce se va termina foarte 
repede în timpul unei confruntări violente, lăsând 
combatanţilor numai baionete, cuţite, paturi de 
armă şi pumni - cred că Close Combat este singurul joc 
în care am văzut un soldat ucis cu mâinile goale de 
câţiva inamici rămaşi fără muniţie. A fost un moment 
crâncen, realizat cumplit de realist sub aspect sonor. 

Close Combat nu are tancuri cu health bar... în 
jocurile CC vehiculele suferă defecţiuni funcţionale în 
cazul avariilor parţiale: blocarea turelei, a tunului. 

infanterist pune mâna pe un Panzershreck 
„uitat"într-o groapă şi i-o dă unui Panzer pe la 
spate (exact unde e blindajul mai subţire) sau, 
dacă n-avem alte planuri cu muniţia, când îl 
„obligăm" să folosească o mină magnetică. 
Tancurile (şi alte vehicule) din CoH suferă 
defecţiuni funcţionale. O lovitură norocoasă 
ar putea să le scoată tunul din funcţiune. Sau 
să le lase fără motor, caz în care pot fi folosite 
pe post de ţinte fixe de către artilerie sau 
aviaţie. Şi cel mai important, blindatele suferă 
damage în funcţie de zona lovită. Ca regulă 
generală, e bine să le atacaţi din spate sau din 
lateral. 

Misiunile sunt astfel gândite, încât e 
practic imposibil să stabileşti un perimetru 
defensiv impenetrabil şi să-ţi mai rămână 
timp şi resurse pentru a îndeplini obiectivele 
misiunii. Deci trebuie să fim mai tot timpul în 
mişcare. De cele mai multe ori suntem 
obligaţi să purtăm un război pe mai multe 
fronturi, aşa că forţa brută iese din discuţie. 
Prin urmare este absolut necesar să 
valorificăm fiecare unitate oricât de mică şi 


neînsemnată ar părea, să apelăm la micile 
şmecherii tactice, să profităm de teren şi să 
cântărim atenţi avantajele şi dezavantajele 
unei manevre anume înainte să ne aruncăm 
ca orbeţii în luptă. Dacă un rush cu Sherman- 
uri pare (şi câteodată este) o soluţie de mo¬ 
ment, pierderile s-ar putea să fie prea mari 
pentru a putea face faţă unei surprize de-a 
Reich-ului, deci apelaţi cu încredere la 
armatele combinate şi nu vă gândiţi 
strategiile bazându-vă prea mult pe un singur 
tip de unitate. 

O mare piatră luată de pe sufletul 
gamerului, sătul să piardă timp preţios 
dădăcind nişte bieţi soldăţei de plastic, e 
libertatea acordată infanteriştilor. Acum nu vă 
închipuiţi că Al-ul vă ghiceşte gândurile. Ca 
nişte adevăraţi soldaţi, grămăjoarele de 
poligoane ne ascultă ordinele, dar n-au nicio 
problemă în a gândi pentru ei atunci când 
situaţia o cere. N-au probleme majore cu 
pathfinding-ul, iar în caz de urgenţă ştiu să-şi 
poarte singuri de grijă. Caută adăpost când 
sunt atacaţi, îţi mai„beeeep"-uie ordinele 


dacă sunt stupide, treburi pe care orice vete¬ 
ran le are în reflex. Şi cel mai important 
(pentru atmosferă), în cazul în care sunt 
atacaţi, vă informează rapid cine le vrea capul 
şi cum au de gând să-l ia. 


Pentru a condimenta şi mai mult 
lucrurile, compania pe care o mânăm în luptă 
a fost miluită cu o serie de abilităţi 
asemănătoare (ca mecanică, nu vă gândiţi la 
un plutonier care scuipă flăcări pe nas) 
scamatoriilor oferite de Inel în BfME. Faptele 
de vitejie ne aduc puncte de experienţă care 
pot fi investite într-un Command Tree (Infan- 
try, Armor sau Airborne) sau Doctrine în cazul 
hitleriştilor din multiplayer. Ce este un Com¬ 
mand Tree? Un set de abilităţi speciale, un 
mic mare ajutor dat de forurile superioare. O 
divizie de infanterie, de exemplu, primeşte 
ajutor din partea artileriei vecine şi prietene, 
care în combinaţie cu un sniper camuflat (pe 
post de spotter) e diavolul în persoană. La 


Lord of the Tanks 




ruperea sau deformarea şenilelor, oprirea motorului, 
moartea unuia dintre membrii echipajului. 

La trecerea de la o misiune la alta, experienţa 
celor rămaşi creşte, cei răniţi iau o pauză, ofiţerii 
pot căpăta medalii şi specializări importante. 

Trupele rămase ajung să fie cunoscute şi apreciate 
de jucător, care va ezita uneori să arunce pe cei mai 
buni în gura tunului, calculul tactic al programării 
ordinii intrării unităţilor în atac fiind esenţial 
pentru folosirea eficientă a trupelor cu vechime. 

Acestea sunt numai o parte (vreţi un articol 
întreg de CC?) din elementele ce fac din seria 
primelor cinci jocuri Close Combat, în opinia noastră, 
cea mai bună apropiere de tactica militară în timp 
real realizată până în acest moment într-un joc. Iar 
dacă vreţi vreodată o alternativă dură la şah, 
încercaţi un Close Combat în multiplayer... 

■ Marius Ghinea 

nevoie, acelaşi comandant de infanterie 
poate aduce pe câmpul de luptă squad-uri de 
Rangers, veterani specializaţi în lupta anti¬ 
tanc. Sau se poate specializa în fortificaţii. 
Bombardamente aeriene, paraşutişti şi o 
mulţime de alte „abilităţi" sar în ajutorul 
comandantului care ştie ce vrea de la război. 

Vezi, băi Hitler, că e ca-n filme? 

Având în vedere că WW2 nu se numără 
printre pasiunile mele arzătoare, aveam de 
gând să mă documentez serios înainte să mă 
apuc a debita inepţii pe aici. Aveam şi un plan 
bine pus la punct. Termin o misiune, 


contactez personajul colectiv Marius Ghinea 
Ştefan a PIIIG, extrag informaţia utilă şi o bere 
ca bonus, iar apoi mă dau mare expert în pac- 
pac-ul mondial cu numărul doi. Ei bine, 
socoteala de-acasă nu se potriveşte cu cea 
din târg. Odată cu prima ispravă a companiei 
Able, planul meu măreţ s-a dus pe apa 
Sâmbetei. M-am prins într-o horă îndrăcită cu 
Wehrmacht-ul şi, pe cuvântul meu dacă mi-a 
mai păsat că lăutarii de la Relic au mai falsat 
din când în când. Greşeli minore, pe care eu 
le-aş încadra în marea familie a licenţei 
poetice. Practic, nu ne-a promis nimeni o 
lecţie de istorie, ci un RTS nervos, iar în 
asemenea condiţii nu consider flagrante micile 


scăpări ale celor de la Relic. La cât m-am 
amuzat pe seama săracului Wehrmacht, parcă 
mi-e nu ştiu cum să fac tărăboi că tancurile 
Pershing au fost introduse pe front la 
începutul lui '45 şi nu în vara lui„paşpatru" 
cum aflăm din Company of Heroes (mersic, 
Codrin). Totuşi, câteva scăpări ale Al-ului şi 
sentimentul de care nu pot scăpa, şi anume 
că unele unităţi au fost echilibrate „cu mâna" 
(în defavoarea realismului) de dragul 
conceptului „rock-scissor-paper", ingredientul 
de bază al reţetei unui RTS clasic, s-ar putea 
să-i scoată din ţâţâni pe cei mai chiţibuşari, 
care încă nu s-au prins cine este CoH şi ce 
vrea el de la noi. 

Oricum, pentru liniştea voastră 
sufletească este bine să ştiţi că, în mare, CoH 
nu se face vinovat de niciun păcat de moarte. 
Oamenii companiei Able nu „falsifică"în mod 
flagrant trecutul, nemţii respectă cu sfinţenie 
realitatea istorică şi o cam încasează în mare 
parte pe unde au încasat-o şi în realitate, 
aliaţii nu se pun nici ei rău cu statisticile şi cad 
ca muştele când pun prima dată piciorul pe 
Omaha Beach, altfel spus realitatea se 
împleteşte graţios cu ficţiunea şi formează un 
amestec digerabil şi chiar plăcut la gust. Cu 
alte cuvinte, iubitorii de istorie capătă locaţii 
şi evenimente reale, iar îndrăgostiţii de 
ficţiune primesc o serie de „încăierări" posibile 
şi probabile. E genul de poveste pe care s-ar 
putea s-o auziţi şi din gura unui veteran al 
WW2, iar dacă o spune bine, parcă nici nu vă 
vine s-o mai verificaţi. Repet, în condiţiile în 
care producătorii ne-au promis un joc fun şi 
nu un manual de istorie, iar RTS-urile actuale 
sunt ceea ce sunt (sub CoH, în orice caz), con¬ 
sider că joculeţul celor de la Relic şi-a atins 
scopul şi, mai mult, a făcut-o cu stil. 

Garcon, mai adă' un rând de 
război! 

Fără discuţie, CoH este cel mai chipeş 
RTS la ora actuală. Cu riscul de a exagera (dar 
doar puţin), pot spune că, la nivel maxim de 
zoom, arată la fel de bine ca un shooter mo¬ 
dern. „Decorul" complet destructibil este 
cireaşa de pe tort. Este o adevărată plăcere să 
vezi cum un Sherman distruge bucată cu 
bucată clădirea care adăposteşte un squad 
inamic şi să urmăreşti siderat zborul graţios al 
nefericiţilor prinşi între obuz şi nicovală. Nu-ţi 
poţi stăpâni cu niciun chip un zâmbet 
mefistofelic când admiri peisajul lunar creat 
de nişte artilerişti mult prea zeloşi. Uimirea nu 
durează mult, totuşi, când începi să te 
gândeşti la cât de repede poţi să-ţi trimiţi 
oamenii să se adăpostească în craterele 
proaspăt formate. Sau când te oftici de mori 
că un Panther tocmai a dărâmat zidul care-ţi 
proteja inginerii de fasciştii din blocul de 
vizavi... Obuzele ricoşează realist dintr-un 


44 LEVEL 11|2006 


























REVIEW 


I 



blindaj mai puternic, fenomen ce poate fi 
observat în toată splendoarea lui atunci când 
atacaţi frontal un Panther sau un Tiger. 

Peisajul este completat magistral de 
hărmălaia caracteristică unui răzbel mondial. 
Un coleg de breaslă observase că MG-urile 
latră mai artistic în joc decât în război. Eu n-am 
observat. Eram prea ocupat să fac pe mine de 
frică de fiecare dată când le auzeam în 
apropierea ostaşilor mei. Că sunetele au 
ignorat sau nu „specificaţiile tehnice" exacte 
ale războiului, nu mai contează. Important e 
că, ajutat de imagini şi de sunet, am ajuns 
Acolo. în mijlocul lor. Propriul meu război. 
Unde-i bunicul să mă vadă cum eliberez 
Franţa... 

CoH Heil! 

Din cele mai vechi timpuri, gloatele n-au 
fost impresionate de statistici. Poţi să-i repeţi 
lui Nae până răguşeşti că WW2 e fruntaş în 
topul celor mai crunte măceluri din istorie, să-i 
bagi pe gât câte documentare vrei. Până nu-i 
bagi pe gât un lunetist„stalingrădean" sau o 
poveste tristă a la„plecat-au nouă din Wiscon- 
sin" nu pune botul. Ca om cu familie mare, 
nu-ţi permiţi falimentul iminent pe care l-ar 
atrage un Close Combat (iartă-mă, Mariuse, 
dar ştim amândoi că aşa e). în schimb, ca să-ţi 
aperi reputaţia (şi Relic are ceva de apărat), 
nu-ţi convine nici să ieşi pe piaţă cu material 
de propagandă sau, în cel mai bun caz, cu o 
fantezie cu tancuri, jucabilă până şi de o 
maimuţă cu Alzheimer. Soluţia perfectă de 
compromis este exact Company of Heroes. 

Nu ar trebui comparat sub nicio formă cu 
Close Combat, chiar dacă aparent tratează 
acelaşi subiect. Sunt în clase total diferite. 
Close Combat este documentarul perfect, nu 
lasă loc ficţiunii. Tactică pură, un milion de 
variabile, război în toată regula. Simulează 
perfect câmpul de bătălie, vi-l recomand cu o 
deosebită căldură, deşi cei mai mulţi dintre 
voi se vor simţi copleşiţi. Ca să fiu sincer, pe 

mine nu m-au ţinut curelele să-l joc. Dar n-a 
zis nimeni că va fi uşor. 

CoH este un RTS aproape perfect, care 
arată mai bine decât un shooter, e mai nervos 
decât cel mai dovedit action şi sună la fel de 
bine ca Saving Private Ryan. Deşi i-am promis 
lui Marius că n-o să-l compar cu Close Com¬ 
bat, îmi permit totuşi o mică observaţie. Pus 
alături de Close Combat, în materie de rea¬ 
lism şi autenticitate avem de-a face cu un 
produs uşor edulcorat, orientat mai mult spre 
spectacol, dar care are destul de multe şanse 
să placă până şi obsedaţilor de WW2. 
Comparat cu RTS-urile clasice, aşa cum le ştim 
de la Dune 2 încoace, nu există altul mai bun. 


Ca să scurtez povestea, Company of Heroes 
este injecţia cu adrenalină administrată 
gamerului (şi genului... şi pieţei... opriţi-mă) 
„supradozat" cu WW2. 


cioLAN 

Sau răsturnarea 
unui regim în 
cinci ore 
lucrătoare 


Ceea ce face 
deosebit Just 
Cause, comparat cu 
alte jocuri 
asemănătoare, sunt 
cascadoriile, eroul 
având la dispoziţie 
un stoc 

interminabil de 
paraşute ce pot fi 
deschise Intr-o 
mulţime de situaţii 

9 9 


Rico, droguri şi pac-pac 

Agentul CIA Rico Rodriguez le 
ştie limba, are îndemânarea 
necesară şi muşchii de rigoare 
pentru a fi expediat în direcţia 
insulelor San Esperito şi a le da 
gherilelor locale o mână de ajutor 
în vederea răsturnării unui guvern 



*m m Prima impresie care m-a încercat când am 
J 1 plonjat în joc, agăţat de-o paraşută, a fost 
aceea că urmează să-mi fac de cap printr-un 
GTA cu valenţe de FarCry. Şi de ce nu? Avem o 
ditamai insula, fictivă evident, dar cu 
rădăcinile culturale şi geografice înfipte 
adânc în Caraibe, care ne invită să-i străbatem 
junglele în lung şi-n lat după pofta inimii. Am 
aşteptat prea multe însă de la un joc relativ 
frumos din punct de vedere vizual, cu o 
poveste cel puţin interesantă şi elemente de 
gameplay care ar fi trebuit să mă 
dea pe spate, pentru că au uitat să 
scoată bug-urile şi alte câteva 
porcării enervante din el. Ei, adică 
producătorii. 


corupt până-n vârful urechilor. Este paraşutat 
cu bine, intră în legătură cu persoana de con¬ 
tact şi se apucă pe loc de treabă, aruncând tot 
felul de chestii în aer, asasinând membrii 
guvernului şi eliberând cătune de sub jugul 
stăpânirii prin diverse mijloace. Eliberarea 
satelor şi încredinţarea lor în braţele înarmate 
ale gherilelor pot prezenta o serie de 
avantaje, deoarece se poate ascunde ulterior 
în zonele controlate de duşmanii guvernului, 
poliţia pierzându-i astfel urma. Ciudat cum de 

nu trimite armata un batalion de tancuri să-i 
stârpească, forţele de ordine evitând să mai 
calce prin teritoriile pierdute. Oricum ar fi, 
eliberarea aşezărilor nu ţine însă neapărat de 
misiunea principală, pentru care sunt sufi¬ 
ciente mai puţin de şapte ore de pac-pac, însă 
are, evident o serie de alte avantaje. De 
exemplu, Rico nu numai că se poate piti prin 
tufele de coca din 
curţile ţăranilor, scă¬ 
pând de urmăritori, 
dar va găsi întotdea¬ 
una prin satele res¬ 
pective o maşină, un 
punct de salvare sau 
grămezi de muniţie 
ce-i stau la dispoziţie. 

Dacă însă cele câteva 
ore ce ţin de 
povestea principală a 
jocului vi se par prea puţine, nu 
aveţi decât să eliberaţi sat după 
sat, să vă plimbaţi cât e ziulica de 
lungă prin San Esperito în căutare 
de misiuni secundare sau pur şi 
simplu să căscaţi ochii de la 
bordul unui elicopter, admirând 
peisajul. Sau din avion, după caz, 
şi astfel să terminaţi întreg jocul 
într-o lună (ceva îmi spune că 
exagerez). Imaginaţi-vă numai teritoriul care 
se întinde pe 1000 de mile ridicate la pătrat et 
voila! Timp să avem, nu altceva. 


GTA vs. FarCry 

Modul de joc este similar celui din GTA, 
datorită imensităţii mediului de joc şi faptului 
că jucătorul poate fura absolut orice tip de 
vehicul pentru a se deplasa de-a lungul 
insulelor, inclusiv avioane, bărci şi elicoptere. 
Păcat că motocicletele şi maşinile se 
comportă aiurea, urcarea unei pante abrupte 
fiind uneori o adevărată corvoadă, iar 
controlul foarte dificil transformă urmăririle 
într-o aventură neplăcută. N-am să înţeleg 
niciodată însă cum poate o maşină sau 
motocicletă să escaladeze pante cu înclinare 
de aproape 90 de grade. Pe de altă parte, 
manevrarea avioanelor şi a elicopterelor este 
o plăcere, controlul acestora fiind simplu şi 


foarte 
intuitiv, 
schimburile 
de focuri 
fiind şi mai 
şi. Rico nu 
are altceva 

de făcut decât să îndrepte arma spre ţinte şi 
să tragă, adversarii lăsând în urma lor muniţie 
şi pachete de sănătate din belşug. în felul ăsta 
eroul poate continua liniştit orice confruntare 
la nesfârşit, „dificultatea" acestora fiind unul 
dintre punctele mai puţin forte ale jocului. Ca 
să nu mai vorbesc despre „realismul lor", 
deoarece nemilosul Rico execută salturi de 
balerină ce par a fi reluate cu încetinitorul, în 
contrast cu mişcările rapide ale unui killer 
profesionist. La rândul lor, după încasarea 
gloanţelor ce prevestesc moartea, adversarii 
au amuzantul obicei să se arunce pe spate 
precum scândurile lovite de tren. Mai ceva ca 
în desenele animate! Joaca cu grenadele mi s-a 
părut a fi de departe cea mai amuzantă, mai 
ales că pot fi detonate mai devreme dacă Rico 
trage în ele, proiectând poliţişti şi contra¬ 
bandişti în toate direcţiile asemenea unui 
boboc ce-şi deschide instantaneu petalele 
multicolore. 

Ceea ce face deosebit Just Cause, com¬ 
parat cu alte jocuri asemănătoare, sunt casca- 
doriile, eroul având la dispoziţie un stoc inter¬ 
minabil de paraşute ce pot fi deschise într-o 
mulţime de situaţii. De exemplu, Rico nu este 
nevoit să urmărească la nesfârşit o maşină 
pentru a-i lichida ocupantul. N-are decât să 
pună mâna pe-o motocicletă, să-şi deschidă 
paraşuta din mers şi să planeze către maşina 
urmărită, agăţându-se de ea cu ajutorul unui 
„cârlig". Când a ajuns deasupra, se aruncă 
frumos pe ea, intră, pune mâna pe volan şi îi 


face vânt în prăpastie, aruncându-se la timp 
din ea pentru a deschide o nouă paraşută şi a 
scăpa nevătămat. Sau de ce să intri pe poarta 
principală a închisorii, aruncând totul în aer, 
când poţi să aterizezi fain frumos exact în 
locul care te interesează? 

Tarantino. 


Ce-aveţi bre, ca-i doar coca 


închipuiţi-vă că Rico poate sări dintr-o 
barcă în alta, dintr-o maşină în alta şi chiar 
dintr-un avion în altul, furându-l în aer cu 
ajutorul „cârligului" din dotare. 

Distracţie cu năbădăi 

Just Cause este departe de a fi perfect, 
iar bug-urile care îl macină au ţinut morţiş să-mi 
facă, nu de puţine ori, zile foarte negre. Nu-i 
deloc amuzant să te trezeşti călcat de o 
maşină care ţi-a răsărit ca din senin în faţă sau 
să nu se deschidă paraşuta când ai mare 
nevoie de ea, rupându-ţi gâtul printre 
bolovani. în schimb, Rico se poate arunca cu 
maşina de la sute de metri înălţime şi să 
„aterizeze", ca prin 
minune, în 
siguranţă. Mai mult, 


maşina o poate lua imediat din loc, iar 
misiunea poate continua. Ca un făcut, 
dimensiunile uriaşe ale insulei nu adaugă 
cine ştie ce sentiment de imersivitate, fiind 
parcă prea mare pentru ceea ce are jocul de 
oferit, chiar dacă privită din aer este de-a 
dreptul fantastică. Peisajul nu te ajută însă cu 
nimic, când stai să te gândeşti că pentru a 
ajunge la destinaţie trebuie să parcurgi, 
uneori, distanţe enorme. Rico poate cere să 
fie extras din zonă şi transportat apoi la bază 
sau i se poate „livra" un vehicul. Cât timp nu 
este vorba despre un 
elicopter, problemele le¬ 
gate de dimensiunile prea 
mari ale jocului rămân. Şi 
da, arată nemaipomenit 
din aer, dar când revii la 
firul ierbii te loveşte 


RESERVOIR DOGS 


E scurt, violent, controversat 


şi plin de acţiune, dar ne-a 
adus aminte cu plăcere de debutul 
regizoral fulminant al lui Quentin 


(*■' 292 M 


că ceva nu este în regulă, 
luminarea, exploziile veridice şi efectele 
produse de apă arată, într-adevăr, foarte 
bine, dar când dai nas în nas cu 
populaţia „colţuroasă" şi pe alocuri 
hidoasă a locului, mai că-ţi vine să regreţi 
că n-ai rămas printre nori. Diferenţa de la 
cer la pământ este mare şi 
nu trece mult timp până să 
te saturi de aceleaşi feţe, 
sate şi păduri ce se întind 
la nesfârşit. Până şi muzica 
cu influenţele sale latino 
tinde să devină repetitivă, 
chiar dacă în cea mai mare 
parte a timpului nu deran¬ 
jează cu nimic. E ca şi cum, 
la un moment dat, ea n-ar 
mai fi acolo. Mare minune că voice acting-ul 
este bine realizat, în ciuda unor replici puţin 
prea seci pentru a fi suficient de convingă¬ 
toare, reuşind, per ansamblu, sunetul 
reuşeşte să mascheze multe scăpări, inclusiv 
modelarea şi animaţiile grosolane ale câtorva 
dintre personajele cheie. 

Pledoarie pentru o cauză mai 
puţin • •• dreaptă 

Just Cause nu este un joc prost, dar are 
tendinţa să-şi îndepărteze potenţialii jucători 
care se străduiesc să-l îndrăgească, când de 
fapt au aşteptat prea multe de la el. Dar nu 
este niciun joc nemaipomenit de bun, bug-urile 
şi momentele frustrante şi alte lucruri 
enervante împiedicându-l să fie ceea ce ar fi 
trebuit să fie. Şi totuşi, poate fi distractiv 
pentru un jucător care s-a săturat să-şi arate 
moaca de gangster în jocuri precum GTA, Ma¬ 
fia sau The Godfather, în ciuda problemelor 
care îl macină la rădăcină. Mie, Just Cause mi 
s-a părut un joc relaxant, chiar distractiv pe 
alocuri, dacă mă gândesc la câteva dintre 
schimburile de gloanţe deosebit de 
antrenante şi explozive, dar prea uşor şi săpat 
de prea multe probleme pentru a-l 
recomanda cu căldură. Este mult prea 
departe de perfecţiune. Doar bun. 

■ KiMO 

REVIEW 


Regele s-a întors! 


Cel mai bun simulator de curse auto din toate 
timpurile, cum îşi alintau oamenii de la 
SimBin prima lor creaţie - GTR FIA GT Racing 
Game - are începând de astăzi un urmaş. GTR 
nu lăsa loc de compromisuri, modelul fizic 
extrem de fidel al bolizilor sancţionând dras¬ 
tic greşelile jucătorilor. Acest aspect i-a 
îndepărtat pe începători, dar i-a atras pe 
maniacii genului, pentru care GTR a însemnat 
întruchiparea simulatorului perfect din toate 
punctele de vedere. Indiferent de gradul de 
dificultate ales, jocul a rămas în continuare 
unul greu de digerat pentru profanii care au 
căutat viteza înainte de toate. A schimbat GTR 2 
datele problemei? 


Pedale pentru toţi 

GTR 2, la fel ca şi GTR, rămâne totuşi un 
joc de nişă, la fel de dificil, dar mai uşor de 
abordat de jucătorii aflaţi la început de drum 
într-ale simulatoarelor. Tocmai pentru a 
atrage cât mai mulţi pasionaţi ai genului în 
jurul noului joc, SimBin a introdus Şcoala de 
Pilotaj, punct de plecare pentru nou-veniţi şi 
o metodă eficientă de perfecţionare. Aici, de-a 
lungul unei lungi serii de încercări, jucătorului 


i se pune la dispoziţie un instructor, care îl va 
învăţa cum să intre în viraje, unde trebuie să 
frâneze şi unde să accelereze şi îi va semnala 
când apare momentul prielnic unei depăşiri. 
Numai însuşindu-şi bazele se poate considera 
apoi în stare să aplice lecţiile învăţate de-a 
lungul unui campionat, dacă are de gând să 
obţină rezultate bune. La urma urmei, Şcoala 
de Pilotaj rămâne însă doar un compromis în 
favoarea familiarizării cu manevrele necesare 
controlării unui bolid pe circuit, deoarece GTR 2 


se adresează în continuare unor jucători de 
elită. Campionatul GT din cadrul FIA a rămas 
punctul de atracţie, iar producătorul a 
condimentat oferta de toamnă cu 144 de 
bolizi ce respectă licenţele oficiale ale 
federaţiei internaţionale, noi circuite şi event- 
uri legendare, precum cursa de 24 de ore de 
la Le Mains sau Proximus, întrecere ce se 
desfăşoară pe circuitul de la Spa 
Francorchamps încă din 1924. Surprinzător, 



ediţia de campionat a anului 2005 este de 
negăsit în GTR 2, iar SimBin ne delectează în 
schimb cu cele ale anilor 2003, respectiv 
2004, străduindu-se să reproducă fiecare 
dintre cele 34 de circuite până în cel mai mic 
detaliu. Multe dintre ele însă, prezente atât în 
versiunile anului 2003, cât şi 2004, sunt prea 
asemănătoare pentru a putea face o diferenţă 
între ele. 

Asfalt tango 

Varietatea mai mare a modurilor de joc ar 
trebui să-i ţină pe jucători ocupaţi pentru o 
lungă perioadă de timp. Cursele de practică 
(Open Practice) constituie punctul logic de 
plecare după Şcoala de Pilotaj, deoarece ne 
dau o ultimă şansă să învăţăm chichiţele 
fiecărui traseu şi să ne jucăm cu setările 
maşinii. Sunt atâtea opţiuni ce pot fi 
modificate pentru a-i creşte performanţele, 
încât până şi eu am reuşit să-mi prind urechile 
la un moment dat. Dar nu m-am lăsat. Pentru 
cine ştie şi cunoaşte, modul de setare al 
parametrilor maşinii înaintea cursei 
reprezintă, de altfel, o provocare în sine. 
Cursele, pe de altă parte, nu sunt 
nemaipomenit de dificile, mai ales dacă este 
ales un grad de dificultate inferior, însă 
recomand 
folosirea unui 
volan şi eventual o 
pereche de pedale 
pentru a simţi cu 
adevărat emoţia 
competiţiei, deşi 
nici cu tastatura 
nu mi-a fost 
ruşine. 

Pentru cei 
care doresc să se 
pregătească şi mai 
intens, există apoi modurile Time Trial, unde 
jucătorul îşi poate îmbunătăţi timpii concu¬ 
rând împotriva unei maşini virtuale, şi cursele 
de weekend (Race Weekend), unde Ai ului i se 
dă ocazia să-şi arate colţii înaintea intrării în 
campionat. Iar dacă ne ţin bujiile, putem 
încerca apoi cursele de 24 de ore, fiecare 
eveniment lungindu-se de-a lungul a patru 
zile, cu toate schimbările climaterice aferente, 
ce modifică comportamentul maşinii în 
funcţie de situaţie. Aici timpul poate fi 
comprimat, ceea ce înseamnă că jucătorul 
poate alege cât de lungă va fi cursa în timp 
real. 

Marea provocare o constituie, evident, 
campionatul, unde jucătorul concurează în 
acelaşi mod în care o fac piloţii în realitate. 
Este locul în care Al-ul, mult îmbunătăţit faţă 
de GTR, îşi dă arama pe faţă şi luptă pentru 
fiecare centimetru de pistă, atacând agresiv, 
fără prea multe menajamente, dar evitând cu 






termina. 


REVIEW 


precauţie 
incidentele, pe 
parcursul unor 
curse deosebit de 
solicitante. 


Need for Speed: 

Most Wanted 

I h» 

La polul opus, în NFSMW 

n 

nu trebuie să vă faceţi griji =5 

că rămâneţi în pană, iar 

patru taste sunt suficiente pentru a-l 


în braţele 
simulării 


/ Engine-ul fizic 
a fost, după cum 
era de aşteptat, 
finisat şi complet refăcut pe alocuri. GTR 2 se 
apropie de perfecţiune mai mult decât orice 
alt joc din acest punct de vedere, realismul 
simulării fiind unul ieşit din comun. Un zid 
lovit poate echivala cu oprirea imediată a 
motorului, iar ciocnirea cu un alt concurent îl 
poate trimite învârtindu-se în afara traseului 
pe şoferul neatent. Oricât de dificil ar fi însă 
drumul spre glorie, GTR 2 rămâne extrem de 
distractiv şi provocator în acelaşi timp. 
Condiţiile atmosferice influenţează 
comportamentul bolidului, forţându-l pe 
jucător să schimbe imediat strategia şi să 
acorde mai multă atenţie asfaltului, iar starea 
vremii afectează manevrabilitatea maşinii exact 
ca în realitate. Un viraj abordat cu neatenţie 
pe asfaltul udat de ploaie poate provoca, de 
multe ori, acvaplanarea şi proiectarea 
elegantă a maşinii într-un zid. Modelul 
cauciucului a fost şi el complet regândit, 
constatându-se îmbunătăţiri majore în 
comportamentul cauciucurilor la viteză mică. 
Controlul pe porţiunile de viteză mică ale 
pistei este astfel mult mai facil. 

GTR 2 punctează în favoarea realismului 
şi prin grafica fotorealistă foarte detaliată, un 
sistem de iluminare dinamică ce face posibil 
ciclul noapte-zi de 24 de ore şi modul în care 
a reuşit cu atâta măiestrie să-i dea „viaţă" 
pilotului. Acesta reacţionează realist la tot 
ceea ce se întâmplă, schimbă vitezele cu 
promptitudine şi manevrează volanul într-un 
mod cât se poate de veridic. Absolut totul 
pare a fi exact acolo unde trebuie să fie în GTR 2, 
inclusiv cel mai bun sunet pe care un joc de 
asemenea valoare îl poate reda. Fiecare 
maşină sună diferit cu fiecare apăsare a 
pedalei de acceleraţie, de parcă întreaga 
existenţă a jucătorului ar depinde de bucata 
aia de metal. Sunetul produs de trecerea într-o 
treaptă diferită de viteză mi-a provocat 
adesea sentimentul că particip cu trup şi 
suflet la cursa vieţii mele. Până şi coloana 
sonoră este superb realizată, aducând un plus 
de imersivitate cum rar am simţit. 


orice aşteptări, apropiindu-se pe cât a fost 
posibil de realitatea curselor din FIA GT. 
Multiplayer-ul a căpătat noi dimensiuni, prin 
posibilitatea provocării altor 


27 de jucători online sau în LAN şi prin faptul 
că acum pot pune liniştit la bătaie propriul 
meu server dedicat. Codul de reţea a fost 
îmbunătăţit şi ni s-a oferit şansa să 
înregistrăm cel mai bun tur de pistă, pe care 
apoi îl putem trimite prietenilor, care vor avea 
astfel ocazia să scoată un timp mai bun, 
concurând împotriva unei maşini semi- . 
transparente ce aparţine jucătorului care a 
lansat provocarea. Pare mult pare puţin? Este 
mai mult decât suficient, zic eu, iar dacă vă 
place genul, GTR 2 n-are voie să vă scape. 

■ KiMO 

► Gen Simulator pe bune ► Producător SimBin ► 
jţjstribuitor lOtade studios ► Procesor PIV 1,3 MHz ► 
Memorie 512M|AW * Accelerare 3D minimum 64 MB 
► 'MINE vvvw.qtr-qame.com 


Dincolo de aşteptări 

Profesioniştii simulatoarelor de la SimBin 
au reuşi să împingă limitele cu fiecare nouă 
lansare, iar cu GTR 2 au reuşit să-mi întreacă 

REVIEW 


Tiger Woods PGA Tour 07 


Nerecomandat cunoscătorilor 


Nu se numără printre vedetele sportive, de 
aceea nici nu avem parte de prea mult scan¬ 
dal pe marginea lui. Un joc liniştit, făcut în 
linişte şi care aduce linişte, mai ales dacă mă 
gândesc la păsărelele care mă bâzâie la cap în 
timpul loviturilor. Electronic Arts nici nu prea 
a asociat cuvinte mari cu acest joc în ultimul 
timp şi după ce m-am uitat bine la lista cu 
caracteristicile cheie pentru Tiger Woods 07, 
nu pot spune că am murit de nerăbdare să 
pun mâna pe crose. Totuşi cu gândul că am 
jucat întotdeauna cu plăcere acest joc, am 
trecut peste faptul că singura modificare care 
influenţează cât de cât gameplay-ul este 
reprezentată de un„Risk Meter"care te ajută 
să-ţi cântăreşti şansele de reuşită înainte de 
fiecare lovitură. Un mod mai echitabil de a 
ajuta jucătorii, decât preview-ul loviturii din 
trecut. Desfăşurarea partidelor respectă 
aceleaşi reguli ca şi în trecut iar cei cu 
experienţă pot trece la "măcelărit" adversarii 
încă de la început. Aceleaşi elemente sunt 
luate în considerare în pregătirea loviturilor şi 
aceleaşi mişcări ne conduc spre o lovitură 
reuşită. 

Noi sunt cele 12 trasee din care 10 cu 
licenţă şi modul „Team Tour" care mai 
animează puţin jocul. Aici îţi faci o echipă de 
patru jucători cu care, după ce i-ai dus la un 
anumit nivel, poţi înfrunta echipa maestrului 
Tiger. în continuare, îţi poţi petrece ore 
întregi cu customizarea personajului, seria Ti¬ 
ger Woods având una din cele mai complexe 



unelte de acest gen. Anul 
ăsta nu am mai avut însă 
răbdarea de a-mi pregăti 
un negru masiv, cu care să 
intimidez populaţia 
caucaziană aflată în 
căutarea păcii interioare 
pe terenul de golf, aşa că 
după câteva random-uri 
am primit un individ care 
după cum arăta era 
fascinat de contabilitate. 


modul de joc „Team Tour Mode" însă într-un fi¬ 
nal tot partidele de mulţi dau savoarea 
jocului. Jocul poartă numele unuia din cei 
mari sportivi din istorie şi până acum nu prea 
l-au făcut de râs. Chiar dacă seria Tiger Woods 
s-a menţinut la un nivel calitativ bun, anul 
acesta a dezamăgit prin pasul făcut pe loc şi 
mă întreb oare ce s-ar fi întâmplat dacă şi eu 
aş fi dat un copy/paste articolului de anul 
trecut. Dacă se mai întâmplă, o voi face. Pe 
bune! Vorbesc serios! Nu mă credeţi!? O să-i 
schimb doar titlul. 

■ Rzarectha 

► Gen Simulator de golf ► Producător EA Sports ► 
Distribuitor EA Sports ► Ofertant Best Distribution, Tel. 
021-408.30.90 ► Procesor P III 800 MHz ► Memorie 
256 MB RAM ► Accelerare 3D 64 MB VRAM ► 0N-LINE 
www.easports.com/tigerwoods07 
Grafică 

Pauză totală 


Departamentele 
grafică şi sunet au fost cu 
siguranţă în concediu de toamna trecută 
pentru că nu avem nicio modificare la aceste 
capitole faţă de ediţia trecută. Aceiaşi iarbă, 
aceiaşi modelare a personajelor, şi dacă nu 
aveam Risk Meter-ul în stânga ecranului 
puteam să jur că am instalat jocul greşit. 
Sunetul de ambient transpune în joc 
atmosfera unui joc de golf, cu un comentariu 
calm care mă duce mereu cu gândul la cât de 
tare se distrează lumea prin Anglia la ceaiul 
de la ora cinci. Ţinând cont că în acest joc nu 
putem vorbi de importanţa menţinerii la zi a 
bazei de date (tot aceiaşi jucători domină 
turneele şi azi), nu văd nici un motiv pentru 
posesori ediţiei de anul trecut să dea banii pe 
Tiger Woods PGA Tour 07. Poate pentru 

1 Cordless Rumblepad 
pentru Playstation 


set de boxe X-620 


joystick-uri Wingman 
Force 3D 


2 joystick-uri 
Freedom 


Logitech. 


Rumblepad 
pentru PC 

La fiecare abonament pe 12 luni oferim GRATUIT o şapcă LEVEL! 


Abonează-te pe un an la până în 10 februarie 2007 şi intri în 

cursă pentru a câştiga unul dintre aceste super premii. Câştigătorii 
vor fi anunţaţi în revista din luna martie 2007. 


Foloseşte talonul de la pagina 82! 











REVIEW 


„Joint-ul", sursă 
inepuizabilă de 


succese 



^ AT V.V; 








unde duce. Diplomaţia este un lux rezervat 
celor care stau pe margine şi se uită la meci şi 
pe care oricum nu-i mai ascultă nimeni. Dacă 
e bine sau rău, nu sunt eu în măsură să judec 
şi nu cred că există cineva capabil să judece. 
Tendinţele sociale actuale au distrus orice 
manuale din domeniu, deoarece modelele 
comportamentale tind să devină apanajul 
epocii. Ei bine, unele jocuri, în general fără 
intenţie, trezesc în unii dintre noi nevoia de a 
filozofa un pic, şi asta, după cum spunea un 
profesor de-al meu, ne asigură nota cinci. JTF 
v este modelul ideal al unităţii de stabilire a 
păcii. Dacă scădem densitatea populaţiei, 
şansele de război scad şi ele, iar presa nu e 
chiar peste tot... 


Lămurire 

Poate că v 


Poate că vă gândiţi acum că JTF este un 


Consider că e necesar să ştiţi un mic amănunt 
legat de scrierea unui review. Nu ştiu ce fac 
ceilalţi, dar eu ori de câte ori mă aşez la masa 
de lucru, trec în revistă un pic şi ce au mai 
spus alţii despre jocul de care mă ocup. Este 
doar o metodă prin care încerc să descopăr 
alte opinii, cu scopul de vă oferi o imagine cât 
mai obiectivă asupra calităţii produsului. Joint 
Task Force nu a avut succes printre critici, mai 
ales din cauza unor aspecte legate de stilul 
general de joc al gamerilor. însă ce ne facem 
când jocul se adresează unei pături nu 
neapărat mai puţin pretenţioase, ci poate mai 
hardcore? Exact acelui grup de gameri mă 
adresez eu acum. Puteţi să o luaţi şi ca dis- 
claimer, pentru nota de la sfârşit. 


Pace şi progres 


Se ştie că progresul 
este în general rezultatul 
încercărilor prin care 
trebuie să treacă o 
societate în drumul său. 

Unul dintre motoarele 
cele mai eficiente în 
sprijinul acestui progres a 
fost războiul. Este un fapt 
recunoscut şi băgat la 
cap de toată lumea. Ei bine, deşi cu toţii 
suntem de aceeaşi părere, suntem în 
continuare mari doritori de Pace. Motivele 
sunt cât se poate de personale şi au de-a face 





cu propria piele. Adevărul e că ne este frică de 
război pentru că echivalează cu încetarea din 
existenţă sau cu o viaţă de câine pe durata sa 
şi, ca să fim şi mai sinceri, mă îndoiesc că 

avem conştiinţa necesară pentru a 
ne pune problema binelui 
1 j urmaşilor. Individualismul 
acela arhetipal nu ne lasă să 
$ Jf mergem prea departe cu 
gândul. Se pare însă că în 
ultimii 50 de ani unii oameni 
au găsit un compromis, şi 
anume asigurarea păcii prin 
intermediul războiului. Este o 
sursă de progres de sine 
stătătoare care se autoîntreţine, 
resursele investite fiind practic per¬ 
fect justificate. Dacă Pace=Război, e 
clar că şi Război=Pace, ceea ce e clar 


încercând să emigrăm 

K'FORCE 


acesta m-a ajutat să văd civililor, aşa cum aţi avea tendinţa citind ceea 

a J dincolo de aparenţa şi ce am scris mai devreme, 

scopul său de joc 
JM comercial, lucru la care 
® probabil nu s-ar aştepta 
nici producătorii. E timpul 
să detaliem un pic. Aşadar, 
evenimentele se petrec în 
zilele noastre. Lumea a creat 
un detaşament multinaţional 
de luptă antiteroristă şi de 
menţinere a păcii cu numele de 
JointTask Force. Scopul declarat 
J al acestui detaşament este de a 
* reuşi acolo unde alţii nu sunt în 
stare şi de a-i aduce în faţa legii pe 
cei răspunzători. Da, asta implică în 
general capturarea lor cu sângele în 
mişcare şi nu asasinarea „justificată" legal. Evi¬ 
dent, acest lucru nu e posibil, fapt demonstrat 
încă din a doua misiune. Motivul este simplu 
şi anume acela că şi JTF trebuie să execute 
^ordine. Mai departe, cea mai mare problemă 
a acestui grup de „eroi" este că trebuie să-şi 
asigure baza materială din fonduri proprii. 

Acestea sunt obţinute din ducerea la bun 
sfârşit a obiectivelor unei misiuni. Banii se 
câştigă şi se folosesc pe câmpul de luptă. Asta 
nu implică construirea de baze ca în orice 
RTS, ci achiziţionarea de trupe care vor fi 
aduse instant pe câmpul de luptă. însă... 
banii nu aduc fericirea, iar pentru ca lumea să 
plătească e indicat să omiţi a aduce în faţa 
justiţiei pe unul sau pe altul. Interesant este 

I aptul că pentru prima dată într-un joc a fost 
ntrodus „Efectul Media". Acesta înseamnă 
aliment sau succes, în funcţie 
ie ce urmăresc 
civilii 


Şi pentru că până acum am creat o imagi¬ 
ne destul de confuză asupra jocului, e timpul 
să ne lăsăm sub controlul gravitaţiei şi să 
coborâm cu picioarele pe pământ. De la acest 
nivel, JTF nu mai este chiar atât de frumos. 
Evident, ca la majoritatea jocurilor din ziua de 
azi, putem spune că engine-ul grafic este 
excelent, cu mediu destructibil, landscape-uri 
minunate, iar sistemul de zoom şi camera 
sunt mulţumitoare. însă, dacă ar fi după mine, 
aş sări peste fraza asta care e prezentă 
aproape în fiecare articol din revista noastră. 
Lucrul acesta mă duce cu gândul la sunet, 
unde, ca de obicei, muzica e bună şi voice act- 
ing-ul îndoielnic. însă ne-am obişnuit şi cu 
asta şi deşi Marius o să mă crucifice pe motive 
de amatorism, trebuie să recunosc faptul că 
frecvenţele joase din acest joc sună excelent. 
Un bas de nota 10. însă ajungem prin 
excludere la gameplay, unde, spre 
dezamăgirea mea, m-am izbit de nişte 
probleme pe care nici vechiul Red Alert nu le 
avea. Nu ştiu exact ce s-a întâmplat, însă path- 
finding-ul unităţilor a fost nenorocit. Pur şi 
simplu unităţile nu pot trece una de cealaltă, 
ceea ce creează nişte fenomene 
surprinzătoare, ca de exemplu imposibilitatea 
de a băga doi bazucari la înaintare pentru că 
e poteca prea strâmtă. Jocul este dominat de 
micro-management, care mie 
îmi place la nebunie. Faptul că 
• trebuie să ai grijă de unităţile 

tale ca de ochii din cap mi se 
U** ţWSa P are superb. Posibilităţile 

tactice care se deschid sunt 
^ £ 0 * nelimitate... sau, mă rog, 
limitate de pathfinding-ul 
r „ I'Ma de trei lei. Jocul te învaţă 
i sa-ţi foloseşti oamenii in 
mod foarte eficient, însă 
Al-ul este foarte limitat. 

Asta înseamnă că 
trebui să dai pauze 
permanente ca în 
Neverwinter Nights, 

j *Y ca sa i e s P ui ce sa 
\\ facă... Ei bine, în 

single player aceasta 
nu e o problemă, însă în 
multiplayer da. Nu ar fi dacă acţiunea s-ar 
petrece într-un ritm normal, însă de obicei 
totul se mişcă atât de repede încât numai un 
Space te poate ajuta. Pe de altă parte, lipsesc 
din joc elemente de bază ale unui RTS, ca de 
exemplu un mod serios de organizare a 
unităţilor pe câmpul de luptă. Numărul de 
formaţii oferite este în număr de trei şi 
acestea au o funcţie extrem de limitată. Se 


Turcii o treceau înotând, 


RTS filozofic, ^ ^ ^ fl j , . 

ceea ce este complet 

greşit. Problema este că eu am ajuns 

să joc într-un moment în care nu „Joint-ul", ci 

vârsta de 30 de ani m-a adus într-o stare uşor 

meditativă, cu tendinţe depresive. Lucrul 


televizor. Iar cum me 
dia are interese proprii... a 
menţine o imagine pozitivă exclude 
detonarea carului 2 de reportaje, cum 
probabil veţi avea tendinţa. Cert este că me¬ 
dia e cu ochii pe voi şi generalii ăia de sus cu 
ochii pe media... Aşa că evitaţi asasinarea 

Somalezii nu se văd 
din motive ştiute deja 


simte 

lipsa în acelaşi 
multiplayer, pe care nu l-aş 
aduce în discuţie dacă nu ar merita. Dacă 
cele trei probleme mari de mai sus ar fi 
rezolvate, probabil că JTF ar avea cel mai 
interesant şi mai plăcut multiplayer al unui 
RTS de până acum... Patch-uri văd că ies pe 
bandă şi poate cine ştie... Sunt câteva 
elemente care însă încearcă să 
compenseze anumite 

probleme 
de mai sus. 

De exemplu, 
aproape 
fiecare 
infanterist 
poate fi dotat cu 
o armă 

secundară pe care 


şi-o poate schimba după preferinţe. 
Asta înseamnă că orice comando nor¬ 
mal poate folosi o bazucă, C4 sau 
lansator AA. La fel, respecializarea 
deschide alte posibilităţi tactice. De 
asemenea, avem eroi care cresc în 
grad şi care învaţă o serie de skill-uri 
suplimentare. Unităţile 
dobândesc experienţă şi după 
anumite misiuni pot fi 
«■* ^ promovate în grad, ceea ce 

transformă o unitate normală în erou. Un 
lucru original, de care am fost impresionat. 
Din nefericire, nu este suficient pentru a te 
ţine departe de RTS-urile clasice. Potenţialul 
jocului este enorm, însă are clar nevoie de o 

Mie mi-a plăcut jocul, cu toate 
problemele sale, deoarece a venit cu nişte 
idei noi, care nu credeam că există. în plus, 
am fost foarte indulgent şi m-am lăsat dus de 
poveste şi de filozofia pe care am creat-o eu 
în spatele ei. Cum spunea cineva, plăcerea de 
a juca un anumit joc stă mai mult în mintea 
celui care joacă decât în calitatea jocului. Eu 
am avut o experienţă plăcută, uşor prea 
metafizică în situaţia mea de critic, însă 
individualismul... 

■ Locke 


Gen RTS Producător Sierra Distribuitor Viv- 
endi Ofertant Best Distribution, Tel. 021-408.30.90 
Procesor 2 GHz Memorie 512 MB RAM ► Accelerare 

3D 64 MB VRAM > ON-LINE www.jointtaskforce.com 


grămadă de reparaţii. Şi suntem cu toţii 
conştienţi de faptul că un joc care nu 
şochează la lansare nu va mai şoca niciodată. 


Dar spuneam... 

6 2006 Electronic Arts Inc Electronic Arts EA, EA SPORTS şi sigla EA SPORTS sunt mărci comerciale sau mărci inregislrate ale Electronic Arts Inc. in SUA şi/sau alte ţâri. Toate Drepturile Rezervate. Produs oficial cu licenţă FIFA. Sigla FIFA © 1977 FIFA™ Produs sub licenţă de către Electronic Arta Inc. Numele 
iiicătorilor şi asemănarea acestora cu persoanele reale utilizate cu licenţa obţinută de la Ttie International Federation of Protessional Footballers .(FtFPro)" echipele naţionale cluburile şi/sau ligile Fabricat m UE 

Wsau alte ţări. Ţoale celelalte mărci sunt proprietatea respectivilor lor deţinători EA SPORTS™ este o marcă a Electronic Arts™ 
importator şi distribuitor in Romanţa BEST DISTR1BUTI0N SRL 

MODS 


Europa Barbarorum 



"■ B Europa Barbarorum (EB) este cunoscut printre 
* m fanii înfocaţi şi printre veteranii de Rome Total 
War ca fiind probabil cel mai bun şi mai com¬ 
plex mod. Altfel spus, EB este o modificare 
complexă şi completă, care schimbă radical 
faţa jocului. La Europa Barbarorum se 
lucrează intens de peste doi ani ( proiectul a 
fost început în ianuarie 2004), cu intenţia de a 
modifica facţiunile barbare din joc deoarece 
nu erau corecte din punct de vedere istoric, 
nucleul de developeri fiind cu adevărat 
hardcore players. EB are şi el partea lui de 
probleme, pe care vi le voi prezenta pe larg, 
împreună cu avantajele lor. De menţionat 
este faptul că deşi are peste doi ani de la 
înfiinţare, disponibilă pentru public nu este 
decât o variantă BETA, care a ajuns până la 
versiunea 0.74. Următoarea versiune, 0.80, va 
fi disponibilă curând, dar nu se ştie exact 
când, deoarece membrii echipei sunt foarte 
secretoşi în legătură cu data de lansare( nu de 
alta, dar parcă păzesc aur, zău aşa...). 

Hai să începem cu începutul, adică cu o 
prezentare generală a mod-ului. Jocul începe 
în anul 272 î.Hr. şi include patru facţiuni noi şi 
refacerea completă a celor anterioare. 
Acurateţea istorică este religie în joc, 
realismul fiind dus la extrem (poate să 
deranjeze pe unii, dar mumiile egiptene nu 
vor fi în joc... mai pe româneşte, Ptolemei). 
Dispar toate ciudăţeniile de unităţi gen Head 
Hurlers, War Dogs, Flaming Pigs şi mai ştiu eu 
ce OZN-uri terestre, ele fiind înlocuite cu 
unităţi corecte din punct de vedere istoric. Pe 
lângă unităţi noi, harta revoluţionară şi 
formaţii de luptă special create pentru EB, 


mai sunt şi alte aspecte foarte interesante 
cum ar fi EB Governments, care se construiesc 
în oraşe, pentru a „coloniza" populaţia 
băştinaşă în interesul tău. Pe lângă aceste 
guvernări speciale, mai există un sistem 
sofisticat de virtuţi şi vicii pe care iubiţii tăi 
generali (membrii familiei) le pot dobândi. 

Când zic că sunt hardcore băieţii, nu 
glumesc (a se vedea în dicţionar: WoW ad- 
dict). în joc sunt peste 200 de unităţi noi, 
toate făcute de la zero, dintre care majoritatea 
arată impecabil, fiind realizate foarte bine şi 
în detaliu. Interfaţa grafică (GUI) a fost drastic 


schimbată, acum practic fiecare facţiune 
având interfaţa ei proprie, ceea ce conferă un 
aer de autenticitate desăvârşit. Simbolurile 
facţiunilor, aspectul oraşelor pe hartă, totul a 
fost modificat pentru a da un aer cât mai 
istoric. Totuşi, vârsta engine-ului Rome Total 
War se vede clar şi asta îi afectează pe 
pasionaţii de grafică, deoarece vor să vadă 
ceva revoluţionar, dacă tot s-a muncit atâta 
timp la această modificare. Un plus pentru 
partea grafică o reprezintă simbolurile 
facţiunilor. Totuşi, nu scapă nici de critică şi în 
unele cazuri chiar una dură, deoarece există 
multe lipsuri. De exemplu, nu toate unităţile 
au cârduri, iar multe unităţi de la care te 
aşteptai să fie spectaculoase (elefanţi, de 
exemplu... m-am trezit că erau animale 
bipede cu sabie) au cârd de peasant. Lipsa 
acută de cârduri (care, fac o menţiune, se 
creează greu, e muncă meticuloasă) afectează 
interesul şi plăcerea de a juca. Pe lângă 
cârdurile unităţilor, mai există şi cârdurile 
clădirilor, care nici ele nu sunt toate la locul 
lor. Deh, ce să-i faci, se face totul pe gratis, nu 
ia nimeni vreun sfanţ, aşa că va trebui să mai 
suportăm un timp aceste lipsuri, până când 
va exista destul manpower ca să completeze 
toate aspectele jocului. 

Harta campaniei cuprinde acum 200 de 
oraşe, toate amplasate după cartografia 
zonelor aparţinând perioadei respective. 
Munca la hartă a fost titanică, necesitând ore 
întregi, baxuri de Red Bull, holbat intens şi 
verificat poziţia istorică cu Google Earth. Za 
map a fost lărgită foarte mult, acum ajungând 
până în Arabia (S), India (SE) şi chiar deşertul 

Gobi din China (E). Harta arată superb, dar 
sunt numeroase glitch-uri, în special la 
capitolul lacuri şi râuri, care sunt enervante în 
timp şi, uneori, îţi pot afecta mersul 
campaniei. Nu prea ai ce să faci la acest capi¬ 
tol, deoarece codul sursă „rămâne pe poziţii". 
Reţeaua de drumuri antice a fost şi ea special 
construită şi aranjată, pe lângă drumurile 
normale existând şi vestigiile antice cum ar fi 
Calea Regală Persană sau Drumul 
Chihlimbarului (care trecea prin Callatis, dragi 
concetăţeni). Dacă tot vorbim de specialităţi, 
trebuie menţionat sistemul impresionant de 
minuni ale lumii, EB incluzând multe „build- 
ings" complet istorice care au marcat 
Antichitatea (mai mult sau mai puţin), care îţi 
dau diferite bonusuri dacă le stăpâneşti. Pe 
plaiurile mioritice, de menţionat sunt 
Muntele Cogaionon (muntele sacru al dacilor) 
sau Drumul Chihlimbarului. Pe alte plaiuri, 
avem Mausoleul din Halicarnassus, Templul 
Artemisei din Efes, Farul din Alexandria, 
Capitoliul roman, Piramidele din Giseh... 

La capitolul gameplay şi jucabilitate, EB 
primeşte o notă ridicată datorită 
complexităţii sale. Partea de text a mod-ului 
este şi ea pe măsură. S-au adăugat aproape 
5000 de nume istorice pentru generali, 
căpitani... şi ăsta e doar începutul. în primul 
rând, s-a început cu o colectare de date, care 
în timp a dus la rezultate remarcabile, 
scripter-ii fiind capabili de „miracole". 
Multitudinea de script-uri şi de „efecte 
speciale" a dus la o încetinire substanţială a 
jocului, EB fiind un adevărat mâncător de 
resurse (cel puţin 512 MB RAM ar fi indicaţi...). 
Despre Al nu prea se pot menţiona multe, 
deoarece este hard-coded. Totuşi, echipa a 
reuşit să „forţeze" Al-ul prin script-uri, ce a dus 
la o uşoară îmbunătăţire a acestuia. Ceea ce e 
chiar remarcabil, fiind făcut fără ajutorul celor 
de la Creative Assembly, care sunt zgârciţi 
când e vorba de divulgat informaţii. 

Muzica a fost creată de doi compozitori 
profesionişti, Morgan Casey şi Nick Wylie, 
fiind foarte potrivită cu atmosfera generală a 
mod-ului. Noua versiune care va apărea în 
curând (developer-ii nu au dat o dată exactă) 


va cuprinde muzică nouă, care va adăuga mai 
mult feeling jocului. în plus, s-a creat un 


„voicemod"în latină, de către membri. De 
altfel, sunetul e singurul capitol la care nu 
există reproşuri pentru EB. 

Capitolul resurse şi cerinţe aduce 
minusuri serioase mod-ului din cauza 
numărului mare de script-uri, unităţi... EB 
mănâncă foarte multe resurse. Sunt necesari 
cel puţin 512 MB RAM(şi aşa merge încet...) şi 
128MB/256MB de memorie video. E&0.72 
(baza) are aproximativ 140 MB, iar EB 0.74 
(patch) are aproximativ 70 MB. 

Celor care au avut răbdarea 
impresionantă şi incredibilă să citească până 
la capăt le urez descărcare plăcută de pe 
www.europabarbarorum.com şi „Ave Cezar!!!" 
înainte ca barbarii să vă mănânce de vii.:) 

■ El Comandante 



Grădinile Suspendate din Babilon. Uitaţi dovada aici, puteţi să uitaţi de spusele profului de istorie 

Equilibrium: Hali of Mirrors 

(Max Payne 2) 



în viitor, un regim dictatorial scoate războiul 
■" din scenă, eliminând emoţiile de orice natură. 
Cărţile, arta şi muzica au fost interzise, iar 
sentimentul a devenit o crimă pedepsită cu 
moartea. Clericul John Preston este unul 
dintre locuitorii acestei lumi, însă locul pe 
care îl ocupă în societate este unul privilegiat, 
fiind unul dintre agenţii guvernamentali 
responsabili cu distrugerea celor care refuză 
să se supună legii. într-o zi însă, John uită să-şi 
administreze doza de Prozium, un drog care 
alterează funcţiile creierului, suprimând 
emoţiile. Omul care până atunci aplicase cu 
stricteţe legile regimului se transformă peste 
noapte în singura persoană care îl poate 
răsturna. 

Pentru mulţi dintre voi, Hali of Mirrors a 
sunat deja un clopoţel şi v-a adus aminte de 
Equilibrium, filmul care a inspirat această 
reuşită conversie single player pentru Max 
Payne 2. Tot ceea ce a făcut creatorul lui a fost 
să implementeze un nou sistem de luptă, 
similar kata-ului pe care eroul din film îl exe¬ 
cuta cu măiestrie folosindu-se de arme de foc, 
aducând astfel unele dintre cele mai 


de luptă fiind frumos animat, chiar dacă nu 
este întotdeauna şi eficient. Evident, 
îmbunătăţiri se mai pot aduce, mai ales la 
capitolul storyline, care poate fi dezvoltat şi 
lungit, dar per ansamblu Hali of Mirrors este 
un mod foarte reuşit. Dacă v-a plăcut filmul, 
merită să încercaţi câteva dintre cele mai 
bune părţi ale lui. 

■ KiMO 


spectaculoase scene de acţiune de pe 
peliculă şi pe PC. Dar ce este Gun Kata-ul? Pe 
scurt, mişcarea permite, în esenţă, lichidarea 
mai multor adversari în acelaşi timp, cu 
ajutorul a două arme de foc pe care jucătorul 
le vântură în ambele mâini, doborându-i la 
unison. Un fel de mişcare a la Matrix, dacă 
vreţi, în care fiecare mână înarmată vânează, 
independent de cealaltă, scăfârliile 
adversarilor aflaţi în locuri diferite. 

Cumva, Hali of Mirrors i-ar putea 
dezamăgi pe jucători prin prisma „lungimii" 
sale, fiind deosebit de scurt, şi a poveştii care 


Pregătit de căpăceală 




nu este una tocmai originală. Dacă stăm să ne 
gândim că mod-ul poartă amprenta unui fan 
al filmului, nici măcar n-ar trebui să ridicăm 
pretenţii din acest punct de vedere. 
Importantă pentru cei care au fost 
impresionaţi de film este acţiunea, sistemul 


A fost prea mult pentru el 

ILL A\H 



jurnal city of villains 


\ a Am făcut-o şi pe asta. Un respec scurt şi Kiwi 
■" a început să zboare ca pasărea măiastră. Cum 
zbura el ca o albinuţă din misiune în misiune, 
mândru nevoie mare de noua lui putere, dă 
peste odrasla albastră a unui român verde. 
Fericit nevoie mare că a întâlnit în sfârşit un 
suflet de valah, Kiwi s-a aşezat la o tacla cu 
Bruta mioritică. Bineînţeles, ca orice dac liber, 
Kiwi n-a pierdut ocazia să facă vreo trei 
tumbe prin aer, doar doar o stârni ceva 
invidie în sufletul compatriotului său, care 
săracul încă nu învăţase să zboare. „Eşti nou 
venit, ai?" a fost singura reacţie. „Brutele ca 




tine nu trebuie să zboare. De 
viteză ai nevoie matale, lasă 
ceriul celor care-l merită". 

O avalanşă de sfaturi prac¬ 
tice şi o tură în ţara lui PvP 
Vodă, unde i s-a arătat pe viu (şi 
imediat pe mort) de ce Fly nu 
este cea mai potrivită alegere 
pentru o brută, l-au convins pe 
Kiwi să se bage ucenic la 
românul cel sfătos şi să aştepte 
următorul respec (pentru care 
va trebui să muncească din 
greu pe câmpiile PvE-ului) ca 
pe A Doua Venire. Dar despre 
asta într-un episod următor. 

Acum, între noi fie vorba, zborul l-a ajutat 
de multe ori pe Kiwi să ajungă teafăr la câte-o 
clică de nelegiuiţi mai mari ca el, care frecau 
menta prin misiuni în zone de nivel mare, 
burduşite cu mobi care l-ar fi terminat pe 
bolovan dintr-o singură lovitură. Un cros 
sănătos printre dihăniile cele fioroase mi se 
pare mult mai riscant decât printre norişorii 
inofensivi. Adică pe pământ oricând există 


şansa ca un mob de cinci ori cât tine să te 
remarce şi să te„agaţe"aşa, ca din greşeală. Şi 
de o greşeală e nevoie să te trezeşti la spital, 
cu o datorie măricică la „banca de experienţă". 
Ceriul mi se pare mai sigur în PvE. în fine, 
singura dată când m-am ofticat că l-am 
blagoslovit pe Kiwi cu Fly a fost în PvP, iar pe 
serverele europene PvP-ul se practică rar de 
tot. Eh, om trăi şi om vedea. 

■ cioLAN 

V V 

Fulgi de zăpadă (continuare) 


jurnal guild wars 


\ m MMORPG-urile nu surit doar distractive, ci 
■" dezvoltă şi întăresc relaţiile sociale ce se 
stabilesc între jucători. Guild Wars rămâne în 
continuare un astfel de exemplu, iar întâlnirea 
cu un grup de jucători ieşiţi din comun va 
rămâne veşnic în amintirea mea. 

Cum vă spuneam, în cele din urmă am 
traversat dificila trecătoare numai ca să mă 
trezesc muşcând din zăpadă, cocoşat de 
pumnii unui Yeti sau copac, ce naiba o fi fost, în 
timp ce admiram cu nonşalanţă fulgii de nea. 
După alte câteva cafturi şi cercuri descrise 
alergând în jurul unor dealuri de teama 
bazaconiilor de nivel prea mare pentru 
muşchii mei, am atins obiectivul final - The 
Frost Gate. Astăzi, la un an de la lansarea 
primei campanii şi cu cea de-a treia bătând la 
uşă, abia dacă am întâlnit acolo zece începători 
care se dădeau de ceasul morţii să alcătuiască 
un party ca lumea. în ziua în care Kemikal Haze 
a ajuns pentru întâia oară acolo... însă, cu 
greu... avea loc de mulţimea ce dădea 
înghesuită din coate. Cu atât mai bine, 
deoarece astfel i-a fost mult mai uşor să 
cunoască nişte personaje inedite, 



nerăbdătoare să taie şi să spânzure în toate 
direcţiile. Aşa i-a cunoscut pe Foosa - warrior-ul 
suedez, Naftalina - ranger-ul olandez şi Spook - 
monk-ul englez, pe care i-a însoţit apoi într-o 
goană nebună după puncte de experienţă, ce 
avea să dureze o noapte întreagă. Foosa s-a 
remarcat imediat, fiind primul care ataca 
miezul problemei (turme de minotauri de cele 
mai multe ori), restul urmându-i îndeaproape 
acţiunile şi aruncând cu ce aveau mai bun la 
îndemână. De departe, Naftalina ar fi trebuit să 
acopere cu săgeţi atacul, dacă n-ar fi aţipit la 
fiecare cinci minute sub pretextul că trebuie să 


mai tragă un „fum" care îl „aţipea" apoi de tot, 
iar Spook ne-ar fi ţinut cu dragă inimă bara de 
sănătate plină, de n-ar fi existat personajele de 
sex feminin după care i se scurgeau balele. 
Practic, orice chestie cu sâni şi forme specifice 
trebuia, în viziunea lui Spook, asaltată din toate 
direcţiile cu texte vulgare, iar apoi invitată la o 
partidă de poker pe dezbrăcate. închipuiţi-vă, 
aşadar, cât de distractivă a fost vânătoarea de o 
noapte petrecută în compania acestor scrântiţi 
şi veţi înţelege de ce joc GW. 

■ KiMO 

Larael la 
odihnă 

"■ B A scrie un jurnal de WoW în jumătate de 
pagină de revistă este dificil pentru că spaţiul 
este mult prea mare pentru trivia şi mult prea 
mic pentru dezbateri importante. Totuşi, viaţa 
lui Larael a luat o cotitură interesantă în spe¬ 
cial spre sfârşitul lunii. Doamna night elf 
priest care se crede rogue şi care e ţinta 
preferată a oricărui grup din BattleGrounds 
(ştiu ei ce ştiu), ei bine, dânsa primeşte 
concediu fără plată pe o perioadă limitată de 
sfârşitul beta-testului The Burning Crusade. 
Da, doamnelor şi domnilor, LEVEL, prin 
persoanele virtuale ale lui Locke şi ale 
subsemnatei, sălăşluieşte în prezent prin Out- 
lands sau în zonele de start ale Bloodelf-ilor şi 
Draenei-lor. Deşi nu avem voie să suflăm nicio 
vorbuliţă, tot ce putem spune este că, din 
numai câteva ore de joc, am înţeles de ce 
băieţii de la Blizz au avut nevoie de un an de 
zile să creeze un expansion care, la suprafaţă, 
pare doar să aducă mai mult din creativitatea 
artistică tipic Warcraft-iană. Urât din partea 
californienilor să forţeze lumea să mai 


cumpere un joc, frumos însă că, cel puţin 
până acum, nu îmi pot închipui o modalitate 
mai plăcută să cheltui câteva zeci de euro în 


perioada sărbătorilor. Teasing? Este doar 
începutul...:) 

■ Lara 



Reîntoarcerea lui Gavroche 


jurnal eve online 


‘■ B Cum Eve nu este jocul de 
■ B care să te laşi cu una, cu două, 
experienţa continuă. încercările 
mele de a intra într-o organizaţie 
ca lumea de PvP nu au avut 
succes. Oferte au venit chiar din 
România, însă am fost nevoit să le 
refuz din motive pe care nu vreau 
să le discut aici. De aceea mi-am 
exprimat interesul de a intra într-o 
organizaţie de mercenari şi 
aştept... pentru că nu se iau noi 
membri pe timp de război. Pe de 
altă parte, Gavroche nu stă 
degeaba şi este din nou unul 
dintre cei mai căutaţi piraţi din 
Eve Online, ceea ce denotă faptul 
că este unul dintre cei mai buni 
piloţi de care dispune acest joc. 
Oricum, deşi în general mă feresc 
de compania românilor, îmi este 
imposibil să nu le recunosc 
calităţile, majoritatea fiind piloţi 
extrem de buni. Problema 
românilor, din nefericire, rămâne 


aceeaşi, şi anume incapa¬ 
citatea lor de a se organiza 
şi de a se înţelege între ei, 
lipsa de respect faţă de 
ceilalţi şi nu în ultimul 
rând... limbajul. Dacă ar 
pune mână de la mână şi 
ar renunţa la aere şi ego¬ 
ism, bagajul nostru cul¬ 
tural, probabil că BoB 
(Bând of Brothers) ar avea 
într-adevăr un inamic pe 
măsură. însă cu toţii ştim 
că asta nu se va întâmpla 
niciodată. Totuşi, 

Gavroche a avut o 
iniţiativă interesantă în 
acest sens, pe care nu sunt 
sigur că o pot dezvălui, 
însă din nefericire e doar 
unul singur, indiferent cât 
de bun şi de cunoscut 
este. Fiţi siguri că voi 
reveni cu detalii în viitor. 

■ Locke 

* LG Fantasy L1900R 
Eleganţă imaginabilă 


Cine a spus că un monitor nu poate fi şi 
performant şi elegant în acelaşi timp s-a 
înşelat amarnic Drept dovadă pentru acest 
lucru avem modelul L1900R produs de către 
compania LG. Monitorul în cauză se distinge 
printr-un „ambalaj" foarte reuşit şi foarte ele¬ 
gant. Ecranul TFT de 19 ţoii este încadrat de 
rama foarte subţire, realizată dintr-un material 
plastic uşor lucios. L1900R are un timp de 
răspuns de 4 milisecunde şi o rată a 
contrastului de 2000 la 1. Per ansamblu, 
construcţia monitorului este foarte bună, o 
îmbinare foarte reuşită de eleganţă şi bun 
gust. De exemplu, piciorul pe care întreg 
monitorul se „sprijină" de birou este în aşa fel 
construit încât dimensiunile sale foarte reduse 
să nu perturbe stabilitatea monitorului, dar 
nici să nu facă notă discordantă în cadrul 
aspectului său general. Toate butoanele de pe 
monitor sunt de tip touch sensitive, ceea ce ne 
„obligă" să lucrăm foarte finuţ cu această 
bijuterie. în locaşul de la baza monitorului, cei 




de la LG au montat 
un sistem ce 
permite realizarea 
unui efect de 
lumină foarte 
interesant şi cu care 
vă puteţi impre¬ 
siona foarte uşor 
prietenii. Diferitele 
efecte vizuale ce 
sunt oferite sunt 
acţionate tot prin 
intermediul unui 
buton „sensibil". 

Spre deosebire de 
majoritatea moni¬ 
toarelor TFT, LG 
L19000R are atât 
sistemul de ali¬ 
mentare cu energie 
electrică, cât şi pe 
cel de alimentare cu 

semnal video într-o extensie ce se află în afara 
monitorului. Probabil includerea lui în piciorul 
monitorului ar fi putut crea efecte vizuale nu 



foarte atractive. 

► Ofertant: Partenerii LG, 

► Telefon: N/A, ► Preţ: 1599 RON 




Panasonic 

Lumix DMC-FZ50EG-K 
Treburile serioase nu trebuie 
neglijate 

Facem cum facem şi ne apropiem iarăşi 
de acele momente ale anului în care 
majoritatea vom fi „bombardaţi" cu fel de fel de 
cadouri. Pasionaţilor de fotografie le sugerăm 
o astfel de cameră foto. Dacă în vara ce tocmai 
a trecut v-am tot bătut la cap cu camere foto 


digitale de dimensiuni destul de reduse şi 
foarte uşurele, pentru că vine iarna trebuie să 
vă propun altceva. Panasonic DMC-FZ50K este 
o cameră foto digitală foarte robustă şi dotată 
până-n dinţi cu tot felul de opţiuni. Funcţiile 
hardware sunt la putere maximă şi, dacă 
insistaţi puţin, cât aţi bate din palme, cei 12x ai 
zoom-ului său optic se şi activează. Rezoluţia 
senzorului foto este de 10,1 megapixeli, 
capabil să realizeze fotografii în format 4:3 la o 
rezoluţie de 3648 x 2736 pixeli. Am zis 4:3 
deoarece din setările camere ni se pun la 
dispoziţie şi valori ca 3:2 şi 16:9. 

Avem formate de fotografii şi 
rezoluţii pentru fiecare 
gust. Făcând abstracţie 
de cele câteva mi¬ 
lioane de setări şi 
opţiuni pe 
care 


această cameră video le are, trebuie să vă spun 
câteva cuvinte şi despre stabilizatorul de ima¬ 
gine. Dacă tot a venit sezonul rece şi vă tre¬ 
mură mâinile, în momentul în care daţi„en- 
able"la această opţiune, imaginea pur şi simplu 
„îngheaţă"şi e numai bună de salvat pe cârd. 

într-adevăr, pentru a utiliza această 
cameră aveţi nevoie totuşi de antrenament. 
Vi se oferă cu toată dărnicia celor de la 
Panasonic tone de opţiuni pe care le puteţi 
schimba după pofta inimii. Profesioniştii 
preferă întotdeauna să aibă astfel de opţiuni 
„manuale" la îndemână. 

► Ofertant: SigmaNET Computers, 

► Telefon: 021-637.49.10, ► Preţ: 2400 RON 

HARDWARE 


Pinnacle 

Studio Plus 700-PCI 
••• scoate regizorul 
din tine 

în mod cert, cei care dispun 
de o cameră video digitală şi vor 
cu nerăbdare să-şi producă 
propriile filme „artistice" vor avea 
nevoie de un astfel de instru¬ 
ment. Compania Pinnacle s-a 
impus ca un jucător foarte impor¬ 
tant pe această piaţă a editării 
video, chiar şi atunci când 
competiţia era foarte acerbă. Prin 
diverse instrumente, ca şi cel de 
faţă de exemplu, multe persoane 
pasionate şi fără cunoştinţe 
foarte avansate în ceea ce 


priveşte editarea şi producerea 
de materiale video au reuşit să îşi 
ducă munca la bun sfârşit. Studio 
Plus 700-PCI este compus dintr-o 
placă de achiziţie ce dispune de 
trei porturi FireWire şi un panou 
prin intermediul căruia se pot 
scoate sau introduce semnale au¬ 
dio/video din diverse surse 
analogice. Toate acestea nu ar 
putea face mare lucru dacă suita 
nu ar fi completată de aplicaţia 
de editare Pinnacle Studio Plus, 
versiunea 10.5 Titanium. Cu 
ajutorul ei se pot realiza o 
grămadă de lucruri în ceea ce 
priveşte materialul video. Se pot 
edita secvenţe de filme, adăuga o 
mulţime de efecte, se pot face 
exporturi pentru diferite device- 



uri sau chiar arde direct pe un 
DVD. 


Ofertant: Ultra PRO Computers, 
Telefon: 031-402.22.92, 

Preţ: 149 EURO (fără TVA) 



Plextor Portable PX-608CU 

Mai micuţ, mai drăguţ 



Conform celor menţionate de către producători, 
această unitate DVD externă se vrea a fi una dintre cele 
mai portabile şi mai slim versiuni existente pe piaţă. Ce-i 
drept, nu cântăreşte mai mult de 250 de grame şi oferă 
opţiuni normale, ţinând cont că vorbim de o unitate optică 
atât de mică. Viteza de scriere a unui DVD +/-R este de 
maxim 8x, iar cea de rescriere este de 4x. Pentru 
inscripţionarea unui CD ne este permisă doar o valoare 
maximă de 24x. Conectivitatea cu PC-ul se face prin 
intermediul unui port USB 2.0. 

► Depozitul de Calculator/;?, 

► 

► 


SteelPad 5L 

Gamerii şi sculele lor 

Pentru un utilizator obişnuit 
de PC, un simplu pad din plastic 
sau material textil ar fi 
arhisuficient pentru a-şi face 
treaba. Pentru un gamer însă, 
situaţia e mai complicată. Noua 
divizie „Steel" proaspăt apărută şi 
la noi promite să realizeze doar 
lucruri destinate doar gamerilor 
profesionişti. SteelPad 5L nu este 
nici de departe un mouse pad 
metalizat, ba dimpotrivă este 
construit din cinci straturi din di¬ 
verse materiale pentru a asigura 
o durabilitate şi o precizie 
deosebite. Suprafaţa de contact 
este dintr-un plastic foarte 
rezistent ce are ca rol protejarea 
pad-ului. Acesta este urmat de un 


strat de material textil, apoi de 
unul realizat dintr-un poli- 
izopren foarte fin, de unul de 
plastic ce are rolul de a menţine 
suprafaţa foarte dreaptă, pentru 
ca în final un strat fin de cauciuc 


să crească aderenţa pe diverse 
suprafeţe. Fiind un mouse pad 
„profesional", se poate folosi orice 
tip de şoricel fie că e cu bilă, optic 
sau laser. Un alt avantaj al 
acestuia este suprafaţa pe care o 


pune la dispoziţia jucătorului: 380 
x 280 mm. 

► Ofertant: Top Quality Computers, 

► Telefon: 021-233.11.63, 

► Preţ: MORON 

HARDWARE 


Steel Keys 6G 

Te simţi puternic azi? 

De-a lungul vremii, am avut şansa să cunosc diverşi indivizi cu 
aptitudini şi reflexe extraordinare în materie de jocuri pe calculator. 
Unii dintre ei erau adevăraţi maeştri, însă o parte dintre aceştia erau şi 
foarte „puternici". Normal, oricui se poate întâmpla să mai piardă o 
rundă sau să moară în cine ştie ce misiune. Cei mai relaxaţi se 
concentrează şi continuă, alţii încep să chinuiască bietele tastaturi cu 
scurte şi rapide „mângâieli" ale pumnilor. Normal, la sfârşit cineva 
cedează. Nu pot spune aşa ceva şi despre această tastatură de la 
aceeaşi divizie de fier „Steel". Pare o tastatură obişnuită, chiar una 
foarte comună, însă secretul ei e foarte ascuns. De ce este bună 




această tastatură în jocuri? în primul rând, contactele tastelor sunt 
aurite pentru a asigura o latenţă cât mică, funcţionează fără probleme 
cu până la opt taste apăsate simultan şi este realizată dintr-un 

plastic foarte rezistent. SteelKeyes 6G vine şi cu un nou 
concept în ceea ce priveşte strategia de joc. Deşi 
tastatura este complet neagră, ea se livrează cu un set 
complet de taste de culoare gri. Cu ajutorul unui „cleşte" 
special se pot înlocui anumite taste cu funcţii mai 
speciale sau doar unele ce se doresc a fi evidenţiate. în 
felul acesta, se elimină riscul de a executa comenzi 
greşite în jocuri. 

► Ofertant: Top Quality Computers, 

► Telefon: 021-233.11.63, 

► Preţ: 99 EURO (fărâ TVA) 


Samsung Super WriteMaster SH-S162L 

Stăpânul DVD-urilor 

Nu trebuie să fii mare detectiv ca să îţi dai seama că la Samsung 
noile tehnologii sunt la ele acasă. Rezultatele sunt cele care se văd şi, 
în cazul nostru, avem unul foarte bun. Unitatea optică WriteMaster SH- 
S162L este una cu totul specială deoarece poate scrie pe nouă tipuri 
de formate DVD, incluzându-se pe cele dual layer. Faptul că mediile 
DVD pot fi scrise la 16x şi cu 8x în cazul celor RW sau dual layer nu mai 
reprezintă o noutate, ci capacitatea unităţii de a scrie efectiv pe 
suprafaţa discurilor imagini, texte sau alte etichete graţie tehnologiei 
LightScribe. Din păcate, această „etichetă" nu poate fi aplicată pe orice 
disc. Acestea trebuie să aibă o suprafaţă specială care să permită 
realizarea unor astfel de desene. 


► 

► Preţ 



Gigabyte GA-M57SLI-S4 

Un upgrade bine-venit 


Te bate gândul să faci un salt la o configuraţie mai îndrăzneaţă? 
Nicio problemă, mai ales dacă te-ai decis să mergi pe o platformă 



AMD. 

Gigabyte GA- 
M57SLI-S4 
poate fi una 
din alegeri 
pentru baza 
noului 
sistem. 
Suportă 
toate 

procesoarele 
AMD ce 
folosesc 


socket-ul AM2 (Sempron, Athlon 
64 FX, Athlon 64 X2 Dual-Core), 
oferă suport SLI pentru cei care 
doresc performanţe grafice 
deosebite şi, de ce nu, chiar din 
BIOS-ul acestei plăci se pot 
realiza modificări ale frecvenţelor 
sau ale voltajelor în cazul în care 
eşti pasionat de overclocking. 

Din acest punct de vedere se pot 
realiza fără probleme diverse 
setări, deoarece în caz de 
„pericol" întotdeauna se poate 
apela la bunătatea funcţiei Vir¬ 
tual Dual BIOS pentru a recupera 
informaţiile vitale. Placa de bază 
dispune de chipset-ul nVidia 
nForce 570-SLI, iar în ceea ce 


priveşte memoria, se pot monta 4 
dimm-uri DDR2 în mod Dual 
Channel cu frecvenţe cuprinse 
între 400 şi 800 MHz. Gigabyte 
GA-M57SLI-S4 dispune doar de 
un singur conector IDE, de şase 
conectori SATA, de nouă porturi 
USB 2.0, de două porturi FireWire 
şi de o placă de reţea Marvell 
Gigabit Ethernet. Datorită acestor 
caracteristici şi altor componente 
incluse, cei de la Gigabyte au 
lansat această placă de bază sub 
sigla „Windows Vista Ready". 

► Ofertant: Ultra PRO Computers, 

► Telefon: 031-402.22.92, 

► Preţ: 174 USD (fără TVA) 

Compro VideoMate X500 

Din PC In TV 


Atunci când vrei să te uiţi la 
televizor, cauţi câteva minute 
bune telecomanda prin casă, îţi 
arunci posteriorul într-un fotoliu 
şi te faci că urmăreşti ştirile. Din 
păcate, situaţia aceasta nu se 
poate aplica în cazul în care TV-ul 
e la reparat sau... nu ai. Pui 
frumos un tuner TV în PC şi poţi 
să urmăreşti programul preferat. 
Ba mai mult, îl poţi înregistra fără 
probleme dacă vrei să îl revezi, 
sau îl poţi programa să îţi 
înregistreze emisiunile atunci 
când eşti plecat de acasă. Cu 
Compro VideoMate X500 poţi 
face aceste lucruri foarte simplu. 
Placa nu necesită decât un slot 
PCI şi o grămadă de spaţiu liber 
pe HDD să ai unde înregistra. 
Tunerul se bazează pe chipset-ul 
Conexant CX23883 ce procesează 
imaginea în 10 biţi. Software-ul 


este foarte sugestiv şi uşor de 
utilizat. Odată realizate setările şi 
aranjamentele de canale, totul e 
o joacă din telecomandă. 

Cu ajutorul lui se pot asculta 
şi înregistra şi posturi de radio. 
Ştiu, sunt puţini cei care preferă 
să asculte un post de radio în 
timp ce lucrează sau se joacă, 
însă, uneori poate fi util. Extrem 
de folositori sunt şi conectorii au¬ 
dio „interiori". în anumite cazuri 
este mai bine ca acel cablu audio 
dintre tuner şi placa de sunet să 
fie în interiorul PC-ului. în felul 
acesta ai întotdeauna şi 
conectorul de Line-ln disponibil. 

► Ofertant: Royai compui; : v 

► Telefon: 021 4 h ! i 00 

► Preţ: 65 EURO (fi ra TVA) 




Logitech 

VX Revolution 
Aceeaşi revoluţie 
la o dimensiune mai 
redusă 

în numărul precedent v-am 
amintit că cei de la Logitech au 
împlinit 25 de ani de existenţă şi 
cu această ocazie au lansat seria 
„Revolution". Pentru cei care 
doresc acelaşi mouse, însă de 
dimensiuni mai reduse, pentru a-l 
putea folosi şi în călătorii, a 


apărut şi fratele mai mic„VX". La fel ca şi 
fratele mai mare, acesta înglobează întreaga 
tehnologie hyper-fast legată de rotiţa de 
scroll, butonul pentru căutări rapide şi cele 
două butoane ce realizează efecte de zoom 
asupra anumitor documente sau fotografii. 

De această dată, micro-receptorul său se 
poate ataşa de mouse şi în acest fel nu riscaţi 
să îl rătăciţi. Modul de scrolling nu mai este 
ales automat de mouse în funcţie de 
aplicaţie, ci se presetează cu ajutorul unui 
buton extra situat la baza „şoricelului". în 
rest, aceleaşi performanţe. 

► Ofertant: Ultra PRO Computers, 

► Telefon: 031-402.22.92, ► Preţ: 77 EURO (fără TVA) 




Socomec Sicons NtTYS 
PL 750 VA 
Protecţie la căderi de 
tensiune 

Mie mi s-a întâmplat ca în timp ce 
lucram cu elan şi voioşie la PC să mi se 
ducă toată munca pe apa Sâmbetei şi 
să rămân cu ochii în ceaţă când 
calculatorul a rămas complet „power- 
less". Neapucând să îi mai dau save, a 
trebuit să o iau de la început, evident 
cu nervi şi cu mult timp pierdut. Se 
poate întâmpla ca şi în jocuri, când 
ajungi cu mare greutate la un nivel 
foarte dificil, să fii nevoit să o iei de la 
început pentru că ţi-a picat curentul. 


UPS-ul este sfânt. Te poate salva 
în multe situaţii, mai ales la căderi 
sau suprasarcini ale curentului 
electric. Cei de la Socomec Sicons 
recomandă acest tip de UPS de 
750 VA pentru o singură staţie. 
Bineînţeles, având în dotare prize 
de tip Schuko, care se folosesc la 
noi, se poate conecta orice are 
nevoie de o astfel de protecţie 
electrică. Acest UPS vă poate ţine 
în „moarte clinică" PC-ul pentru 
circa 30 de minute, timp 
arhisuficient pentru a realiza tot 
felul de salvări. 

► 

► 

► 

Simulator pi' bune 

Niciodată să nu plecaţi de acasă fără 
paraşută. Nu, nu e nicio glumă. Mereu 
trebuie să fim pregătiţi să sărim în focul 
evenimentelor deoarece, ca bravi eroi ce 
vrem să fim, nu ne este frică de absolut 
nimic. Eh, sunt doar câteva cuvinte ce ar 
putea face parte din scenariul unui film sau 
al unui joc. Apropo, că veni vorba de jocuri, 
când v-aţi mai dat ultima oară cu avionu? 
întreb, deoarece se observă mişcări de 
curenţi de aer ce aduc cu ei şi veşti despre 
câteva jocuri cu avionaşe şi jucării aferente, 
numai bune de pus la treabă. Am mai auzit 
că nici prietenii de la Microsoft nu au stat 
degeaba şi ne-au pregătit o surpriză 
deosebită cu o versiune aniversară a 
celebrului lor Microsoft Flight Simulator. 
Din păcate, ultima versiune a acestui simu¬ 
lator este optimizată pentru viitorul Win¬ 
dows Vista. Nu zic că nu ar merge şi pe XP, 
însă drăgălăşenia adevărată vine odată cu 
DirectX 10, pe care numai Vista îl va învârti 
pe degete. Jocul este cu adevărat „lucrat", 
are o grafică demenţială, o grămadă de noi 
misiuni şi avioane numai bune pentru lovit 
câte ceva...:). Din fericire, lucrurile bune nu 
se opresc aici. în cadrul jocului se anunţă a 
fi multă acţiune, în special datorită faptului 
că există şi un modul online ce permite 
jucătorilor să se întâlnească la un ceai în 
cabina vreunul avion. Doar ideea că există 
în joc peste 24 de mii de aeroporturi, de 
unde poţi realimenta ca să fii sigur că nu 
păţeşti cine ştie ce, deja mă face să mă 
gândesc la cât de complex poate deveni 
acest joc. în orice caz, cele câteva 
screenshot-uri pe care le-am văzut mi-au 
stârnit interesul. Dar, ca orice soldat, nu pot 
să plec la luptă fără o armă mai acătării, aşa 
că e cazul să dau 
armament să 

Control 
din zbor 


Orice trend are întotdeauna un 
urcuş mai mult sau mai puţin 
accelerat, o perioadă de glorie, mai 
lungă sau mai scurtă, ca apoi brusc 
să dispară sau să influenţeze 
următoarea modă. Această reţetă 
funcţionează şi poate se aplică în 
orice domeniu. Atâta timp cât este 
vorba de lucruri care sunt menite a fi 
utilizate de om, mi se pare şi normal. 
Aşa suntem noi, uneori mai fericiţi, 
alteori mai plictisiţi. 

Domeniul discutat astăzi la 
clasă: aeromodelele. Imposibilitatea 
omului de a zbura face întocmai ca 
această dorinţă să fie şi mai 
puternică. Aşadar, orice lucru care 
ne permite să atingem acest scop 
chiar şi pentru o perioadă scurtă de 
timp este foarte rapid asimilat. Dar 
cum nu am ajuns încă în anul 5327, 
când fiecare locuitor al planetei se 
va deplasa cu aparate „plutitoare", ne 
rămâne să ne limităm doar la ce 
avem. Neatingerea limitei de vârstă, 
insuficientul antrenament şi poate 
chiar şi partea financiară nu ne lasă 
pe toţi să fim piloţi. în consecinţă, 
celor ca noi, care iubesc la nebunie 
calculatorul, nu ne rămâne decât să 
simulăm. Şi pentru ca mediul artifi¬ 
cial să pară cât mai real, trebuie să 
avem mijloacele necesare. Unul 
dintre cele mai importante 
elemente este joystick-ul. Da, acel 
„băţ" de care o să vă pară rău că nu-l 
aveţi în cazul în care se strică şi nu 
aţi luat o paraşută... de care ziceam 
mai devreme ©. Moda şi-a pus 
amprenta şi pe ele, aşa că pentru 
noul an avem şi jocuri noi şi jucărele 
moderne, care însă nu pun foarte 
tare accentul pe partea de force 
feedback. Deşi creşte semnificativ 
gameplay-ul, unii preferă să joace 
mult mai calm şi cu mai multă 
precizie. Au apărut modele de joy- 
stick-uri foarte customizabile, ce pot 


fi adaptate foarte simplu la orice 
jucător fie el tânăr sau adult, 
stângaci sau dreptaci. Asta ar fi una 
la mână. A doua chestie ar fi partea 
de comandă. A crescut simţitor 
numărul de butoane ce ne sunt 
puse la dispoziţie. în acest fel, în 
timpul jocului, tastatura va rămâne 
foarte mult timp neatinsă. Un alt as¬ 
pect care m-a impresionat este 
legat de dorinţa unora de a simţi şi a 
trăi momente foarte asemănătoare 
cu cele întâlnite la bordul 
avioanelor de război mai timpurii. 
Nu dintr-astea în care trebuie să ai 
grijă numai de activarea sau nu a 
pilotului automat, ci din cele în care 
totul se realiza doar mecanic sau cu 
foarte puţină „electronică". Au 
apărut şi astfel de joystick-uri, copii 
fidele din acele cockpit-uri 
străbune, destul de „neatrăgătoare". 

în acest test am încercat să le 
includ pe toate. Cele mai noi, 
moderne şi cu o mie de facilităţi 
sunt şi preferatele mele, dar şi ale 
unora dintre colegii mei. Testarea 
s-a făcut pe un eşantion 
semnificativ, cele două jocuri 
IL2- Sturmovik şi Independence War 2 
având cea mai mare parte din „vină". 
De aceea şi nota de performanţă a 
avut cea mai mare pondere în nota 
finală, ea reprezentând 70 de 
procente. Nota la capitolul dotări a 
fost obţinută în funcţie de elemente 
ca număr de butoane, throttle, hat 
switch etc., ce a cântărit şi ea 20% 
din nota finală. Restul de zece 
procente au fost împărţite nu chiar 
frăţeşte, ci 8% în favoarea notei de 
la ergonomie şi 2 procente acordate 
în funcţie de informaţiile furnizate 
în manualul de utilizare şi instalare 
al fiecărui joystick. 

Aşadar, zbor plăcut şi fără prea 
multe... catapultări!!! 

■ BogdanS 

#1 Saitek X52 Flight Control System 

Impresionant este puţin spus. Este de-a 
dreptul incredibil. Este un joystick plin de 
reglaje, atât ca dimensiuni, cât şi ca 
rezistenţă. X52 nu dispune de un sistem de 
force feedback, însă are un mecanism ce 
conferă o precizie şi o acurateţe foarte mare 
în mişcări. Există părţi din joystick 
metalizate, dar şi părţi acoperite cu material 
anti-alunecare. Numărul foarte mare de 
butoane ce pot fi şi programate atât de pe 
stick, cât şi cele poziţionate pe throttle nu te 
mai obligă să apelezi la tastatură pentru 
eventuale extra comenzi. Există chiar şi 
posibilitatea de a controla şi mişcările unui 
cursor de mouse, cu comenzile aferente 
acestuia. Throttle-ul este progresiv şi poate 
ajusta, în funcţie de acţiunea pe care o 


Specificaţii: 

Tip: Normal 
Număr Butoane: 21 
Inserţii de Cauciuc: DA 


Nota LEVEL: 8,42, Ofertant: 
Preţ: 98 EURO (fără TVA) 



comandăm, să intensifice sau nu 
tensiunea necesară 
pentru a „trage" de el 
La baza acestuia 
există şi un ecran 
pe care pot fi 
afişate diverse 
informaţii. Software- 
ul ce însoţeşte acest 
device este foarte 
uşor de utilizat, 
permite 

programarea foarte 
eficientă a butoanelor şi ca bonus 
se oferă un program de chat ce nu 
influenţează jocurile online. 


PC - Coolers, 


#2 Thrustmaster TopGun Afterburner 2 #3 Saitek Cyborg EVO Force 


#4Thrustmaster TopGun Fox 2 Pro 



Specificaţii: 

Tip: Normal 

Număr Butoane: 10 

Inserţii de Cauciuc: DA 

Nota LEVEL: 7,92 , Ofertant: Ubi Soft 

România, Preţ: 37 EURO (fără TVA) 



Tip: Force Feedback 

Număr Butoane: 12 

Inserţii de Cauciuc: DA 

Nota LEVEL: 7,68, Ofertant: PC - Coolers, 

Preţ: 51 EURO (fără TVA) 



Tip: Normal 
Număr Butoane: 7 
Inserţii de Cauciuc: NU 

Nota LEVEL: 7,67, Ofertant: Ubi Soft România, 
Preţ: 22 EURO (fără TVA) 


LOC 

1 

2 

3 

4 

5 

Producător 

Saitek 

Thrustmaster 

Saitek 

Thrustmaster 

Logitech 

Model 

X52 

TopGun Afterburner 2 

Cyborg EVO Force 

TopGun Fox 2 Pro 

Extreme 3D PRO 

Ofertant 

PC Coolers 

UbiSoft 

PC Coolers 

UbiSoft 

Ultra PRO Computers 

Telefon 

021-3239949 

0215690600 

021-3239949 

0215690600 

031-4022292 

Prpt FIJR (fără TVA) 

98 

37 

51 

22 

35 




DOTARE 



Tip 

Normal 

Normal 

Force Feedback 

Normal 

Normal 

■-C---- 

Conectare 

USB 

USB 

USB 

USB 

USB 

Număr Butoane 

21 

10 

12 

7 

_12_ 

Hat Switch 

DA 

DA 

DA 

DA 

DA 

Throttle 

DA 

DA 

DA 

DA 

DA 

Twist Handle 

DA 

DA 

DA 

DA 

DA 

Notă Sistem Prindere 

10 

10 

6 

10 

8 

Inserţii Cauciuc 

DA 

DA 

DA 

NU 

NU 

Notă Dotare 

9.6 

8.40 

8.56 

7.31 

7.96 

Notă Documentaţie 

4 

4 

4 

4 

4 

ERGONOMIE 1 

Notă Ergonomie Stick 

10 

9 

9 

9 

10 

Notă Ergonomie Butoane 

9 

10 

8 

9 

10 

Notă Ergonomie Bază 

9 

10 

7 

9 

8 

Notă Design 

9 

10 

9 

10 

10 

Notă Eraonomie 

9.4 

9.6 _ 

8.4 

9.2 

9.6 

EVALUARE 1 

Notă Comportare Stick 

9 

9 

8 

9 

9 

Notă Comportare Throttle 

9 

8 

7 

8 

8 

Notă Comportare Butoane 

10 

9 

8 

9 

8 

Notă Comportare Twist Handle 

9 

9 

7 

9 

7 

Notă Comportare Intedependence War 2 

9 

9 

8 

9 

9 

Notă Comportare IL2 Sturmovik 

10 

9 

7 

9 

8 

Notă Performanţă 

8.1 

7.7 

7.45 

7.7 

7.2 

NOTA LEVEL 

8.42 

7.92 

7.68 

7.67 

7.48 

HARDWARE 


#7 Genius ForceFeedback F-33D 


#5 Logitech Extreme 3D PRO 


#6 Saitek Cyborg EVO 


Specificaţii: 

Tip: Normal 

Număr Butoane: 12 

Inserţii de Cauciuc: DA 

Nota LEVEL: 6,79, Ofertant: PC - Coolers, 

Preţ: 34 EURO (fără TVA) 


#9 Koning Gaming 3D Pilot Vibration 


Specificaţii: 

Tip: Normal 
Număr Butoane: 12 
Inserţii de Cauciuc: NU 

Nota LEVEL: 7,48, Ofertant: Ultra PRO Computers, 
Preţ: 35 EURO (fără TVA) 


#8 Thrustmaster Hotas Cougar 


Specificaţii: 

Tip: Force Feedback 
Număr Butoane: 10 
Inserţii de Cauciuc: NU 

Nota LEVEL‘6,72, Ofertant: Ultra PRO Computers, 
Preţ: 51 EURO (fără TVA) 


#10 Logitech Attack 3 


Specificaţii: 

Tip: Normal 
Număr Butoane: 10 
Inserţii de Cauciuc: NU 

Nota LEVEL: 6,68, Ofertant: Ubi Soft România, 


Specificaţii: 

Tip: Vibraţii 

Număr Butoane: 6 

Inserţii de Cauciuc: NU 

Nota LEVEL: 5,72, Ofertant: Vitacom , 


Specificaţii: 

Tip: Normal 
Număr Butoane: 11 
Inserţii de Cauciuc: NU 

Nota LEVEL: 4,83, Ofertant: Ultra PRO Computers, 


Preţ: 169 EURO (fără TVA) 


Preţ: 47 EURO (fără TVA) 


Preţ: 27 EURO (fără TVA) 


LOC 

6 

7 

8 

9 

10 

Producător. 

Saitek 

Genius 

Thrustmaster 

Koning Gaming 

Logitech 

Model 

Cyborg EVO 

ForceFeedback F-33D 

Hotas Cougar 

3D Pilot Vibration 

Attack 3 

Ofertant 

PC Coolers 

Ultra PRO Computers 

UbiSoft 

Vitacom 

Ultra PRO Computers 

Telefon 

021-3239949 

031-4022292 

0215690600 

0264-503555 

031-4022292 

Preţ EUR (fără TVA) 

34 

51 

169 

47 

27 




DOTARE 



Tip 

Normal 

Force Feedback 

Normal 

Vibraţii 

Normal 

Conectare 

USB 

USB / Game Port 

USB 

USB 

USB 

Număr Butoane 

12 

10 

10 

6 

11 

Hat Switch 

DA 

DA 

DA 

DA 

NU 

Throttle 

DA 

DA 

DA 

DA 

DA 

Twist Handle 

DA 

NU 

NU 

DA 

NU 

Notă Sistem Prindere 

5 

9 

9 

7 

5 

Inserţii Cauciuc 

DA 

NU 

NU 

NU 

NU 

Notă Dotare 

8.16 

7.20 

6.98 

6.83 

4.93 

Notă Documentaţie 

4 

4 

4 

4 

3 




ERGONOMIE 



Notă Ergonomie Stick 

9 

8 

9 

7 

7 

Notă Ergonomie Butoane 

8 

7 

8 

6 

5 

Notă Ergonomie Bază 

7 

6 

7 

7 

7 

Notă Design 

9 

7 

8 

8 

7 

Notă Ergonomie 

8.4 

7.2 

8.2 

7 

6.6 




EVALUARE 



Notă Comportare Stick 

7 

7 

9 

7 

6 

Notă Comportare Throttle 

7 

6 

8 

5 

6 

Notă Comportare Butoane 

7 

7 

8 

6 

7 

Notă Comportare Twist Handle 

7 

1 

4 

6 

1 

Notă Comportare Intedependence War 2 

8 

7 

7 

6 

6 

Notă Comportare IL2 Sturmovik 

7 

7 

8 

6 

5 

Notă Performanţă 

6.3 

6.6 

6.5 

5.3 

4.65 

NOTA LEVEL 

6.79 

6.72 

6.68 

5.72 

4.83 


1l|2006 LEVEL 71 






















































GET MOBILE 


72 


Nokia N95 

Gluma-i glumă, însă când vine vorba de 
lucruri serioase, cei de la Nokia nu discută. 
Indiferent cum ar suna „ordinul" comanda se 
execută fără discuţii. Valabilitatea celor mai sus 
este confirmată şi de proaspăta apariţie pe 
piaţă a celui mai nou membru al familiei „N". 
Practic, N95 vine în întâmpinarea mai multor 
nevoi ale unui număr foarte mare de utilizatori, 
în primul şi în primul rând, fanii au dorit un 
ecran mai mare. Ordin executat. Apoi au urmat 
discuţii cu privire la capacitatea memoriei. S-a 
rezolvat şi acest lucru. Prin urmare, memoria 
internă totalizează 160 MB. Lista de dorinţe a tot 
crescut, iar la un moment dat s-a şi tras o linie şi 
astfel a apărut noul telefon Nokia N95. Sistemul 
său de operare a fost nominalizat ca fiind 
Symbian OS 9.2 rel. 3.0. Din punct de vedere al 
conectivităţii, stăm chiar foarte bine. în afară de 
bine-cunoscutele funcţii, Nokia N95 dispune şi 
de un modul Wi-Fi 802.11 b/g ce vă permite 
conectarea la orice reţea wireless. Se ştie că 
senzorii foto din telefoanele de până acum nu 
ofereau o calitate foarte bună. Cei de la Nokia 
au decis ca în cazul acestui terminal să existe 
fotografii foarte reuşite şi clare, aşadar au inclus 
un senzor CCD de 5 megapixeli care, împreună 


cu optica Cari Zeiss, permite realizarea de fotografii 
incredibile, cu rezoluţii maxime de 2592 x 1944 pixeli. 
Printre suita de noutăţi menţionăm şi prezenţa unui 
modul de GPS ce vă poate fi de un real folos în călătoriile 
prin locuri „nemaicălcate" de voi. Aplicaţia ce se ocupă 
de acest aspect dispune de peste 100 de hărţi şi astfel vi 
se oferă posibilitatea de a alege întotdeauna cel mai 
scurt şi mai sigur traseu. Fiind un telefon din clasa multi¬ 
media, cu o putere de calcul limitată şi cu o sumedenie 



Specificaţii Nokia N95 


Reţea: HSDPA / GSM 850 / 900 /1800 /1900 
Transfer date: GPRS, EDGE, 3G, Wi-Fi, 


Bluetooth, Infraroşu, USB 


Dimensiuni: 

99 x 53 x 21 mrfi 

Greutate: 

120 grame 

Ecran: TFT -16 mii. culori, 240 x 320 pixeli 

Cameră foto: 

5 MP, 2592x 1944 pixeli 

Sunet: 

Polifonic, MP3, AAC, WMA 

E-mail: 

DA 

Suport Java: 

DA 

FM Radio Indus: 

DA 

Jocuri incluse: 

DA 

Tip acumulator: 

Standard Li-lon 950 mAh 




(BL-5F) 

Stand-by: până la 220 de ore 

Talk time: maximum 6 ore 30 min. 


de facilităţi la fiecare pas, există 
riscul ca în cazul unor aplicaţii 
mai elaborate să fiţi nevoiţi să vă 
loviţi de nişte timpi de aşteptare 
destul de mari. 


BlackBerry Pearl 8100 


Sony Ericsson Z558i 


Şi... lucrurile frumoase nu se 
opresc aici. Era şi timpul ca cineva 



să ofere utilizatorilor această 
funcţie deosebită. Este vorba de 
operaţiunea prin care device-ul 
are puterea de a recunoaşte scrisul 
de mână. Deoarece cei de la Sony 
Ericsson sunt meseriaşi în 
producţia de telefoane mobile, 
această funcţie nu putea să existe 
nicăieri altundeva decât într-un 
astfel de device. Noul Z558 
facilitează astfel transmiterea de 
mesaje scrise datorită ecranului 
său TFT de tip touchscreen şi 
funcţiei de recunoaştere a 
caracterelor. Exceptând GPRS-ul, 
Bluetooth-ul şi portul USB, acest 
telefon nu mai dispune şi de altă 
funcţie de „comunicare". în schimb, 
oferă o cameră foto de 1,3 
megapixeli, un radio FM, un organ- 
iser şi kit-ul de handsfree 
încorporat. 


ClEîD ( gAec ) ( 3kf ) 
GlED d-ED ( 6, "°) 

( 7 PQRs) ( 8 tuv ) [ g wxrz] 

CE3GEDGED 


GEP C®} 

Dimensiuni: 87x45x20 mm 

Greutate: 93 g 

Displayl: TFT - 256.000 culori, 176 x 220 pixeli 
Display2: STN - mono, 120 x 36 pixeli 

Tip acumulator: Standard Li-lon 

Stand-by: N/A 

Talk time: N/A 


BogdanS 


Nu vă faceţi probleme, nu e 
nicio legătură între Piraţii din 
Caraibe şi această perlă neagră, 
ci, mai degrabă, se pot realiza 
legături mult mai strânse între 
posesorii acestor tipuri de de- 
vice-uri şi cei cu care comunică. 
Telefonul permite o comunicare 
excelentă, mai ales că surplusul 
de taste pe care îl are vă 
îndeamnă să îl folosiţi mult mai 
bine pe partea aceasta a 
mesajelor scrise sau a e-mail- 
urilor. Poziţionarea tastelor este 
una de tip QWERTY, 
asemănătoare tastaturilor de PC 
obişnuite. Acest lucru garan¬ 
tează o viteză mult mai mare de 
scriere şi astfel un e-mail este 
trimis mult mai rapid, indiferent 
de locaţia în care vă aflaţi. 
Transferul de date se poate 
realiza atât prin GPRS, cât şi prin 
EDGE. Totuşi, pentru o 
sincronizare a agendei sau 
transferul unor informaţii de 
altă natură, vă este recomandat 
să folosiţi portul Bluetooth sau 
USB. BlackBerry Pearl 8100 
permite de asemenea crearea 
sau editarea de documente de 
tip Word, Excel, PDF sau 
Powerpoint. Pentru melancolici, 
există şi o cameră foto de 1,3 


. 


megapixeli, însă rezoluţia 
maximă a fotografiilor nu 
depăşeşte 1280 x 1024 pixeli. 



Dimensiuni: 107x50x14 mm 

Greutate: 90 g 

Display: TFT - 65.000 culori, 240 x 260 pixeli 
Tip acumulator: Standard Li-lon 900 mAh 
Stand-by: până la 360 de ore 

Talk time: maximum 3 ore 30 min 


































































Puterea Performantei 

j 

Bucură-te de performanţe care îţi taie respiraţia cu sistemul Ultra PERFORMER 
bazat pe procesorul Intel® Core™ 2 Duo. 


Ultra PERFORMER 




Placă de bază: 

Procesor: 

Memorie: 

HDD: 

Unitate optică: 
Placă video: 
Placă de sunet: 
Placă de reţea: 
Carcasă: 


ASUS (P5B) chipset I965P Socket 775 

Intel® Core™2 Duo E6300 

1GBDDR2 

250 GB 

DVD RW 

ASUS nVIDIA GeForce 7300 GT 256 MB 

onboard 

onboard 

Modecom ATX 400W 
cârd reader intern. 


B Ultra PRO 
Computers 

ultrabuni în calculatoare 



inşi de 


Dual-core. 
Do more. 


Intel ®, Intel Logo Core™ 2 Duo şi Core™ 2 Duo Inside Logo ® sunt mărci sau mărci înregistrate ale Intel Corporation sau subsidiarele 
acesteia din Statele Unite şi din alte ţări. Performanţele pot să difere în funcţie de configuraţia sistemului şi de aplicaţii folosite. 

I 

I 


I 

I 


MINI Rally Racing 


“ n 


Biroul este locul unde omul este pus în situaţia 
de a se plictisi. Celor care se plictisesc lucrând, 
internetul le oferă o gamă largă de activităţi foarte 
relaxante şi educative, ca de exemplu acest joc de 
rally, mai exact acela pe care vi l-aţi dorit toată viaţa 
când răsfoiaţi paginile de la sfârşitul Nekermannului. 
Aşa că e momentul să recuperaţi. 

www.miniusa.com/crm/rallyrace 



Eos Tarot 

E vorba tot despre un joc de tarot, dar de data 
aceasta poartă căciuliţa noului model de la 
Volkswagen, Eos. însă nu asta e important, ci să vă 
puneţi o întrebare existenţială la care cărţile 
nemţeşti vă vor răspunde clar şi concis ce a fost, ce 
este şi ce va fi. Şi dacă nu a mers din prima, mai 
amestecaţi cărţile o dată. Până la urmă, veţi auzi 
ceea ce vreţi. 

www.eostarot.com 



Aţi fost vreodată atât de recunoscător cuiva 
încât nu mai ştiaţi ce să faceţi? Aţi fost pus în situaţia 
de a nu avea milionu'de dat la doctor, dar ceva tot 
voiaţi din suflet să-i lăsaţi? Vi s-a întâmplat ca cineva 
să vă mulţumească atât‘de mult şi de des pentru 
nimic încât să vă vină să-l răsplătiţi pe măsură? 

Acum există modalitatea ideală de a rezolva aceste 
probleme: 

www.suranyihifi.hu/1 OOOOOO.swf 



The Stone of Anamara 


Brother Bear 2 



M ai deunăzi stăteam şi mă 
gândeam că în ultima 
vreme Disney şi-a cam luat 
vacanţă, pentru că nu am văzut 
cine ştie ce producţie 
strălucită, lucru care m-a cam 
întristat. Mai mult decât atât, 
între producţiile din ultimii doi 
ani de zile se întâlnesc deja 
prea multe 2-uri, de parcă nu 
ar mai avea subiecte de lucru, 
în această ordine de idei, anul 
acesta ne-am ales cu Brother Bear 2, care 
până la urmă e mult mai bine decât nimic şi 
nu pot spune că este un film prost. Chiar din 
contră, pentru o familie echilibrată şi cu mulţi 
copii, e de-a dreptul emoţionant. Subiectul 
filmului îl continuă oarecum pe cel din primul 
Brother Bear, în care un tânăr este 
transformat în urs de către spirite. Aici 
lucrurile sunt ceva mai emoţionante deoarece 
avem de-a face 
cu femei, iubire, 
primăvară şi 
dragoste de 
frate. O veche 
prietenă de-a 
lui Kenai, Nita, 
de pe vremea 
când era om, 
copil mai exact, 
nu se poate 
căsători 
deoarece este 
sufleteşte 
legată de 
băiatul urs. Un 
vraci relativ 
surd, dar cu 
viziuni moderniste îi dezvăluie Niţei că tre¬ 
buie să ardă amuleta într-un anumit loc şi la o 
anumită oră ca să rupă această legătură. De 
aici începe nebunia. Producţiile Disney ne-au 
obişnuit cu un umor extrem de specific şi de 
relaxant, care de obicei este adus în scenă de 
personaje secundare. în cazul de faţă este 


vorba de doi reni cu probleme mari aş zice eu 
şi cu un stil mai ciudat de a vorbi. Cei doi apar 
exact în acele momente când filmul tinde să 
devină prea dramatic sau prea siropos, pentru 
a ne mai descreţi un pic frunţile. Din nefe¬ 
ricire, sunt singurele personaje într-adevăr 
interesante din film şi pot spune cu mâna pe 
suflet că primul Brother Bear a fost ceva mai 
bun. Disney pur şi simplu nu se pricepe la 

urmări. în ceea ce 
priveşte 
distribuţia, nu 
avem de-a face cu 
actori cunoscuţi şi 
de aceea nu cred 
că este necesar să-i 
trec în revistă. Nici 
regizorul, Ben 
Cluck, nu este 
dintre cei mai 
cunoscuţi, însă de 
multe ori acest 
lucru nu este în 
relaţie directă cu 
calitatea filmului. 
Oricum, m-am 
simţit destins 
urmărind Brother Bear 2 şi numai un om care 
urăşte producţiile Disney cred că s-ar putea 
simţi diferit. Oricum, sper ca Disney să revină 
pe piaţa cinematografică cu nişte realizări de 
valoare, pentru că mi-e tare dor. 

■ Locke 



După cum ştiţi probabil, pe lumea asta există şi 
oameni inteligenţi şi răbdători. Pentru ei sunt aceste 
locuri speciale unde se întâlnesc şi-şi folosesc 
calităţile pentru a rezolva probleme universale, gen 
foametea. Dacă credeţi că faceţi parte din această 
categorie, daţi o fugă pe site-ul de mai jos, rezolvaţi 
puzzle-ul şi apoi vă vor contacta ei... 

http://en.agame.eom/agames/4/2/ 


000128.html 


74 


LEVEL 




























LIFESTYLE 



Monster House 


D J, un puşti sensibil şi deosebit de curios 
în vârstă de 12 ani, trăieşte cu impresia 
că nimeni nu îl poate înţelege. La vârsta sa, i 
se pare normal să se comporte ca un adult şi, 
bineînţeles, să dea cu flit distracţiilor specifice 
vârstei, tratându-l chiar şi pe cel mai bun 
prieten al său, Chowder, cu oarecare 
indiferenţă. Energic, împiedicat şi gras în 
acelaşi timp, Chowder încearcă într-o bună zi 
să-l impresioneze cu noua minge de baschet 
pentru care a miorlăit luni de zile pe lângă 
şorţul mamei lui, provocându-l la un meci. 
Dezinteresat ca întotdeauna, DJ evită joaca, 
dar Chowder nu se lasă şi încearcă cu 
insistenţă să demonstreze cât de bine 
aruncă la coş. O face însă atât de 
„bine" încât mingea aterizează cu 
nonşalanţă pe gazonul vecinului de 
peste drum. Chowder este în culmea 
disperării când o vede poposind în 
faţa casei întunecate, despre care se 
zvoneşte că ar avea un apetit pentru 
tot felul de obiecte, scandalagii, 
jucării şi animale de casă ce-i calcă 
gazonul. Absolut tot ceea ce 
aterizează în vizorul dlui 
Nebbercracker, un pensionar uscăţiv cu 
apucături de om nebun, dispare. Pentru 
Chowder este sfârşitul carierei de 
baschetbalist dacă nu găseşte repede un 
adult care să-i recupereze mingea. Iar cum DJ 
se comportă ca atare, ar fi cazul s-o şi 
dovedească. 

Cam aşa încep peripeţiile celor doi, care 
vor afla pe propria piele că multe dintre 
obiectele dispărute au fost pur şi simplu 
înghiţite de gazon, iar casa este, într-adevăr, 
bântuită, doar nu s-a transformat degeaba 


într-o creatură ce-i fugăreşte acum prin tot 
cartierul. 

Monster House este un film foarte alert, 
chiar haotic pe alocuri, condimentând astfel o 
poveste întortocheată şi copilăroasă, dar 
înfricoşătoare (în sensul bun al cuvântului) 
pentru copii de 10 ani şi aiuriţi ca mine. 
Distribuţia, la rândul ei, este una de excepţie, 
vocile personajelor încadrându-se perfect în 
context, începătorii într-ale actoriei Mitchel 
Musso, Sam Lerner şi Spencer Locke 
portretizând perfect personalităţile lui DJ, 
Chowder şi Jenny, şcolăriţa care li se alătură în 


cursa pentru dezlegarea misterului casei 
bântuite. Maggie Gyllenhaal şi Jason Lee, 
aroganta dădacă a lui DJ şi prietenul ei tembel 
mereu pe prafuri, sunt foarte distractivi în 
rolurile lor, iar Steve Buscemi îl interpretează 
perfect pe ţâfnosul Nebbercracker. 

Refuz să cred că am dat în mintea 
copiilor, chiar dacă am momentele mele, dar 
Monster House a reuşit să mă distreze. încă 
puţin şi ar fi fost un film nemaipomenit. Aşa, 
este doar unul bun. 

■ KiMO 




Misiune 
imposibilă III 
(Mission: 

Impossible III) 

An: 2006 

Regia: JJ. Abrams 
Gen: Acţiune, Thriller 
Distribuţie: Tom 
Cruise, Ving Rhames 
Suport: DVD 
Un produs: PARAMOUNT PICTURES 

-V «ttvaughn 

break-(fp 


Un produs: UNIVERSAL PICTURES 

Vise americane 
(American 
Dreamz) 

An: 2006 
Regia: Paul Weitz 
Gen: Comedie, Dramă 

Distribuţie: Hugh 
Grant, Mandy Moore 
Suport: DVD 
Un produs: UNIVERSAL PICTURES 

Peste tufiş 
(Over the Hedge) 

An: 2006 

Regia: Karey Kirkpatrick, 
Tim Johnson 
Gen: Animaţie, Comedie 

Distribuţie voci: Bruce 
Willis, Garry Shandling 
Suport: DVD 
Un produs: PARAMOUNT 
PICTURES 

Deadwood 
Sezonul 2 

An: 2005 

Regia: David Milch 
Gen: Aventuri / Dramă 
/ Western 

Distribuţie: Timothy 
Olyphant, lan McShane 

Suport: DVD 
Un produs: 

PARAMOUNT PICTURES 


Filmele sunt distribuite de către 
EURO ENTERTAINMENT ENTERPRISES. 
Telefon: 021-408.30.40 

Despărţiţi, dar 
împreună 
(The Break-Up) 

An: 2006 

Regia: Peyton Reed 
Gen: Comedie, Romantic 
Distribuţie: Vince 
Vaughn, Jennifer Aniston 
















uaşciga un joc 
Chessmasters lOth 
Edition pentru PC 

Cine este producătorul jocului Settlers VI? 

a. Blue Byte ■ 

b. Interplay ■ 

c. Vivendi ■ 





Caştiga unul dintre cele 
5 DVD-uri cu filmul 
Mission Impossible III 

Cine este regizorul filmului American Dreamz? 

a. Quentin Tarantino ■ 

b. Paul Weitz ■ 

c. Peter Jackson ■ 

Decupaţi talonul şi trimiteţi-l pe adresa Vogel Burda Communications SRL, Decupaţi talonul şi trimiteţi-l pe adresa Vogel Burda Communications SRL, 

OP 2 CP 4,500530 Braşov, până la 1 decembrie 2006. OP 2 CP 4, 500530 Braşov, oână la 1 decembrie 2006. 

• 130.000 de semne 

• peste 100 imagini 

• drive teste 

• supercar 

• mondocar 

• evenimente 

• avampremieră 

• tuning 

• cover story 

• utilitare 

• retro mobil 

• autospionaj 

• high tech 

• moto 

• interviuri 

• sporturi cu motor 

• piaţa auto 

• 84 de pagini cu numai 35.000 lei 


loate într-un singur nume 




4 mm 

PATCH 



Ţinută impecabilă chiar şi în situaţii extreme. 

Imagine trimisă de Emanuel Silivasan. 



în cazul de faţă, merită încercată orice variantă. 

Imagine primită de la Bende Istvan. 



Cu multă muncă şi un gram de magie, merge 
şi aşa. Imagine trimisă de Nastase Cristian. 



Mai ţii minte clipele din celula noastră din corpul H? Imagine trimisă de Darth Revan. 



Finish extraordinar după opt ture de unitate . Imagine primită de la Dan Petrescu. 



Primul Ghost Raider pe pământ american. 

Imagine trimisă de Voodoo Voodoo. 



Până când moartea...v-a despărţit! 

Imagine primită de la Saddam Rebourned. 


Câştigătorul din acest număr este Darth Revan 


Trimiteţi imagini pentru patch la adresa rzarectha@level.ro. 

CONCURSURI 



Nume, prenume 


Localitate 


Judeţ 




14 DAY TRIAL EDITION 




H) 

mar 


Caştiga unul dintre cele 
20 de pachete de trial de 14 zile 
pentru World of Warcraft 


Ce efect a fost introdus pentru prima dată în 
Joint Task Force? 

a. Efectul Surpriză ■ 

b. Efectul Lazăr ■ 

c. Efectul Media ■ 

Răspunsul îl găseşti în articolul despre jocul joint Task Force din acest număr al revistei. 


Telefon 


Câştigătorii lunii septembrie 


La concursul LEVEL împreună cu Ubisoft, jocul Devii May Cry 
a fost câştigat de către Andrăşescu Radu din Bucureşti. 


La concursul LEVEL împreună cu Best Distribution, jocul 
World of Wacraft şi Gamecardul de 60 de zile au fost căştii 
de către Pintea Cătălin Radu Nicolae din Satu Mare. 


La concursul LEVEL împreună cu Best Distribution, jocul 
Reservoir Dogs a fost câştigat de către Palaghiciuc Bogdan 
Cătălin din Constanţa. 

La concursul LEVEL împreună cu Thrustmaster, Nicoară 
Alexandru Adrian a câştigat un Dual Trigger 2-in-1 Rumble 
Force Gamepad. 


La concursul LEVEL împreună cu Euro Entertainment Enter¬ 
prises, următorii cinci participanţi au câştigat câte un DVD 
cu filmul Aeon Flux: Nuţiu Florin Emil dinTârgu Mureş, 
Mihăilescu Paul din Sibiu, Preda Adrian din Babadag, Ciobîcă 
Elena-Dominique din Paşcani şi Mihai Cornel din Bacău. 

Câştigătorii sunt rugaţi să sune la redacţie: 0268-415158 
sau 0268-418728, interior 133. 

Câştigătorii sunt rugaţi să trimită o copie după actul de 
identitate pe fax (0268-418728), e-mail 
(Diana_Calin@vogelburda.ro) sau prin poştă (Vogel Burda 
Communication, OP 2 CP 4, 500530 Braşov). Premiul va fi 
expediat prin poştă. Persoana de contact: Diana Călin 
(0268-415158). 

Termenul de revendicare a premiului este de trei luni de la i 
data anunţării câştigătorului. După expirarea acestui 
termen, premiul nu mai poate fi revendicat. 



Sicriu, 

***** 

CHATROOM 





A mai trecut o lună. A venit 
frigul. Sper să se plictisească şi să 
plece. Am sperat asta şi anul 
trecut... a plecat în mai. Au început 
şcolile, facultăţile, lumea s-a întors 
de-a binelea din concedii, ba chiar 
unii dintre noi am început să ne 
dăm seama că nu mai e de glumit 
şi oricât am amâna momentul, el 
va veni, stă acolo şi pândeşte şi 


când te aştepţi mai puţin: Haţ!... Miolf! Miolf! Te-a prins şi te-a 
molfăit pe îndelete. Nu ai cum să scapi... decât dacă ai trei ani şi 
tocmai ai descoperit că mersul în patru labe era mult mai lipsit de 
pericole decât cel pe două picioare. După cum spuneam, momentul 
este acela când trebuie să ne punem pe treabă sau măcar să 
începem să ne prefacem că ne punem pe treabă. Acestea fiind spuse, 
trimit rubrica la Braşov şi mă duc să beau o bere. Daaaaaar! E-mail-ul 
nu bea nimic şi aşteaptă cu nerăbdare părerile voastre despre 
avalanşa de super jocuri din această toamnă pe chatroom@level.ro 
sau în still old school pe adresa redacţiei. 

■ Akasha 


Chatroom 


Mugetarea 

- din frustrările elevilor - 

Cum indienii au vacă, ortodocşii au 
crucea şi post-hunterşii au forumul, aşa şi eu 
am sâmbăta. 

Dar acea zi sacră a fost călcată în picioare 
de „ei", de guvern, odată cu ziua recuperării, 
încă de mic, am protestat adânc, atunci când 
eram chemaţi la şcoală sâmbăta. Eu ştiam că 
m-am născut cu dreptul ăsta, de a avea 
sâmbăta şi duminica libere şi nu mergeam, ci 
protestam, dormind adânc. 

Vremurile s-au schimbat, guvernul la fel, 
cu unul cu aceleaşi idei, aşa că a venit o nouă 
recuperare. Nu era de ajuns că Francofonia a 
lăsat urme adânci pentru unii, dar a trebuit să 
lase şi pentru mine, prin recuperarea celor 
trei zile franceze. 

Fiecare om trebuie sa ia o decizie crucială 
în viaţă, cum ar fi căsătoria, ce maşină să-şi 
aleagă, ce şosete şi dacă să meargă la şcoală 
sâmbăta.... 

Mi-am ales şosetele (alea de joi) şi am 
mers la şcoală azi, sâmbătă, sculat iar la 6 
jumate, ca să citesc despre Uniunea 
Europeană la ora de franceză (sadică faza). 

Eu, şi mână bleagă de colegi care au 
venit ne-am plâns pe umăr când am văzut că 
nu se puneau absenţe, dar am rezistat 
bărbăteşte, îndurând trei ore... 

Şi nu înţeleg. Toţi îi tolerează pe 
vegetarieni, făcându-le un fel de pizza special 
pentru ei, dar pe mine mă obligă să merg 
sâmbăta la şcoală! Să îmi mănânce mie trei 
sâmbete la rând, ca să recuperez şi orele de 
opţional mass-media... Şi când a fost greva 
monstru de anul trecut, nu s-a recuperat nicio 
zi... cel puţin clasa noastră... 

Azi am învăţat o lecţie mare... vine un 
moment, pe neaşteptate, când vei fi nevoit să 
calci peste principiile tale cele mai sacre... mă 
duc să mă culc.... 


Părerea cititorului 

- Originalitatea, sequel-ul şi ... ardelenii - 

Industria jocurilor din ziua de azi, multe 
se pot zice despre ea. Unul dintre elementele 
disputate este originalitatea în domeniul ăsta. 
Stau şi mă uit la jocurile lansate în ultimele 
câteva luni, toate sunt copii după copii, 
aceleaşi idei suprapuse creând o nouă formă, 
dar infirm diferită faţă de cea precedentă. 

Unii se scuză că nu mai există idei noi în 
materie de gameplay. Dar cu toţii ştim că 
mintea umană este nelimitată în materie de 
creativitate. De asemenea, de vină se mai zice 
că ar fi firmele mari care nu vor să rişte 
introducând genuri noi, preferând să urmeze 
reţeta succesului predecesorilor. Se vorbea 
despre curentul indie... unde, deşi sunt idei 
noi, nu se pot pune în practică. Ideile bune nu 
se „creează" la un brainstorming organizat la 
ora 12 fix cu nişte egg-heads într-un birou la 
etajul 24 al sediului EA. Ele apar la o întâlnire 
amicală, la o bere cu prietenii, pe o terasă 
printre blocuri când cineva zice la mişto „dar 
dacă ar fi un joc în care poţi să..." Acea gândire 
outside-the-box, care este din ce în ce mai 
greu de găsit în zilele de azi. Au fost anumite 
jocuri inovatoare... total diferite faţă de orice 
altceva existent pe piaţă atunci, dar şi acum. 
Aş vrea să iau ca exemplu un joc care, după 
mine, ar fi în „top 10 most original game 
ideas"... Stratosphere. Modul de joc, deşi are 
doar un „twist" minor, îl pun deasupra altor 
wannabes, din care amintesc Project Nomads; 
jocuri care deşi au acea mică originalitate, nu 
au atmosfera sau profunzimea care să facă 
acel joc la fel de bun că ideea ce se vrea 
copiată. Ne întoarcem la Stratosphere (RTS/ 
TPS), ai clădiri diverse pe care le pui pe o 
bucată de pământ. Destul de banal până 
acum, nu? Dar dacă acea bucată de pământ ar 
fi anti-gravitaţională, poţi să zbori cu ea şi să 
te iei la luptă cu alte „baze zburătoare". Ai un 


anumit număr de hexuri pe care să pui clădiri, 
aşa că vrei o „bază" mai manevrabilă sau mai 
rapidă, dar care să nu dispună de aşa mult 
firepower sau defence? Gameplay-ul se 
schimbă drastic atunci faţă de cel al unui RTS 
clasic. Astfel, jocul ăsta a reuşit să mă atragă şi 
să îl joc mai mult decât orice alt „joc modern". 
Şi ca ironie a sorţii, multe dintre jocurile 
originale din timpurile trecute nu au 
beneficiat de un sequel, de un add-on sau 
măcar de un alt joc inspirat din ele. Multe 
sunt jocurile care meritau un sequel, dar şi 
mai multe sunt cele care nu meritau nici 
măcar să ajungă pe rafturile magazinelor. Se- 
quel-urile de obicei sunt primite diferit, 
depinde de cine le joacă. De aici veşnica 
bătălie Morrowind vs. Oblivion sau ceva mai 
puţin cunoscută Serious Sam 2 vs First+Sec 
Encounter. Acele sequel-uri jucate de oameni 
care nu au văzut originalul sunt primite ca 
nişte jocuri foarte bune. Dar dacă le pui 
ochelari „anti-graphics" şi le dai jocurile tată/ 
mamă ale lor, observi cum perspectiva lor se 
schimbă. Personal, decât să văd un sequel la 
un joc care mi-a plăcut foarte mult, fiind 
nimic mai mult decât o „scamatorie" de a 
smulge bani de la fan-base, mai bine rămân 
cu amintirea originalului. 

Dar, de fiecare dată când am crezut că 
viitorul gameresc este doar un amestec de 
Wii, XIO şi glume proaste de jocuri... apare o 
minunăţie de underdog, scos fără mare tam- 
tam de o firmă de care nu a auzit nici 
Gamespot-ul, care rupe în materie de 
gameplay ultimele răcnete de jocuri lansate. 

O luminiţă din asta care mă face să cred că nu 
joc acel joc degeaba, pentru a îmi da cu 
părerea sau pentru a zice că l-am jucat. Un 
joc pe care chiar pot să zic că îl joc şi de care, 
după o vreme lungă, chiar o să îmi amintesc 
zicând „da ce mişto a fost ăla". 

■ Mr. Quackers 

CHATROOM 


Sigmund 

partea a treia - 

Uneori îi era teamă să-şi răspundă la 
unele întrebări. Privi în jurul său la prietenii 
| care-l aşteptau, apoi la masa din faţa sa. Ştia 
că un crampei din regatul său era aici. Şi, nu 
peste foarte mult timp, aveau să se întoarcă 
toţi la chemarea ei. Fruntea înaltă, încununată 
de gânduri, se pleca spre pardoseală, parcă 
pentru a ascunde salba de gânduri negre ce-i 
I întunecau în permanenţă privirea senină. 
Tresări, uitându-se apoi către Arg'Han şi 
Bliss... Privindu-i pe cei doi, firul lung al 
propriei vieţi se derula ameţitor şi dureros: 
vânătorile, straşnicele călătorii de-a lungul 
Kharmei, vesele şi înfloritoare precum o zi 
senin de primăvară. 

- Mylord Sigmund? Aruncă-ţi gândurile 
întunecate în tolba neagră a trecutului. 

- Da, prietene. Atunci sa ne grăbim. 
Zânele ne-aşteaptă. 

Porniră toţi trei spre uşa către sala 
coloanelor, zoriţi de o uşoară adiere. Ecouri 
din cupola înaltă pătrundeau în inima lui 
Sigmund...„Ai să te întorci, Mylord..." 

Urmară tăcuţi drumul de piatră. Smocuri 
de iarbă se puteau zări arar, de parcă cineva 
le-ar fi împiedicat creşterea uniformă. Se 
îndeseau pe măsură ce înaintau, ba chiar 
începuseră să se zărească vag fagi răzleţi, 
parcă uitaţi de tot dezastrul care trecuse 
peste fire. La un moment dat, în partea 
dreaptă a drumului, se făcea o potecă 
îngustă, bine ascunsă de frunzele din ce în ce 
mai des întâlnite, căzute pe jos precum un 
aşternut peste cenuşa morţilor. Bliss privi 
către dânsa fără să scoată o vorbuliţă. Vântul 
sufla uşor peste frunzele de peste ea, 
dezvelindu-i pământul negru, ars, bine 
bătătorit de paşii celor ce-au trecut şi nu s-au 
mai întors. Ridică nobilul său cap, uitându-se 
cu grijă la cei doi cavaleri ce se însoţeau în 
urma sa, ce păşeau încet către intrarea în 
pădure. 


- Mylord? 

- Spune-mi prietene, răspunse Sigmund, 
ce grijă te apasă? 

Bliss îl privi în ochi, apoi îşi îndreptă 
privirea către drumul care avea să le abată 
paşii de la calea galbenă. 

- Arg'Han, priveşte! Drumul vechi către 
cetate. Bliss l-a găsit. 

- Nu este cel mai sigur drum ce-l cunosc, 
Sigmund. 

- într-adevăr, dar este cu mult mai scurt. 
Iar noi nu avem prea multa vreme la 
dispoziţie, prietene. Reuniunea trebuie să fie 
cât mai curând posibil. înaltul Sfat şi Consiliul 
Kharmei sunt pe cale de a lua o hotărâre. 
Trebuie să ducem răvaşul şi mantia. 

- Sigmund, calea cea galbenă este 
departe de întuneric. Dar fie, căci tu eşti cel 
înţelept dintre cei 12. Noi am fost războinici, 
iar tu ne-ai cârmuit. 

- Arg'Han, voi îmi sunteţi sfetnici de 
nepreţuit, iar la nevoie, îmi sunteţi pavăză de 
nepătruns. Să urmăm totuşi drumul vechi şi 
ascuns. 

întunericul se lăsase atât peste umerii 
cavalerilor, cât şi peste poteca cea neagră. De 
jur împrejur, copacii bătrâni se îndeseau, 
mângâind drumeţii cu umbrele lor uriaşe şi 
înfiorătoare, imaginând forme groteşti ce 
cuprindeau orizonturile precum nişte braţe 
hidoase şi noduroase. Păienjenişul crengilor 
se lăsa din ce în ce mai jos îngreunând 
înaintarea, iar poteca devenea din ce în ce 
mai abruptă. Din când în când se mai zărea 
arar câte o rază de lună pătrunzând cu greu în 
întunericul de nepătruns. începuseră să 
coboare de la o vreme, fără să ştie spre ce se 
îndreptau. Mirosul de muşchi şi umezeală se 
simţea din ce în ce mai bine, iar poteca 
devenise un covor moale ce se afunda în 
pământ, mai adânc la fiecare pas. în stânga şi 
în dreapta, deja, copacii se înălţaseră undeva 
sus, către noapte, abandonându-i între pereţi 
de lut ud, pe care şiroiau firicele mici de apă, 
din care răsăreau plante mici cu tulpină 


groasă şi cu frunzele cărnoase. De sus, din 
copaci, atârnau până aici, liane lungi şi moi, 
formând perdele ce se intersectau în cele mai 
ciudate direcţii. 

Dar deodată, înaintea lor se deschise un 
loc larg, împodobit cu plante albastre şi liane 
ce se ondulau pe pereţi. Pământul se uscase 
parcă brusc, dinaintea lor. De jur împrejur 
erau aşezate simetric pietre mari, cu forme 
neregulate, învelite de verdeaţă bogată şi 
muşchi. în restul spaţiului se întindea pe jos 
un cerc de piatră cu un basorelief sculptat 
măiastru, ce întruchipa un munte măreţ, cu 
creste încununate de nori. 

Sigmund privi la toate aceste minunăţii, 
apoi păşi cu grijă înainte, spre centrul locului. 
Cercetă atent pereţii ce se puteau zări printre 
pietrele de pe margine, căutând o ieşire. Se 
îndreptă către una dintre perdelele de liane, 
cea mai lungă dintre toate, ce părea a 
ascunde ceva. Mare-i fu mirarea când realiza 
că aceasta, la atingerea paloşului său, deveni 
un zid ca piatra de tare. începu să lovească, în 
stânga şi-n dreapta, dar în zadar, căci iarba 
cea fermecată se împotrivea cu năstruşnicie 
voinţei lui de a trece mai departe. 

în tot acest răstimp, Arg'Han rămăsese 
minunat privind la piatra rotundă, din mijloc, 
apoi, la un moment dat, privi mai cu băgare 
de seamă la însemnele ciudate gravate pe o 
margine. 

- Sigmund, opreşte-te. Priveşte aici. Asta 
este cheia! 

Sigmund se aplecă în faţă, către slovele 
vechi, ce desluşeau o cale uitată de timpuri 
către lăcaşul sacru al unui cavaler. 

Parcă o daltă străină de cele lumeşti 
săpase adânc însemne ciudate, cu aspect de 
dantelă haotic aranjată pe marginea cercului 
de piatră. îngenuncheară amândoi punându- 
şi ambele mâini pe jos, urmărind cu privirea 
încotro se îndrepta şuvoiul de litere. Pe o 
porţiune ştearsă, tocită era sculptat mărunt 
"Ochii tăi deschid o uşă". 

■ Lady Arwen 








CONCURSURI 


Revista 

Preţ 

Bucăţi 

Total 

CHIP FOTO-VIDEO 

DIGITAL august-septembrie 2006 

10 lei 



CHIP SPECIAL 

PAGINI WEB 

10,40 lei 



CHIP SPECIAL 

SECURITATE _ 

10,50 lei 





talon de 
comandă 

Decupaţi talonul din revistă, 
completaţi-l şi expediaţi-l 
împreună cu dovada plăţii 
pe adresa 

Ioana Bădescu, OP 2 CP 4, 
500530 Braşov 

Plata se poate efectua prin 
mandat poştal pe adresa 
Ioana Bădescu, OP 2 CP 4, 
500530 Braşov 

sau prin ordin de plată în contul 
Vogel Burda Communications 
R071ABNA0800264100060476 
deschis la ABN AMRO Bank 
Braşov. 

Taloanele care nu sunt însoţite 
de dovada plăţii NU VOR FI 
LUATE ÎN CONSIDERARE! 


talon de 

abonament 

Decupaţi talonul din revistă, 
completaţi-l şi expediaţi-l 
împreună cu dovada plăţii 
pe adresa 

Ioana Bădescu, OP 2 CP 4, 
500530 Braşov 
Plata se poate efectua prin 
mandat poştal pe adresa 
Ioana Bădescu, OP 2 CP 4, 
500530 Braşov 

sau prin ordin de plată în contul 
Vogel Burda Communications 
R071ABNA0800264100060476 
deschis la ABN AMRO Bank 
Braşov. 

Pentru bugetari, plata se face în 
contul nr. 

RO90TREZ1315069XXX000746 
deschis la Trezoreria Braşov. 
Taloanele care nu sunt însoţite 
de dovada plăţii NU VOR FI 
LUATE ÎN CONSIDERARE! 

Caştiga jocul 
Caesar IV 


QAJESAR f\/ 



Cine este producătorul jocului Caesar IV? 

a. Sierra ■ 

b. Electronic Arts ■ 

c. Tilted Mill Entertainment ■ 


Răspunsul îl găseşti în articolul dedicat jocului Caesar IV din acest număr al revistei. 

Medieval H 


JOWOOD PRODUCTIONS 


TOTAL WAR 


Gothic 3 


Medieval II: Total War 


DE DATA ACEASTA E PE BUNE 


ETERNUL RĂZBOI, ACUM ÎN EVUL MEDIU 




Need for Speed Carbon 


Tom Clancy's Splinter Cell 
Double Agent 

CONU FISHER FATĂ CU DILEMA 


SCHIMBARE DE DIRECŢIE PENTRU NFS? 




















Calculator Diablo Dual Core 


Performanţa în care poţi avea încredere! 


• Procesor: Intel® Pentium® D 805 
(Dual Core 2 x 2.6GHz, LGA775) 

• Placă de bază: PM8M3-V 

• Memorie: 512MB DDR 400 

• Hard disk: 80GB 7200 rpm 

• Unitate optică: DVD±RW Dual Layer 


• Interfaţă grafică: FX5500-TD256 MB 

• Interfaţă audio: integrată, suport 6 canale 

• Interfaţă reţea: integrată, 10/100 Mbps 

• Tastatură, mouse, cârd reader 

• Garanţie 3 ani 


Procesoarele Intel® Core™ 2 Duo - 40% mai performante, reducere consum 40% ! 


1.749 LEI cu TVA • 41 LEI cu TVA / lună 


Sistemele Diablo bazate pe procesorul Intel® Core™ 2 Duo cu noua tehnologie de procesare dual-core 
pot fi folosite mai bine pentru aplicaţii multitasking. 


Completează viaţa familiei tale oferindu-le un calculator care se potriveşte fiecăruia! 


Calculator Diablo 666 PRO 


• Procesor: Intel® Core 2 Duo E6300 (1,8GHz, 

• Unitate optică: DVD±RW Dual Layer 

2MB, LGA775) 

• Interfaţă grafică: NX7300GT-TD256E 

• Placă de bază: P965T-A 

• Interfaţă audio, reţea integrate 

• Memorie: 1G DDR2 667 

• Tastatură, mouse, cârd reader 

• Hard disk: 200GB SATA2 

• Garanţie 3 ani 

2.699 LEI cu TVA • 64 LEI cu TVA / lună 

Calculator Diablo 666 G 

• Procesor: Intel® Core 2 Duo EXTREME 

• Unitate optică: DVD±RW BlueRay 

(2,93GHz, 4MB, LGA775) 

• Interfaţă grafică: 2xl\IX7600GT0-TD256E 

• Placă de bază: MSI 975X Platinum 

• Interfaţă audio, reţea integrate 

• Memorie: 2G DDR2 667 

• Tastatură, mouse, cârd reader 

• Hard disk: 2x500GB SATA2 

• Garanţie 3 ani 

13.999 LEI cu TVA • 329 LEI cu TVA / lună 


T FLAMINGO 

www.flamingo.ro; 08008-22.55.72 (08008-CALLPC); eFlamingo@flamingo.ro; Livrare gratuită la comenzile on-line 

DAE - Credit în euro, cu DAE de 27,44%, pentru o perioadă de 60 de luni. Configuraţiile ofertate nu includ monitor şi boxe 


Sistemele Diablo cu procesor Intel® Core™ 2 Duo sunt ideale pentru aplicaţii multimedia, vizionare / 
filme pe DVD, procesare audio-video, jocuri în reţea si pe net, studiu enciclopedii. Această gamă de 
calculatoare oferă o mare varietate de soluţii hardware şi software. Acum vi se oferă puterea de care 
aveţi nevoie precum şi flexibilitatea de a vă extinde în viitor. 



Celeron, Celeron Inside, Centrino, Centrino Logo, Core Inside, Intel, Intel Logo, Intel Core, Intel Inside, Intel Inside Logo, Intel SpeedStep, Intel Viiv, Itanium, Itanium Inside, Pentium, Pentium Inside, Xeon şi Xeon 
Inside sunt mărci sau mărci înregistrate ale Intel Corporation sau ale subsidiarelor acestora din Statele Unite sau din alte ţări. 


— 























